script writer harshad posted about unda movie - Malayalam Filmibeat\nമെഗാസ്റ്റാര് മമ്മൂട്ടിയുടെ ഇക്കൊലത്തെ നാലാമത്തെ ചിത്രം ഉണ്ട പ്രേക്ഷകര് ഏറ്റെടുത്തിരിക്കുകയാണ്. ഖാലിദ് റഹ്മാന് സംവിധാനം ചെയ്ത ചിത്രത്തിന് മികച്ച പ്രേക്ഷക സ്വീകാര്യതയാണ് എല്ലായിടത്തുനിന്നും ലഭിക്കുന്നത്. ഛത്തീസ് ഗഢിലെ മാവോയിസ്റ്റ് എരിയകളില് ഇലക്ഷന് ഡ്യൂട്ടിക്കായി പോകുന്ന പോലീസ് സംഘത്തിന്റെ കഥയാണ് സിനിമ പറഞ്ഞത്. കാലിക പ്രസക്തിയുളള ഒരു പ്രമേയം പറഞ്ഞതുകൊണ്ടുമാണ് ഉണ്ട ശ്രദ്ധിക്കപ്പെട്ടിരിക്കുന്നത്.\nഒപ്പം ചിത്രത്തില് അഭിനയിച്ച മമ്മൂക്ക അടക്കമുളള താരങ്ങളുടെ പ്രകടനത്തെയും എല്ലാവരും പ്രശംസിക്കുന്നുണ്ട്. അനുരാഗ കരിക്കിന് വെളളത്തിനു ശേഷമുളള ഖാലിദ് റഹ്മാന്റെ രണ്ടാമത്തെ ചിത്രത്തിന് ഹര്‍ഷാദായിരുന്നു തിരക്കഥ എഴുതിയിരുന്നത്. ഉണ്ട അണിയറയില് ഒരുങ്ങുന്ന സമയം മാവോയിസ്റ്റുകളെ അഭിമുഖീകരിക്കേണ്ടി വന്നതിനെക്കുറിച്ച് ഹര്‍ഷാദ് തുറന്നുപഞ്ഞിരുന്നു. തന്റെ ഫേസ്ബുക്ക് പോസ്റ്റിലൂടെയായിരുന്നു ഉണ്ടയുടെ പിന്നാമ്പുറക്കഥ തിരക്കഥാകൃത്ത് പങ്കുവെച്ചിരുന്നത്.\nഉണ്ട എന്ന സിനിമയുടെ തിരക്കഥ എഴുതുന്നതിന്റെ റിസര്‍ച്ച് ആവശ്യത്തിലേക്ക് ഒരിക്കല് ബസ്തറിലേക്ക് പോയ ഞങ്ങള്‍ക്ക് ഒടുവില് പട്ടാളത്തെയും കൂടി അടുത്തറിഞ്ഞാല് തരക്കേടില്ല എന്നു തോന്നി. സ്ഥലം ഫോഴ്‌സ് മേധാവിയെ കണ്ടു. സര് ഞങ്ങള്‍ക്ക് ക്യാമ്പ് കാണണം, അതും കാട്ടിനകത്തുള്ളത് തന്നെ കാണണം. ഹും. നല്ല നേരത്താണ് നിങ്ങള് വന്നത്. ഇന്നലെ അഞ്ച് ജവാമ്മാര് കൊല്ലപ്പെട്ടു. വായിച്ചില്ലേ? ഉം വായിച്ചിരുന്നു. ശരി നാളെ കാലത്ത് ഏഴര മണിയാവുമ്പൊ വരൂ. ഇവിടുന്ന് മുപ്പത് കിലോമീറ്ററോളം ഉള്ളിലാണ്. ഞാനും വരാം കൂടെ.\nസീറ്റിനടിയില് ഓരോ എകെ 47\nപിറ്റേന്ന് തണുപ്പത്ത് നേരത്തെ റെഡിയായെങ്കിലും പറഞ്ഞേല്‍പ്പിച്ച വണ്ടിക്കാരന് ഫോണെടുക്കുന്നില്ല. (അതിന്റെ ഗുട്ടന്‍സ് പിന്നെയാ പിടികിട്ടിയത് ??) മേധാവിയെ വിളിച്ച് കാര്യം പറഞ്ഞു. സര് വണ്ടി ഇനിയും എത്തിയില്ല. പറഞ്ഞു തീര്‍ന്നില്ല അപ്പൊഴേക്കും പട്ടാളത്തിന്റെ വണ്ടി (സ്റ്റിക്കറില്ല ) ലോഡ്ജിന്റെ മുന്നില് ബ്രേക്കിട്ട് നിന്നു. യാത്ര തുടങ്ങി.മുന്നില് മേധാവിയുടെ വണ്ടി. ഞങ്ങള് നാലു പേര് രണ്ട് വേറൊരു വണ്ടിയില് . പുറകില് വേറൊന്ന്. ഡ്രൈവറുടെ അടുത്തിരിക്കുന്ന കമാന്റോയുടെ മടിയിലെ അഗ 47 നോക്കി മിഴിച്ചിരുന്ന എന്നെ റഹ്മാന് തോണ്ടി. നോക്ക് സീറ്റിനടിയില് നോക്ക്. ഞാന് നോക്കി. ഞങ്ങള് രണ്ടാളുടെയും സീറ്റിനടിയില് ഓരോ എകെ 47. അടിപൊളി.\nഇത് ആദ്യം റെഡ് സോണായിരുന്നു\nഞങ്ങള് ക്യാമ്പിലെത്തി. ഇനി കാട്ടിലേക്ക് പോകണം. മൊത്തം ഒന്ന് ചുറ്റിക്കറങ്ങി കണ്ട ഞങ്ങളോട് പോകാന് റെഡിയല്ലേ എന്ന ആവര്‍ത്തിച്ചുള്ള ചോദ്യത്തിന് പരസ്പരം ആവര്‍ത്തിച്ച് നോക്കിയ ശേഷം ചുറുചുറുക്കുള്ള ചെറുപ്പക്കാരായ?? ഞങ്ങള് തലയാട്ടി. 'ഇത് ആദ്യം റെഡ് സോണായിരുന്നു. ഈ ക്യാമ്പ് സ്ഥാപിച്ച രണ്ടാം നാള് തന്നെ ഇതിന് നേരെ അറ്റാക്ക് ഉണ്ടായി. അവര് പറയുന്നു ഇത് ജനങ്ങളുടെ യുദ്ധമാണെന്ന് (പീപ്പിള്‍സ് വാര്) ജനങ്ങള് ഞങ്ങളുടെ കൂടെയാണെങ്കില് പിന്നെങ്ങനെ ഇത് പീപ്പിള്‍സ് വാര് ആകും.?! ..ആന്‍ഡ് വീ ആര് ഗ്രാജ്വലി ഡോമിനേറ്റിങ്. അങ്ങിനെ റെഡ് സോണുകള് ഓറഞ്ച് സോണുകളായി മാറുകയാണ്. മേധാവിയുടെ സ്റ്റഡി ക്ലാസിന് ശേഷം ഞങ്ങള് പുറപ്പെട്ടു. മൂന്ന് കിലോമീറ്ററോളം ബൈക്കിലും പിന്നെ കിലോമിറ്റേഴ്‌സ് ആന്റ് കിലോമീറ്റേഴ്‌സ് നടന്നുമാണ് പോകേണ്ടത്. റെഡിയല്ലേ?! റെഡി.\nപെട്ടെന്ന് മുന്നീന്നൊരു ബഹളം\nഞങ്ങള് ചുറുചുറുക്കുള്ള ചെറുപ്പക്കാര് ഇപ്പോള് ബൈക്ക് യാത്രയും കഴിഞ്ഞുള്ള നടത്തത്തിലാണ്. മേധാവിയെ കൂടാതെ മൊത്തം അമ്പതോളം പട്ടാളക്കാരുണ്ടാവും. ഏത് സമയത്തും ഒരു വെടിയുണ്ടയോ ബോംബേറോ ഏറ്റുവാങ്ങി നാളെ എഫ് ബി സുഹൃത്തുക്കള്‍ക്ക് വിപ്ലവാവേശമായി മാറാന് പോകയാണല്ലോ എന്നോര്‍ത്ത് ഞാന് സ്വയം പുളകിതനായി. ഞാനിപ്പോള് വരിയുടെ മധ്യഭാഗത്തായാണ് ഉള്ളത്. അങ്ങിനെ ഹൃദയമിടിപ്പിന്റെ താളത്തില് കാട്ടുപാതയിലൂടെ ഞങ്ങള് നീങ്ങവേ പെട്ടെന്ന് മുന്നീന്നൊരു ബഹളം. എല്ലാവരും തോക്ക് ചൂണ്ടിക്കൊണ്ട് മുന്നോട്ടേക്ക് വേഗത്തില് ഓടാന് തുടങ്ങി. പേടിച്ചെങ്കിലും എന്നിലെ വിപ്ലവകാരി ഉണര്‍ന്ന് മൊബൈലില് മൂവി ക്യാമറ ഓണാക്കി കൂടെ ഓടി. എന്താണ് കണ്ടത്? അതെന്തായാലും നമ്മുടെ തേവള്ളിപറമ്പില് ജോസഫ് അലക്‌സിന്റെ ഭാഷയില് പറഞ്ഞാല് പട്ടാളത്തിന്റെ ഈ സെറിമോണിയല് പരേഡ് എന്തിനായിരുന്നെന്ന് അപ്പൊഴാണ് മനസ്സിലായത്.\nഞങ്ങള് യാദൃശ്ചികമായി കൂട്ടത്തില് പെട്ടതാണ്\nജനങ്ങളെ വിശ്വാസത്തിലെടുക്കണം. സര്‍ക്കാര് അവര്‍ക്കൊപ്പമാണെന്ന് അവര്‍ക്ക് ബോധ്യമാവണം. കീഴടങ്ങുന്ന നക്‌സലൈറ്റുകള്‍ക്കുള്ള പദ്ധതിയോടൊപ്പം നക്‌സല് മേഖലകളില് സ്റ്റേറ്റ് നടപ്പാക്കുന്ന മറ്റൊരു പ്രോഗ്രാം. അതിന്റെ ഭാഗമായി ഗ്രാമീണര്‍ക്ക് ബിസ്‌കറ്റ് കൊടുക്കുക, മരുന്നുകള് കൊടുക്കുക തുടങ്ങിയ ഗംഭീര പ്രവര്‍ത്തനങ്ങളുമായി സൈന്യം മുന്നോട്ട് കുതിക്കവെ രണ്ട് ദിവസം മുമ്പ് നമ്മുടെ മേധാവിയും കുട്ടരും ഒരു വീട്ടിലെത്തി. ഈസ്റ്റ് ബസ്തര് ഡിവിഷനിലെ ഭാന്‍പൂര് ഏരിയ കമാണ്ടര് സാക്ഷാല് പഹ്ഡുവിന്റെ വീട്ടില്. ആള് അവിടെയുണ്ടെന്ന വിവരം കിട്ടി കയ്യോടെ പിടികൂടാനും കൂടിയാണ് പോയതത്രെ. പക്ഷേ പഹ്ഡു ഇല്ലാത്ത വീട്ടില് നമ്മുടെ മേധാവി കണ്ടത് സുഖമില്ലാത്ത അയാളുടെ ഭാര്യയെയും കുഞ്ഞിനെയുമാണ്. അദ്ദേഹം അവര്‍ക്ക് മരുന്നുകള് കൊടുത്തു. അന്നത് വാര്‍ത്തയായി വന്നിരുന്നു. അവിടേക്കു തന്നെയാണ് ഇന്ന് വീണ്ടും പോകുന്നത്. കൂടെ പ്രധാനമായും ഒരു പ്രാദേശിക ചാനലുകാരനും ക്യാമറാമാനും ഉണ്ട്. ഞങ്ങള് യാദൃശ്ചികമായി കൂട്ടത്തില് പെട്ടതാണ്!\nഅങ്ങനെ അമ്പതോളം പട്ടാളക്കാരുടെ അകമ്പടിയോടെ പോകുന്ന സംഘം പെട്ടെന്ന് തോക്കുയര്‍ത്തി ഓടാന് തുടങ്ങി. കാരണം ദേ അവരുടെ മുന്നില് സാക്ഷാല് പഹ്ഡു! സര്‍ക്കാര് തെരയുന്ന ഒറിജിനല് മാവോയിസ്റ്റ്! അയാളെ പിടിക്കാനാണ് എല്ലാവരും ഓടിയത് ഞാനെന്റെ മൊബൈലുമായി എത്തുമ്പൊഴേക്കും എല്ലാവരും കാട്ടിനുള്ളിലേക്ക് പോയിരുന്നു. പക്ഷേ കുറച്ചു നേരത്തിന് ശേഷം സകലരും നിരാശയോടെ മടങ്ങി വന്നു. ആളെ കിട്ടിയില്ല. പിന്നെ ഒരു മണിക്കൂര് നേരത്തേക്ക് കനത്ത തിരച്ചിലാണ്. ഞാനും ചെങ്ങായ്മാരും ആകെ അന്തം വിട്ട് നില്‍പാണ്. എന്താണ് സംഭവിക്കുന്നത് ?? മ്മടെ അറയ്ക്കല് അബു പറഞ്ഞ പോലെ നമ്മള് പോലും അറിയാതെ നമ്മള് മാവോ വേട്ടക്കാരായി മാറിയോ?! തിരിച്ചു വന്ന പട്ടാളക്കാരില് ഒരാളോട് വെള്ളം വാങ്ങി കുടിക്കവേ അവമ്മാരുടെ സംസാരത്തില് നിന്നും ഒരു കാര്യം ഭീതിയോടെ ഞങ്ങള് മനസ്സിലാക്കി. ആ ഓട്ടത്തിനിടയില് അറിയാതെയെങ്ങാനും ആരുടെയെങ്കിലും കയ്യീന്ന് ഒരു വെടി പൊട്ടിയാല് പിന്നെ കൂട്ട വെടിയായിരിക്കും ഫലം! ശേഷം ഞാനും ചെങ്ങായ്മാരും #ഹാഷ്ടാഗായി നിത്യഹരിതരാവും. ഹൊ!.ഹര്‍ഷാദ് ഫേസ്ബുക്ക് പോസ്റ്റില് കുറിച്ചു.\nscript writer harshad posted about unda movie


ജാവയുടെ എന്‍ജിന് ശബ്ദം ഫീച്ചര് ചെയ്ത് പുതിയ ടീസര് | DoolNews\nTuesday, 13th November 2018, 12:07 am\nന്യൂദല്‍ഹി: ഇന്ത്യന് വിപണിയില് തിരിച്ചു വരവിനൊരുങ്ങുന്നു ജാവ തങ്ങളുടെ പുതിയ മോഡലായ ജാവ-300 ന്റെ പുതിയ ടീസര് പുറത്തു വിട്ടു. വിപണിയില് വരാനിരിക്കുന്ന പുതിയ റോഡ്സ്റ്റര് മോഡല് ബൈക്കിന്റെ എന്‍ജിന് ശബ്ദമാണ് ജാവ പുറത്തു വിട്ടിരിക്കുന്ന 14 സെക്കന്റ് ദൈര്‍ഘ്യമുള്ള ടീസറിന്റെ മുഖ്യ ആകര്‍ഷണം.\nജാവയുടെ പ്രശസ്തമായ ടു സ്‌ട്രോക്ക് എന്‍ജിന്റെ ശബ്ദം അതേ പടി പകര്‍ത്താനാണ് തങ്ങളുടെ ശ്രമമെന്ന് കമ്പനി നേരത്തെ പറഞ്ഞിരുന്നു. പഴയ ജാവ ബൈക്കുകളെ ഓര്‍മ്മിപ്പിക്കുന്ന വിധത്തിലുള്ള രൂപകല്‍പനയാണ് പുതിയ ജാവ 300 നും നല്‍കിയിരിക്കുന്നത്. ജാവയുടെ ഐക്കോണിക്ക് ഹെഡ്‌ലൈറ്റും, എണ്ണ ടാങ്കുമാണ് പുതിയ മോഡലിലും.\nക്ലാസിക്, സ്‌ക്രാമ്പ്‌ളര്, ബോബര്, കഫെ റേസര് എന്നിങ്ങനെ നാലു വ്യത്യസ്ത വാരിയെന്റുകളിലായിരിക്കും ജാവ 300 വിപണിയിലെത്തുന്നത്. ഈ നാലു ബൈക്കുകളുടേയും രേഖാ ചിത്രം ജാവ നേരത്തെ പുറത്തു വിട്ടിരുന്നു. പുതിയ 293 സി സി ലിക്വിഡ് കൂള്‍ഡ് എന്‍ഞ്ചിനുമായി ആയിരിക്കും പുതിയ ജാവ നിരത്തുകളിലെത്തുന്നത്. 5- സ്പീഡ് ഗിയര് ബോക്‌സ് ആയിരിക്കും വാഹനനുണ്ടായിരിക്കുക\nനവംബര് 15 ന് ബൈക്ക് ഔദ്യോഗികമായി ഇന്ത്യന് വിപണിയിലിറങ്ങും. ഇരുപതാം നൂറ്റാണ്ടിന്റെ അവസാനത്തില് ഉത്പാദനം നിര്‍ത്തുമ്പോള് റോയല് എന്‍ഫീല്‍ഡ് ആയിരുന്നു ജാവയുടെ മുഖ്യ എതിരാളികള്. ഇന്നും ജാവ ലക്ഷ്യം വെക്കുന്നത് റോയല് എന്‍ഫീല്‍ഡ് കയ്യടിക്കി വച്ചിരിക്കുന്ന വിപണി തന്നെയാണ്.


പന്തികേടുള്ള യുവതികളാണ് ശബരിമലയില് എത്താന് ശ്രമിക്കുന്നതെന്ന് മന്ത്രി മണി :: Janmabhumi Daily\nThursday 28 November 2019 4:40 am IST\nപത്തനാപുരം (കൊല്ലം): പന്തികേടുള്ള ചില യുവതികളാണ് ശബരിമലയില് എത്താന് ശ്രമിക്കുതെന്ന് മന്ത്രി എം.എം. മണി. ആവശ്യമില്ലാത്തവര്‍ക്കൊന്നും സംരക്ഷണം നല്‍കാനാകില്ലെന്നും മന്ത്രി പറഞ്ഞു. പത്തനാപുരത്ത് മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം.\nസുപ്രീംകോടതിയുടെ പഴയവിധി നിലനില്‍ക്കുമ്പോള് ആരു വന്നാലും സഹായിക്കാനുള്ള ബാധ്യത സര്‍ക്കാരിന് ഉണ്ടായിരുന്നു. ആ വിധിയില് ഉറച്ചുനില്‍ക്കാതെ ശബരിമല വിഷയം ഏഴംഗ ബെഞ്ചിന് വിട്ടതിനാല് പഴയ വിധിക്ക് പ്രസക്തിയില്ല.\nഅവസാന വിധി വരട്ടെ. എന്തായാലും കോടതിവിധി നടപ്പാക്കും. ജീവനും ശരീരത്തിനും ഭീഷണിയാകുമ്പോള് ഒരു പൗരനെന്ന നിലയില് ആരെയും സഹായിക്കാനുള്ള ബാധ്യത സര്‍ക്കാരിനുണ്ട്. മന്ത്രി എ.കെ. ബാലനെ കാണാന് ബിന്ദു പോയത് മുഖ്യമന്ത്രി സ്ഥലത്തില്ലാത്തത് കാരണമാകാം. നിയമമന്ത്രിയായ ബാലനെ കണ്ട് സഹായം ചോദിക്കാനാകും ഉദ്ദേശിച്ചതെന്നും എം.എം. മണി പറഞ്ഞു.\nശബരിമലയില് ഭീകരര് എത്താന് സാധ്യതയെന്ന് ഇന്റലിജെന്‍സ്


ഇടതു ബദലിനെ ആര്‍ക്കാണ് പേടി?\nഇടതു ബദലിനെ ആര്‍ക്കാണ് ...\n5 April 2014 12:22 AM GMT\n1929 മുതല് 1939 വരെ മുതലാളിത്ത സമ്പദ്‌വ്യവസ്ഥ തകര്‍ന്നു കിടക്കുകയായിരുന്നു. തുടര്‍ന്ന് ഇടതുപക്ഷ ആശയങ്ങള് കടമെടുത്ത് കെയിന്‍സിന്റെ നിര്‍ദേശങ്ങളിലൂടെ മുതലാളിത്തം വളര്‍ന്നു. ഭരണകൂടത്തിന്റെ ഇടപെടലും പൊതുമേഖലയും പൊതുവിതരണവും യാഥാര്‍ഥ്യമാക്കിക്കെണ്ടാണ് മുതലാളിത്തം വളര്‍ന്നത്. അതുകൊണ്ടു തന്നെ തൊഴിലാളിക്കനുകൂലമായ നയങ്ങളും നിയമങ്ങളും ഉണ്ടായി. ഒപ്പം പ്രകൃതി സന്തുലനത്തിലൂന്നിയ പരിപാടികളും നടപ്പിലാക്കപ്പെട്ടു. ഈ സാമ്പത്തിക പരിസരത്തില് അവകാശ പോരാട്ടങ്ങളും വളര്‍ന്നു വന്നു. സുരക്ഷിതത്വ ബോധവും സുരക്ഷിതത്വ നടപടികളും കുറെയൊക്കെ യാഥാര്‍ഥ്യമായി. ജീവിതവും ജോലിയും സുരക്ഷിതമായി. മനുഷ്യാവകാശ ചിന്തകളും പതുക്കെ പതുക്കെ വളര്‍ന്നു വന്നു. ട്രേഡ് യൂണിയന് കൂടുതല് ശക്തമായി. ഈ മാറ്റങ്ങള്‍ക്കനുസരിച്ച് സാംസ്‌കാരിക മണ്ഡലവും മാറി.\nഇടതുപക്ഷ ആശയപരിസരത്തില് രചിക്കപ്പെട്ട കഥകളും കവിതകളും പോരാട്ട വീര്യത്തെ ജ്വലിപ്പിക്കുന്നവയായിരുന്നു. 'ചോരതുടിക്കും ചെറുകൈയ്യുകളെ പേറുക വന്നീ പന്തങ്ങള്' എന്ന കവിതാശകലം മേല്‍പ്പറഞ്ഞ ആശയ പരിസരത്തെ ഓര്‍മിപ്പിക്കുന്നു. പ്രകൃതിയെ ചൂഷണം ചെയ്യാതെയും സമ്പത്തിന്റെ വിതരണത്തിലൂടെയും ഏറെക്കുറെ സന്തുലിതമായ ഒരു സാമൂഹിക സാഹചര്യം ഉണ്ടായി വന്നിരുന്നു. പക്ഷേ ഈ പശ്ചാത്തലത്തിലും വീണ്ടും മുതലാളിത്ത കമ്പോളം തകരാന് തുടങ്ങി. 1970-കളുടെ മധ്യത്തില് തകര്‍ച്ച പൂര്‍ണമായി. മുതലാളിത്ത കമ്പോളം തകര്‍ന്നു. മുതലാളിത്തത്തെ കുറിച്ചുള്ള ഇടതുപക്ഷ അഭിപ്രായം ശരിയാണെന്ന് ഒരിക്കല് കൂടി ബോധ്യമായി.\nഇടതുപക്ഷ ദാര്‍ശനിക പശ്ചാത്തലത്തില് മനുഷ്യന് ഗുണകരമായ പല മാറ്റങ്ങളും ഉണ്ടായി എന്നതാണ് 1940-കള് മുതല് 1980-കള് വരെയുള്ള അനുഭവം. പക്ഷേ മുതലാളിത്ത സമ്പദ്‌വ്യവസ്ഥയ്ക്ക് ഈ പശ്ചാത്തലത്തിലും പിടിച്ചു നില്‍ക്കാന് കഴിഞ്ഞില്ല. ഇതില് നിന്നും പാഠം പഠിച്ച് മുതലാളിത്തം പുതിയ അടവുനയമായി മുന്നോട്ടു വന്നു. അതാണ് നവലിബറല് നയം. ഈ നയത്തിന്റെ പരമമായ ലക്ഷ്യം മനസിന്റെ ഉള്‍ക്കോണുകളില് നിന്നു പോലും ഇടതുപക്ഷ ദര്‍ശനത്തേയും നിലപാടുകളേയും തുടച്ചു മാറ്റുക എന്നതാണ്.\nമൂലധന താത്പര്യങ്ങളെ വളര്‍ത്താന് സമത്വ ചിന്തകള്‍ക്ക് കഴിയില്ല എന്ന് മുതലാളത്തം അനുഭവത്തിലൂടെ തിരിച്ചറിഞ്ഞു. തന്മൂ അരാഷ്ട്രീയതയും അരാജകത്വവും ഉപഭോഗതൃഷ്ണനയും സ്വാര്‍ഥതയും സ്വയംസുഖവും മറ്റും വികസിപ്പിച്ചെടുത്ത് മനുഷ്യനെ മനുഷ്യനല്ലാതാക്കുന്ന വ്യവസ്ഥ സൃഷ്ടിച്ചെടുക്കാന് മൂലധനം തീരുമാനിച്ചതിന്റെ ഫലമാണ് ആഗോളവത്ക്കരണം. ധനമൂലധനത്തിന് വളരാനുള്ള പശ്ചാത്തലം വളരെ വികൃതവും ബീഭത്സവുമാണ്.\nഇന്ത്യയും 1991 മുതല് ഇത് നടപ്പാക്കി തുടങ്ങി. ഇടതുപക്ഷ ദാര്‍ശനിക മൂല്യങ്ങളെ മനുഷ്യ മനസുകളുടെ ഉള്‍ക്കോണുകളില് നിന്നു പോലും പിഴുതെറിയാന് പ്രബുദ്ധമായ സാംസ്‌കാരിക ചരിത്രമുള്ള ഇന്ത്യ പോലും തയാറായി. സാംസ്‌കാരിക മൂല്യത്തകര്‍ച്ച, പാരിസ്ഥിതിക തകര്‍ച്ച, വ്യക്തിമൂല്യങ്ങളുടെ തകര്‍ച്ച, കുടുംബങ്ങളുടെ തകര്‍ച്ച, സാമൂഹിക ബന്ധങ്ങളുടെ തകര്‍ച്ച, രാഷ്ട്രീയരംഗത്തെ മൂല്യച്യുതി എന്നിവയെല്ലാം മേല്‍പ്പറഞ്ഞ രീതിശാസ്ത്രത്തിന്റെ അനിവാര്യമായ ഉത്പന്നങ്ങളാണ്. മറ്റ് പ്രസിദ്ധമായ രാഷ്ട്രങ്ങളിലും ഇതുതന്നെ കാണാന് കഴിയും. അഴിമതിയും സ്വജനപക്ഷപാതവും കള്ളപ്പണവും സ്ത്രീകള്‍ക്കും കുട്ടികള്‍ക്കുമെതിരെയുള്ള അതിക്രമങ്ങളും സാമ്പത്തിക അസമത്വവും പകര്‍ച്ചവ്യാധികളും രോഗാതുരതയും ജല, ജൈവവൈവിധ്യ ചൂഷണവുമെല്ലാം ഉത്തമ ഉദാഹരണങ്ങളാണ്.\nഇടതുപക്ഷ ദാര്‍ശനിക മൂല്യങ്ങളെ തുടച്ചുമാറ്റിക്കൊണ്ട് മൂലധാന വികാസത്തിന് കളമൊരുക്കിയിട്ടും മുതലാളിത്ത വ്യവസ്ഥ തകര്‍ന്നു എന്നതാണ് വസ്തുത. The price of Inequality എന്ന പുസ്തകം എഴുതാന് ജോസഫ് സ്റ്റിഗ്ലിറ്റ്‌സിനെ പോലും പ്രേരിപ്പിച്ചു. ചരിത്രം കണ്ട ഏറ്റവും വലിയ സാംസ്‌കാരിക അധ:പതനത്തിലേക്ക് പ്രബുദ്ധമായിരുന്ന ഇന്ത്യയും എത്തിച്ചേര്‍ന്നു. വിശ്വപ്രസിദ്ധമായ മതനിരപേക്ഷതയ്ക്കു പോലും ക്ഷതമേറ്റു എന്നത് സാമൂഹിക സത്യം മാത്രമാണ്. മനുഷ്യാവകാശങ്ങള് ഹനിക്കപ്പെടുന്നു. തൊഴിലാളികളുടെ അവകാശങ്ങള് തകര്‍ക്കപ്പെടുന്നു. അതുകൊണ്ടാണ് ഇടതുപക്ഷ ബദല് സമ്പദ്‌വ്യവസ്ഥയ്ക്കു മാത്രമേ സമത്വാധിഷ്ഠിതവും മൂല്യാധിഷ്ഠിതവുമായ സാമൂഹിക ക്രമത്തെ പുന:പ്രതിഷ്ഠിക്കാന് കഴിയൂ എന്ന് വിശ്വപ്രസിദ്ധനായ സാമ്പത്തിക ശാസ്ത്രജ്ഞന് പോള് ക്രൂക്മാന് പോലും പറയുന്നത്.\nചരിത്ര സത്യങ്ങളെ തിരിച്ചറിഞ്ഞുകൊണ്ടാണ് ഈ നിഗമനത്തില് ബൗദ്ധികലോകമെത്തുന്നത്. ഫെഡറല് സംസ്‌കാരത്തേയും മതനിരപേക്ഷതയേയും സത്യസന്ധതയേയും നീതിപൂര്‍വകമായ വിതരണത്തേയും പുന:പ്രതിഷ്ഠിച്ചു മാത്രമേ സര്‍വസമ്പന്നമെങ്കിലും തകര്‍ന്നു കൊണ്ടിരിക്കുന്ന ഇന്ത്യയെ രക്ഷിക്കാനാവൂ എന്നതു കൊണ്ടുകൂടിയാണ് ഇടതുപക്ഷ ബദല് ആവശ്യമായി വരുന്നത്. ആ ബദലിനു വേണ്ടി രാജ്യം മാത്രമല്ല, ലോകം മുഴുവന് കാതോര്‍ക്കുന്നുമുണ്ട്.


ശബരിമല, കള്ളവോട്ട്, സെക്കുലറിസം... എന്റെ നിലപാടില് യാതൊരു മാറ്റവുമില്ല; ടീക്കാറാം മീണ തുറന്നു പറയുന്നു/അഭിമുഖം\nകെ.എ ഷാജി, സാജു കൊമ്പന്\n22 May 2019 4:37 AM GMT\n17-ആം ലോക്സഭാ തെരഞ്ഞെടുപ്പ് വ്യത്യസ്തമായ ചില കാര്യങ്ങളുടെ പേരില് കൂടിയാണ് ഇത്തവണ ശ്രദ്ധേയമായത്. അതിലേറ്റവും പ്രധാനമായിരുന്നു സംസ്ഥാനത്തെ മുഖ്യ തിരഞ്ഞെടുപ്പ് ഉദ്യോഗസ്ഥന് ടീക്കാറാം മീണ ഐഎഎസ് ഈ തെരഞ്ഞെടുപ്പുമായി ബന്ധപ്പെട്ട് സ്വീകരിച്ച നടപടികള്. പതിവില് നിന്ന് വിരുദ്ധമായി മുഖ്യ തെരഞ്ഞെടുപ്പ് ഉദ്യോഗസ്ഥന് തന്നെ പൊതുജനങ്ങളുമായും മാധ്യമങ്ങളുമായെല്ലാം സംസാരിക്കാന് തയ്യാറായി. തിരഞ്ഞെടുപ്പ് ചട്ടലംഘനവുമായി ബന്ധപ്പെട്ട് കടുത്ത നിലപാടുകള് സ്വീകരിച്ചു. ശബരിമല വിഷയം പ്രചരണത്തില് ഉപയോഗിക്കുന്നതില് നിയന്ത്രണം കൊണ്ടുവന്നു. കള്ളവോട്ടിംഗ് നടന്നു എന്നു തെളിഞ്ഞ ഉടന് നടപടി സ്വീകരിച്ചു. സംസ്ഥാനത്തിന്റെ ചരിത്രത്തിലാദ്യമായി കള്ളവോട്ട് നടന്നതിന്റെ അടിസ്ഥാനത്തില് ഏഴ് ബൂത്തുകളില് റീ-പോളിംഗ് നടന്നു. ഈ തിരഞ്ഞെടുപ്പില് റെക്കോര്‍ഡ് പോളിംഗ് ഉണ്ടായി.\n"ഇതൊരു പ്രീതി നേടാന് സാധിക്കുന്ന ജോലിയല്ല. മനസില് നിഷ്പക്ഷനായിരിക്കണം" ടീക്കാറാം മീണ അഴിമുഖത്തോട് പറഞ്ഞു. തിരഞ്ഞെടുപ്പ് ഫലം പുറത്തുവരാന് ഏതാനും മണിക്കൂറുകള് മാത്രം ബാക്കിയുള്ളപ്പോള് താന് നേരിട്ട വെല്ലുവിളികളെ കുറിച്ചും വിവാദങ്ങളെ കുറിച്ചും ജനാധിപത്യ പ്രക്രിയയുടെ അന്ത:സത്ത കാത്തുസൂക്ഷിക്കാന് കഴിഞ്ഞതിനെ കുറിച്ചും ടീക്കാറാം മീണ അഴിമുഖത്തോട് വിശദമായി സംസാരിക്കുന്നു.\nനിയമം നിയമത്തിന്റെ വഴിക്കുപോകണം, ആരു കുറ്റം ചെയ്താലും ശിക്ഷിക്കപ്പെടണം\nലോകത്തെ ഏറ്റവും വലിയൊരു ജനാധിപത്യ മഹോത്സവമാണ് നമ്മുടെ തിരഞ്ഞെടുപ്പ്. പ്രത്യേകിച്ച് പാര്‍ലമെന്‍റ് തെരഞ്ഞെടുപ്പു നടക്കുമ്പോള് അതൊരു വലിയ മഹായജ്ഞം പോലെയാണ്. ഇത് രാഷ്ട്രീയപരമായ ഒരു പ്രവര്‍ത്തിയോ പരിപാടിയോ മാത്രമായി കാണാന് പറ്റില്ല. ഇതിന് വിദ്യാഭ്യാസപരമായ, സാംസ്‌കാരികമായ, സാമൂഹ്യപരമായ ഒരുപാട് വശങ്ങളുണ്ട്. കൂടാതെ ഇതിന്റെ ഏറ്റവും വലിയൊരു പ്രത്യേകത ഈ തെരഞ്ഞെടുപ്പ് നടക്കുമ്പോള് ജനങ്ങളുടെ മനസില് ഒരു ഉത്സാഹം, ആവേശം ഉണ്ടായിരിക്കണം. അവര് ഇതില് പങ്കാളിയായിരിക്കണം. രാഷ്ട്രീയപരമായ പങ്കാളിത്തം മാത്രമല്ല, സാമൂഹ്യപരമായ ഒരു പ്രതിബദ്ധതയും ഉണ്ടാകണം. ഇതിന്റെ പ്രാധാന്യത്തെ മനസിലാക്കിക്കൊണ്ട് ജനാധിപത്യത്തെ ഏത് രീതിയില് കൊണ്ടുപോകണമെന്ന് തീരുമാനിക്കുന്നത് ജനങ്ങളാണ്. വളരെ ഉത്തരവാദിത്തപ്പെട്ട ഒരു ദൗത്യമാണ് ജനങ്ങള്‍ക്കുള്ളത്. അതിനാല് തന്നെ അവരെ ഇതിലേക്ക് കൊണ്ടുവരേണ്ടതുണ്ട്.\nഇലക്ഷനു മുന്‍പു തന്നെ മാതൃകാ പെരുമാറ്റച്ചട്ടം നിലവില് വരും. അതില് ഏത് കാര്യം ചെയ്യണം, ഏത് കാര്യം ചെയ്യരുത് എന്നുണ്ടാവും. അത് എല്ലാവര്‍ക്കും ബാധകമാണ്. അത് നടപ്പിലാക്കാനായി നമ്മള് മുന്നോട്ടു പോകുമ്പോള് പല പ്രതിസന്ധികളും ഉണ്ടാവും. എന്നാലും ഈ പ്രക്രിയ ധാര്‍മികമായിരിക്കണം. അധാര്‍മികത ചെയ്തുകൊണ്ട് ആരും അധികാരം പിടിക്കാന് പാടുള്ളതല്ല. പാര്‍ട്ടികള് ചിലപ്പോള് നിയമവിരുദ്ധമായ കാര്യങ്ങള് ചെയ്യാന് ശ്രമിക്കും. ആ ഘട്ടത്തിലാണ് ഈ മാതൃകാ പെരുമാറ്റ ചട്ടത്തിന്റെ പ്രാധാന്യം. ഇതാരും നിയന്ത്രിച്ചില്ല എന്നുണ്ടെങ്കില് ഇതിന്റെ വികൃതരൂപം നമ്മള് കാണേണ്ടിവരും. ഇപ്പോള് നടക്കുന്ന പരസ്പര ദുഷ്പ്രചാരണവും കരിവാരിത്തേക്കലും ജനാധിപത്യത്തിന് നല്ലതല്ല. തെരഞ്ഞെടുപ്പ് കമ്മീഷനാണ് നിഷ്പക്ഷമായി ഇവരെ നിയന്ത്രിക്കേണ്ടത്. നിയന്ത്രിക്കുമ്പോള് മുഖം നോക്കാതെ, കൊടിയുടെ നിറം നോക്കോതെ വേണം പ്രവര്‍ത്തിക്കാന്. നിയമം നിയമത്തിന്റെ വഴിക്കുപോകണം. ആരു കുറ്റം ചെയ്താലും ശിക്ഷിക്കപ്പെടണം. അതാണതില് പറയുന്നത്. അതുതന്നെയാണ് ഞാന് പ്രാവര്‍ത്തികമാക്കാന് ശ്രമിച്ചതും. അതില് വിജയിക്കാന് കഴിഞ്ഞു എന്നു തന്നെ ഞാന് വിശ്വസിക്കുന്നു. ഇനി വിശകലനം ചെയ്യേണ്ടത് ജനങ്ങളാണ്. കലക്ടര്‍മാരും എസ്പിമാരുമെല്ലാമായിരുന്നു ഇതില് എന്റെ കൂടെയുണ്ടായിരുന്നത്. അവരെ നയിക്കുകയായിരുന്നു എന്റെ ദൗത്യം. അവരെല്ലാം എന്നോട് നന്നായി തന്നെ സഹകരിച്ചു. അതിനാല് തന്നെ ഇതൊരു കൂട്ടായ വിജയമാണ്.\nജനങ്ങള് പ്രവര്‍ത്തിക്കാന് ആഗ്രഹിച്ചപോലെ പ്രവര്‍ത്തിച്ചു\nഇത് എന്റെ ഒറ്റയ്ക്കുള്ള ഒരു വിജയമായി കാണാന് സാധിക്കില്ല. ജനങ്ങള്‍ക്കുവേണ്ടിയുണ്ടാക്കിയ ഭരണഘടനയില് പ്രതിപാദിച്ചിട്ടുള്ള കാര്യങ്ങള് അനുസരിച്ച് പ്രവര്‍ത്തിക്കുകയാണ് ഈ കസേരയില് ഇരിക്കുന്ന ഒരാള് ചെയ്യേണ്ടത്. അത് നടപ്പിലാക്കാന് ഇച്ഛാശക്തിയും ദൃഢനിശ്ചയവുമാണ് വേണ്ടത്. രാഷ്ടീയ നേതാക്കള് അതിരുവിട്ട് പ്രവര്‍ത്തിച്ചാല്, നിയമങ്ങള് ലംഘിച്ചാല് അവരെ നിലയ്ക്കു നിര്‍ത്താന് വേണ്ടിയും അവരെ നിയന്ത്രിക്കാന് വേണ്ടിയും ആരെങ്കിലുമൊരാള് വേണം. അതങ്ങനെയല്ലെങ്കില് ജനങ്ങള്‍ക്ക് നിയമമില്ല എന്നൊരു തോന്നല് ഉണ്ടാവും. ജനങ്ങള് ആഗ്രഹിക്കുന്നത് ശാന്തിയും സമാധാനവുള്ള ഒരു അന്തരീക്ഷമാണ്. നിഷ്പക്ഷവും സ്വതന്ത്രവും നീതിപൂര്‍ണ്ണവുമായ ഒരു ഇലക്ഷന് നടന്നിരിക്കണം. അവര്‍ക്ക് പ്രലോഭനമില്ലാതെ ഭയമില്ലാതെ സമ്മതിദായക അവകാശം നിര്‍വഹിക്കാനുള്ള ഒരു അന്തരീക്ഷം സൃഷ്ടിക്കണം. അതിനായി സത്യസന്ധമായി, നിഷ്പക്ഷമായി പ്രവര്‍ത്തിക്കുമ്പോള് ജനങ്ങള്‍ക്കത് ഇഷ്ടമാകും. ജനങ്ങളുടെ ഇച്ഛയും ആഗ്രഹങ്ങളും മുന്‍നിര്‍ത്തിയാണ് പ്രവര്‍ത്തിക്കേണ്ടത്. നമ്മള് ജനാധിപത്യത്തിന്റെ ശുദ്ധിയും അന്ത:സത്തയും ആരോഗ്യവും സംരക്ഷിക്കാന് ശ്രദ്ധിച്ചില്ലെങ്കില് രാഷ്ടീയക്കാര് തോന്ന്യാസം കാണിച്ചുകൊണ്ടിരിക്കും. സ്വേച്ഛാധിപതികളായി പ്രവര്‍ത്തിക്കാന് ശ്രമിക്കും. അത് യാതൊരു കാരണവശാലും അനുവദിക്കാന് പാടില്ല. ജനങ്ങള് പ്രവര്‍ത്തിക്കാന് ആഗ്രഹിച്ചപോലെയാണ് നമ്മള് പ്രവര്‍ത്തിച്ചത്.\nശബരിമലയ്ക്ക് വ്യക്തമായ പശ്ചാത്തലമുണ്ട്. ചില രാഷ്ട്രീയ കക്ഷികള് ഇതൊരു വിഷയമാക്കിയെടുക്കുകയും മുതലെടുക്കാനും രാഷ്ട്രീയ ആവശ്യത്തിനുവേണ്ടി ഉപയോഗിക്കാനും താത്പര്യപ്പെടുകയും ചെയ്തു. വികാരപരമായിട്ടുള്ള കാര്യങ്ങള് ജനങ്ങളോട് പറയുമ്പോള് ചിലപ്പോള് അവര്‍ക്ക് രാഷ്ട്രീയ നേട്ടങ്ങള് ഉണ്ടാക്കാനാകും. ഇലക്ഷന് പ്രഖ്യാപിച്ചതിന് പിറ്റേദിവസം പ്രസ്സ് കോണ്‍ഫറന്‍സ് വിളിച്ച് പെരുമാറ്റച്ചട്ടം നിലവില് വന്ന കാര്യം വിശദീകരിക്കുമ്പോള് മതപരമായ കാര്യങ്ങള്, ജാതീയമായ കാര്യങ്ങള്, സമുദയത്തിന്റെ പേരില്, ദേവാലയത്തിന്റെ പേര് ഉപയോഗിച്ചുകൊണ്ട് വോട്ടുപിടിക്കാന് പാടില്ല എന്നു ഞാന് പറയുകയുണ്ടായി. അങ്ങനെ പറഞ്ഞപ്പോള് ഒരു പത്രക്കാരന് എന്നോട് ചോദിച്ചു ശബരിമലയില് അഭിപ്രായമെന്താണെന്ന്. ശബരിമല ഒരു വിശ്വാസത്തിന്റെ കേന്ദ്രമാണ്, ഒരു ദേവാലയമാണ്, അതിനാല് അത് ഉപയോഗിക്കുമ്പോള് മാതൃകാ പെരുമാറ്റ ചട്ടത്തിന് എതിരാണ് എന്നാണ് ഞാന് പറഞ്ഞത്. അത് തന്നെ ഞാന് ഇപ്പോഴും പറയുന്നു. എന്നാല് അത് വ്യാഖ്യാനിക്കപ്പെട്ടത് വേറെ രീതിയില് ആണ്. ശബരിമലയിലെ വിഷയങ്ങള് ചര്‍ച്ച ചെയ്യാനേ പാടില്ല എന്നാക്കി അത്. അപ്പോള് രാഷ്ട്രീയക്കാര് വിചാരിച്ചു, ശബരിമലയെക്കുറിച്ച് മിണ്ടാനേ പാടില്ലെന്നാണ് ഞാന് പറഞ്ഞതെന്ന്. അയ്യപ്പന്റെ പേര്, രാമന്റെ പേര് എന്നിവ തെരഞ്ഞെടുപ്പ് പ്രചരണത്തിന് ഉപയോഗിക്കരുത്. രാഷ്ടീയം ഒരിക്കലും മതവുമായി കൂട്ടിക്കലര്‍ത്തരുത്. 2013-ല് അഭിരാം സിംഗ് കേസിലെ പ്രധാനപ്പെട്ട സുപ്രീം കോടതി വിധിയില് പറഞ്ഞിരിക്കുന്നത് തെരഞ്ഞെടുപ്പ് പ്രക്രിയ ഒരു മതേതര സ്വഭാവമുള്ളതാണ് എന്നാണ്. ആ മതേതര സ്വഭാവം നമുക്ക് കാത്തുസൂക്ഷിക്കണം. അതിന് കോട്ടം വരുന്ന രീതിയില് ആരെങ്കിലും പ്രവര്‍ത്തിച്ചാല് അതിനെ തടയണം. മതനിരപേക്ഷത ജനാധിപത്യത്തിന്റെ ഏറ്റവും സുപ്രധാന ഘടകമാണ്. മനുഷ്യന് അഭിമുഖീകരിക്കുന്ന പ്രശ്‌നങ്ങള് കുടിവെള്ളമായാലും ദാരിദ്ര്യത്തിന്റെ പ്രശ്‌നമായാലും മാനസികാരോഗ്യത്തിന്റെ പ്രശ്‌നമായാലും ആത്മഹത്യയുടെ പ്രശ്‌നമായാലും, അതൊന്നും ചര്‍ച്ചചെയ്യാന് അവര്‍ക്ക് താത്പര്യമേയില്ല. ദൈവഭയം കാണിച്ചുകൊണ്ട് വര്‍ഗ്ഗീയത ഇതില് എങ്ങനെയെങ്കിലും കൊണ്ടുവരും. ജനങ്ങളെ തമ്മില് അടിപ്പിച്ച് ജാതിയും മതവും പറഞ്ഞ് വോട്ടു പിടിക്കാനുള്ള ശ്രമം ജനാധിപത്യത്തിന് ഒട്ടും യോജിച്ചതല്ല. മതനിരപേക്ഷത ഭാരതത്തിന്റെ ആത്മാവാണ്. അതുപോയാല് ഈ ഭാരതം ഭാരതമാവില്ല. നാനാവിധത്തിലുള്ള ജനങ്ങള് ഇവിടെ ജീവിക്കുന്നത് ഭാരതത്തിന്റെ മതനിരപേക്ഷത കൊണ്ടാണ്.\nAlso Read: ഫോണില് വിളിച്ച് മാപ്പ് പറയും, പുറത്തു പോയി മറ്റൊന്നു പറയും; ശ്രീധരന് പിള്ളയുടെ ഇരട്ടത്താപ്പിനെ വിമര്‍ശിച്ച് ടിക്കാറാം മീണ\nകള്ളവോട്ട് ഒരു രോഗമാണ്\nകള്ളവോട്ട് ഒരു രോഗമാണ്. അത് ചികിത്സിച്ചില്ലെങ്കില് ഒരിക്കലും മാറില്ല. കള്ളവോട്ട് ഇവിടെ നടക്കുന്നുണ്ട്. അത് ആരോട് ചോദിച്ചാലും പറയും. പലനേതാക്കളും പറഞ്ഞിട്ടുണ്ട് കള്ളവോട്ട് കൊണ്ടാണ് തോറ്റതെന്ന്. എന്നാല് അത് ആര്‍ക്കും തെളിയിക്കാന് സാധിച്ചിട്ടില്ല. ചില ജില്ലകളില് ഇതിന് പാരമ്പര്യം തന്നെയുണ്ട്. ഇതു ഞാന് പറയുന്നതല്ല. ഇവിടെ എല്ലാവരും പറയുന്നതാണ്. ഇതൊരു വലിയ തെറ്റാണ്. അതിനാല് തന്നെ ഞങ്ങള് ഇത്തവണ നല്ലരീതിയിലുള്ള വെബ് കാസ്റ്റിംഗ് സംവിധാനമാണ് ഒരുക്കിയിരുന്നത്. കള്ളവോട്ട് ചെയ്‌തെന്നു പരാതിയുണ്ടായാല് ഈ കള്ളവോട്ട് തെളിവു സഹിതം തെളിയിക്കാന് സാധിക്കണം എന്ന് ഞങ്ങള് മുന്‍കൂട്ടി ആസൂത്രണം ചെയ്തിരുന്നു. ഏത് പരാതി വന്നാലും അത് വസ്തുതാപരമായി അന്വേഷിക്കുമെന്ന് ഞങ്ങള് പറഞ്ഞു. എന്നാല് ഇത്ര പെട്ടന്ന് ഒരു നടപടി ഉണ്ടാവുമെന്ന് അവര് പ്രതീക്ഷിച്ചില്ല. അവര് വിചാരിച്ചത് ഉദ്യോഗസ്ഥര് ഇത് മൂടിവെക്കുമെന്നും, ഒരു നീണ്ട പ്രക്രിയയിലേക്ക് പോകുമെന്നുമാണ്. എന്റെ കീഴില് പ്രവര്‍ത്തിക്കുന്നവരോടെല്ലാം, ഞാന് റിപ്പോര്‍ട്ട് ആവശ്യപ്പെട്ടാല് ഉടന് നല്‍കണമെന്ന് പറഞ്ഞിരുന്നു. കളക്ടര് നല്ല ജോലി തന്നെയാണ് ചെയ്തത്. പെട്ടന്നുതന്നെ റിപ്പോര്‍ട്ടുനല്‍കി. തെളിവു സഹിതം അത് തെളിയിച്ചു. നടപടിയെടുത്തു. ഇലക്ഷന് കമ്മീഷനെ അറിയിക്കുകയും ചെയ്തു. കള്ളവോട്ട് ചെയ്തത് കണ്ടുപിടിച്ച് നടപടി എടുത്തതിനാല് അടുത്ത വര്‍ഷം മുതല് ആ പ്രവണത കുറയും.\nഒരു മോഷണം നടന്നാല് അത് മോഷണം തന്നെയാണ്. രണ്ടു മോഷണം നടക്കണമെന്നില്ല അത് മോഷണമാകാന്. അതുകൊണ്ട് ഒരു കള്ളവോട്ട് നടന്നാലും അവിടെ റീപോളിങ് ചെയ്യണം. ചിലയാളുകള് പറയുന്നത് പോലെ ഒരു മോഷണം നടത്തിയാല് ചെയ്യാന് പാടില്ല, അതിന്റെ അര്‍ത്ഥം രണ്ട് മോഷണം നടത്തിയാല് മതി എന്നാണോ? മോഷണം മോഷണം തന്നെയാണ്. തെളിവുകളുടെ അടിസ്ഥാനത്തില് ഇലക്ഷന് കമ്മീഷന് നടപടിയെടുത്തു. റീപോളിങ് വേണമെന്ന് തീരുമാനിച്ചു.\nനമുക്കൊരു രോഗം വന്നാല് അത് ചികിത്സിക്കണം. അപ്പോള് ഒരു ചെറിയ ഡോസാണ് ഇത്തവണ നമ്മള് കൊടുത്തത്. എനിക്കു തോന്നുന്നു അടുത്തവട്ടം ഈ രോഗം നല്ലൊരുപരിധിവരെ നമുക്ക് മാറ്റാനായി സാധിക്കും. പ്രബുദ്ധരായ മലയാളികള്, രാഷ്ട്രീയ നേതാക്കള് ഉള്‍പ്പടെ ഇതിനെ സ്വാഗതം ചെയ്യണം. ഇതില് നാണക്കേടൊന്നുമില്ല. ശരീരത്തിന്റെ ഒരു ഭാഗത്തിന് രോഗം വന്നാല് അത് ചികിത്സിച്ചു ഭേദമാക്കണം.\nകള്ളവോട്ട് പുറത്തു കൊണ്ടുവന്ന മാധ്യമ പ്രവര്‍ത്തകന് അയാളുടെ ഉത്തരവാദിത്തമാണ് ചെയ്തത്. സത്യം പുറത്തു കൊണ്ടുവരലാണ് മാധ്യമ പ്രവര്‍ത്തനം. ഇതൊരു വെല്ലുവിളിയും കടമയുമായി കണ്ട മാധ്യമ പ്രവര്‍ത്തകര് അനുമോദനം അര്‍ഹിക്കുന്നു.\nജനപ്രതിനിധികള് കള്ളവോട്ട് ചെയ്ത വിഷയത്തില് അവര് തന്നെ ആത്മപരിശോധന നടത്തേണ്ട കാര്യമാണ്. അവരെ അയോഗ്യത കല്‍പ്പിക്കണോ വേണ്ടയോ എന്നത് സാങ്കേതികമായ കാര്യമാണ്. പക്ഷെ അതിനൊരു ധാര്‍മിക പ്രശ്‌നമുണ്ടല്ലോ. ഡിസ്‌ക്വാളിഫൈ ചെയ്യേണമോ വേണ്ടയോ എന്ന് തീരുമാനിക്കാന് എനിക്ക് അധികാരമില്ല. എന്നാല് അത് ശ്രദ്ധയില് കൊണ്ടുവരിക എന്നത് എന്റെ കടമയാണ്. ഞാനതാണ് ചെയ്തത്. എനിക്ക് അധികാരമുണ്ടോ ഇല്ലയോ എന്നതിനേക്കാള് അതിന്റെ ധാര്‍മികതയെ കുറിച്ചാണ് ജനപ്രതിനിധികള് ചിന്തിക്കേണ്ടത്.\nAlso Read: ആ കള്ളവോട്ടുകള് പിടിച്ചത് യാദൃശ്ചികമല്ല, എല്ലാം മുന്‍കൂട്ടി തയാറാക്കിയ പദ്ധതികള്‍ക്കൊടുവില്; ടിക്കാറാം മീണ വെളിപ്പെടുത്തുന്നു\nമുന് മുഖ്യമന്ത്രി ഉമ്മന് ചാണ്ടി പറഞ്ഞത് അതിശയോക്തി\nഅദ്ദേഹം എന്തടിസ്ഥാനത്തിലാണ് അത് പറയുന്നതെന്ന് എനിക്കു മനസിലാവുന്നില്ല. എന്നാലും അതൊരു അതിശയോക്തിയാണ്. പൂര്‍ണ്ണമായും ഇത് സത്യമാണെന്ന് ഞാന് വിശ്വസിക്കുന്നില്ല. ഞങ്ങള് പറയുന്നത് ഈ പ്രക്രിയ ഉദ്യോഗസ്ഥന്‍മാര് നിയന്ത്രിക്കുന്ന പ്രക്രിയയല്ല. വോട്ടര് പട്ടികയുണ്ടാക്കുന്നത് രാഷ്ട്രീയപാര്‍ട്ടികളുടെ സഹായത്തോടെയാണ്. വോട്ടര് പട്ടിക പുതുക്കുന്ന പ്രക്രിയ ഞങ്ങള് കഴിഞ്ഞ മെയ് മാസത്തില് ആരംഭിച്ചതാണ്. എല്ലാ പൊളിറ്റിക്കല് പാര്‍ട്ടിക്കാരും അതില് പങ്കാളികളായിരുന്നു. അവരെ മീറ്റിങ് വിളിച്ച് ഇതില് പങ്കാളികളാക്കിയിരുന്നു. അതാത് ബൂത്തില് ഒരു ബൂത്ത് ലെവല് അസിസ്റ്റന്റിനെ രാഷ്ട്രീയ പാര്‍ട്ടികള് നിയമിക്കണമെന്നും ബൂത്ത് ലെവല് ഓഫീസര് വീടുകളില് പോകുമ്പോള് കൂടെ പാര്‍ട്ടികളുടെ ആളും ഉണ്ടായിരിക്കണമെന്നും പറഞ്ഞു. എന്നാല് ഒരു രാഷ്ട്രീയ പാര്‍ട്ടിയും ഞങ്ങളുടെ വാക്ക് ചെവിക്കൊണ്ടില്ല. അവര് ബിഎല്‍ഒയെ നിയമിച്ചില്ല. വോട്ടര് പട്ടിക അവരുടെ കൈയ്യില് ഉണ്ടായിരുന്നു. എന്നാല് ആരും പരാതിയുമായി വന്നില്ല. മാര്‍ച്ച് 25 വരെ അതിന് സമയവും ഉണ്ടായിരുന്നു. ആരെയെങ്കിലും വിട്ടുപോയിട്ടുണ്ടെങ്കില് അപേക്ഷ നല്‍കണമെന്നും പറഞ്ഞിരുന്നു. വോട്ടര് പട്ടിക വന്നതിനു ശേഷമേ അവര്‍ക്കത് മനസിലായുളളൂ എന്നുണ്ടെങ്കില് അതിനര്‍ഥം അവര് അവരുടെ ജോലി ചെയ്തിട്ടില്ല എന്നാണ്. എന്തായാലും സത്യസന്ധമായ നടപടി ഈ പരാതിയില് ഉണ്ടാവും. 11 ലക്ഷം വോട്ടര്‍മാരാണ് ഈ വോട്ടര് പട്ടികയില് പുതിയതായി ചേര്‍ത്തത്. ഇത് ചരിത്രത്തില് ആദ്യമായാണ്. വിപുലമായ പ്രചരണമാണ് ഇത്തവണ ഞങ്ങള് നടത്തിയത്. മൂന്ന് തവണ ഞാന് തന്നെ ദൂരദര്‍ശനില് പോയിരുന്നു. 5.5 ലക്ഷം കന്നി വോട്ടര്‍മാരാണ് ഇത്തവണ വോട്ടര്‍പട്ടികയില് ഉള്‍പ്പെടുത്തിയത്.\nപോസ്റ്റല് ബാലറ്റ് ക്രമക്കേട്\nപോലീസുകാരെ സമ്മര്‍ദ്ദത്തിലാക്കുന്നു എന്നും അവരുടെ വോട്ടുകള് മറ്റ് പലരും ചെയ്യുന്നു എന്നതുമായിരുന്നു പരാതി. പരാതി വന്നപ്പോള് തന്നെ ഡിജിപിയോട് പറഞ്ഞ് അന്വേഷണം നടത്താന് തീരുമാനിച്ചു. അന്വേഷണ റിപ്പോര്‍ട്ട് വന്നു. ഇതില് ചില വസ്തുതകള് പുറത്തു വന്നിട്ടുണ്ട്. തുടര്‍ന്ന് ക്രൈംബ്രാഞ്ചിനെ കൊണ്ട് അന്വേഷിപ്പിക്കാന് തീരുമാനിക്കുകയും, ആ അന്വേഷണം നടന്നു വരികയും ചെയ്യുന്നു. ഹൈക്കോടതിയും ഇത് നിരീക്ഷിക്കുന്നുണ്ട്.\nവോട്ട് സത്യസന്ധമായിചെയ്യുക എന്നത് ഒരു വ്യക്തിയുടെ ഉത്തരവാദിത്തമാണ്. എനിക്കു കിട്ടിയിട്ടുള്ള സമ്മതിദാനാവകാശം സുതാര്യമായി, സത്യസന്ധമായി വിനിയോഗിക്കേണ്ടത് എന്റെ കടമയാണ്. അതെന്റെ ചുമതലയാണ്. ഞാന് അത് നിറവേറ്റുന്നില്ലെങ്കില് അത് എന്റെ തെറ്റാണ്. അതിനാല് തന്നെ അതിന്റെ പൂര്‍ണ്ണ ഉത്തരവാദിത്തം ആ വ്യക്തിക്കു തന്നെയാണ്. എത്ര നല്ല സിസ്റ്റമാണെങ്കിലും തെറ്റ് ചെയ്യാന് നിങ്ങള് തീരുമാനിച്ചാല് അത് സംഭവിച്ചിരിക്കും. അതുകൊണ്ട് സിസ്റ്റത്തിനല്ല പ്രശ്‌നം.\nഇത്തവണ വോട്ടെണ്ണല് പ്രക്രിയ വൈകാനാണ് സാധ്യത. നേരത്തെ ഒരു നിയോജകമണ്ഡലത്തില്2വി വി പാറ്റ് എണ്ണിയാല് മതിയായിരുന്നു. അത് എളുപ്പമായിരുന്നു. ഒരുമണിക്കൂറിനുള്ളില് അത് എണ്ണാന് സാധിക്കുമായിരുന്നു. വോട്ടിംഗ് യന്ത്രങ്ങള് 8 മണിക്ക് എണ്ണാന് ആരംഭിക്കും. 12 മണിയോടെ അത് തീരും. ഇത്തവണ5ബൂത്തുകളിലെ വി വി പാറ്റ് ആണ് ഒരു നിയോജകമണ്ഡലത്തില് എണ്ണേണ്ടത്. ഇ വി എമ്മിന്5മണിക്കൂറെങ്കിലും എടുക്കും. വിവി പാറ്റ് വളരെ കനംകുറഞ്ഞ പേപ്പര് ആണ്. അതിനാല് തന്നെ അതെണ്ണാന് എക്‌സ്‌പേര്‍ട്ട് ആയിട്ടുള്ളവര് തന്നെ വേണം. അതിനാല് തന്നെ ഔദ്യോഗികമായി ഫലപ്രഖ്യാപനം 9, 10 മണിക്കേ വരികയുള്ളൂ. കൂടാതെ പോസ്റ്റല് വോട്ടും എണ്ണേണ്ടതായുണ്ട്. ഓരോ റൗണ്ട് അവസാനിക്കുമ്പോഴും വോട്ടു നില പുറത്തുവിടും. ഇലക്ഷന് കമ്മീഷന്റെ പോര്‍ട്ടലില് നിന്നും അത് ലഭിക്കും. ഒരു കൗണ്ടിങ്ങ് ഹാളില് 14 ടേബിള്. പോസ്റ്റല് വോട്ടിന് മറ്റൊന്നും. പൊതുജനങ്ങള്‍ക്ക് ഫലമറിയാന് അതാതു ജില്ലകളില് അനൗണ്‍സ് ചെയ്യാനുള്ള സംവിധാനം ഉണ്ടാവും. മീഡിയയ്ക്ക് വേണ്ടി ഓരോ ജില്ലകളിലും മീഡിയ റൂം ഉണ്ടായിരിക്കും.\nമുഖ്യ തിരഞ്ഞെടുപ്പ് ഉദ്യോഗസ്ഥന് എന്ന നിലയില് സന്തോഷം തോന്നിയത്\nജനാധിപത്യപ്രക്രിയയുടെ ഭാഗമാകാന് സാധിച്ചു. ജനങ്ങളെ സേവിക്കാനുള്ള അവസരം ലഭിച്ചു. ഉദ്യോഗസ്ഥന്‍മാരെ നയിക്കാനും ഒരു ടീം ലീഡറായി പ്രവര്‍ത്തിക്കാനും സാധിച്ചു. രാഷ്ട്രീയക്കാരുമായി സംവദിക്കാന് സാധിച്ചു.\nവേദന ഉണ്ടാക്കിയ അനുഭവം\nഇതൊരു പ്രീതി നേടാന് സാധിക്കുന്ന ജോലിയല്ല. മനസില് നിഷ്പക്ഷനായിരിക്കണം. ഞാനും എന്റെ കൂടെ പ്രവര്‍ത്തിച്ചവരും സത്യസന്ധമായാണ് പ്രവര്‍ത്തിച്ചത്. ഒരു സംസ്ഥാനത്ത് ശാന്തിയും സമാധാനത്തോടെയും തിരഞ്ഞെടുപ്പ് നടത്തുക ഒരു ചലഞ്ചാണ്. റെക്കോര്‍ഡ് പോളിങ്ങാണ് ഇത്തവണ, 77.7 ശതമാനം. ഇത് ജനാധിപത്യത്തിന്റെ വിജയമാണ്. ട്രാന്‍സ്‌ജെന്‍ഡേഴ്‌സിന് വോട്ടുചെയ്യാന് സാധിച്ചതും ഒരു നേട്ടം തന്നെ, 174 പേര്. ഭിന്നശേഷിക്കാര് വോട്ടുചെയ്യാന് വേണ്ട സൗകര്യങ്ങളും ഒരുക്കിയിരുന്നു. ആദിവാസി മേഖലയില് കുടുംബശ്രീയുടെ സംഘടനയായ രംഗശ്രീയുടെ നാടകം നടത്തി. പ്രവാസി വോട്ടുകളും ഉറപ്പാക്കിയിരുന്നു.\nAlso Read: ആരാണ് ‘കാട്ടിൽ നിന്നും ദൈവത്തിന്റെ സ്വന്തം നാട്ടിലെ’ത്തിയ ‘സര്‍വ്വാധികാരി’ ടിക്കാറാം മീണ ഐഎഎസ്?\nbjp Bogus Voting Lok Sabha election 2019 sabarimala secularism Tikaram Meena IAS


Home Gulf Qatar നദികളെ അടിസ്ഥാനമാക്കിയുള്ള ഭരണവ്യവസ്ഥ അനിവാര്യം: അഡ്വ. ഹരീഷ് വാസുദേവന്\nദോഹ: നദികളെ പറ്റി വേണ്ടത്ര പഠനം നടത്തി അതിനെ അടിസ്ഥാനമാക്കിയുള്ള ഒരു ഭരണവ്യവസ്ഥ ഓരോ നദികള്‍ക്കും അനിവാര്യമാണെന്ന് അഡ്വ. ഹരീഷ് വാസുദേവന് പറഞ്ഞു. ദോഹയില്, ‘ചാലിയാര് ദോഹ’ സംഘടിപ്പിച്ച പരിസ്ഥിതി ചര്‍ച്ച ഉല്‍ഘാടനം ചെയ്തു സംസാരിക്കുകയായിരുന്നു അദ്ദേഹം.\nപുഴകള് ഒഴുക്കാണ്, അതിനെ തടയുന്ന ഒരു നിര്‍മിതിയും ആശാസ്യമല്ലെന്ന് ഹരീഷ് വാസുദേവന് പറഞ്ഞു. ഓരോ പുഴകള്‍ക്കും ഒരു കണ്‍സോര്‍ട്ടിയം വേണം. സ്‌കൂള് വിദ്യാര്‍ത്ഥികള്‍ക്ക് പോലും ജിയോഗ്രഫിക്കല് സെന്‍സ് വേണം, ഹരീഷ് തുടര്‍ന്നു.\nഖത്തറില് ഒരു നദിക്കായി ‘ചാലിയാര് ദോഹ’ എന്ന സംഘടന ഉള്ള പോലെ നാട്ടില് ഓരോ നദികള്‍ക്കും സംഘടന ആവശ്യമാണെന്നും അദ്ദേഹം നിര്‍ദ്ദേശിച്ചു. ചാലിയാര് ദോഹ പ്രസിഡണ്ട് അബ്ദുല് ലത്തീഫ് ഫറോക്ക് അധ്യക്ഷനായിരുന്നു.\nചാലിയാര് ദോഹ പ്രസിദ്ധീകരിച്ച ‘പുഴയോരം’ മാഗസിന് ചാലിയാര് ദോഹ ചീഫ് അഡൈ്വസര് വി സി മശ്ഹൂദ്, മുഖ്യാഥിതി ഹരീഷ് വാസുദേവന് കൈമാറി. ആര്‍ജെ സൂരജ്, ഷാജി ഫ്രാന്‍സിസ്, പ്രദോഷ്, ജീവന്, ഹൈദര് ചുങ്കത്തറ, ഫിറോസ് അരീക്കോട്, ബഷീര് പോത്തുകല്, ബഷീര് കുനിയില് എന്നിവര് ചര്‍ച്ചയില് പങ്കെടുത്തു.\nജനറല് സെക്രട്ടറി സമീല് അബ്ദുല് വാഹിദ് ചാലിയം സ്വാഗതവും, ട്രഷറര് കേശവദാസ് നിലമ്പുര് നന്ദിയും പറഞ്ഞു. ജാബിര് ബേപ്പൂര്, ബഷീര് മണക്കടവ്, സി ടി സിദ്ധീഖ്, ഡോ. ഷഫീഖ് താപ്പി, രതീഷ് കക്കോവ്, ഷുക്കൂര്, ഡാനിഷ് എന്നിവര് പരിപാടിക്ക് നേതൃത്വം നല്‍കി.\nPrevious articleസാഹിത്യോത്സവുകള് വിദ്യാര്‍ത്ഥികളുടെ ധാര്‍മിക ഭാവി ശോഭനമാക്കുന്നു: പുകയൂര് മുഹയുദ്ദീന് കുട്ടി സഖാഫി\nNext articleഖത്തറിലെ ആദ്യ ഹോട്ട് എയര് ബലൂണ് മേളയ്ക്ക് തുടക്കമായി


ഓഖി ചുഴലിക്കാറ്റ്; മുംബൈയില് കനത്ത മഴ - Oneindia Malayalam\nPublished : December 05, 2017, 01:11\nഓഖി ചുഴലിക്കാറ്റ്; മുംബൈയില് കനത്ത മഴ\nകേരളത്തിലും തമിഴ്നാട്ടിലും ദുരിതം വിതച്ച ഓഖി ചുഴലിക്കാറ്റ് മഹാരാഷ്ട്രയില്. നേരത്തെ തന്നെ മുന്നറിയിപ്പ് ലഭിച്ചതുകൊണ്ട് വേണ്ടത്ര സുരക്ഷാ മുന്‍കരുതലുകളാണ് എടുത്തിയിരിക്കുന്നത്. മുബൈയിലെയും അയൽജില്ലകളിലെയും സ്കൂളുകൾക്ക് അവധി പ്രഖ്യാപിച്ചിട്ടുണ്ട്. ബിജെപി ദേശീയ അധ്യക്ഷന് അമിത് ഷാ ഗുജറാത്തില് നടത്താനിരുന്ന പ്രചരണം റദ്ദാക്കി.\nമത്സ്യത്തൊഴിലാളികളോട് കടലിൽ പോകരുതെന്ന് നിർദേശിച്ചിട്ടുണ്ട്. മണിക്കൂറില് 50-60 കിലോമീറ്റര് വേഗതയില് കാറ്റ് വീശുമെന്നാണ് റിപ്പോര്‍ട്ട്. കേരളത്തിൽ കടൽക്ഷോഭത്തിനു സാധ്യതയുണ്ട്. തിരമാലകൾ നാലര മീറ്റർ വരെ ഉയരും. മുംബൈയിലും പരിസര പ്രദേശങ്ങളിലും കനത്ത മഴയുണ്ടാകുമെന്നാണ് റിപ്പോര്‍ട്ട്. അതേ സമയം ഓഖിയുടെ ശക്തി കുറഞ്ഞിട്ടുണ്ടെന്ന് കാലാവസ്ഥാ നിരീക്ഷണ കേന്ദ്രം അറിയിച്ചു. വെരി സിവിയറില് നിന്നും സിവിയര് വിഭാഗത്തിലേക്കാണ് ഓഖി മാറിയത്. അതേസമയം ഓഖി ചുഴലിക്കാറ്റില് കഴിഞ്ഞദിവസം സുരക്ഷാ സേന രക്ഷിച്ചവരില് ഒരാള് മരിച്ചു.\nഎന്ത് കൊണ്ട് അലഹബാദിന്റെ പേര് പ്രയാഗ് രാജ് എന്നായി\nകവി അയ്യപ്പനെതിരെ മീ ടു ആരോപണം\nആറാം തമ്പുരാന്‍റെ ഹിറ്റിന് പിന്നില് ഒരു കഥയുണ്ട്! Old movie Review


budget 2017 | നേരിട്ടുള്ള പണമിടപാട് മൂന്നു ലക്ഷം വരെ; ആദായ നികുതിയില് ഇളവ്; രാഷ്ട്രീയ സംഭാവനകള്‍ക്ക് പിടിവീണു | Mangalam\nTuesday, May 29, 2018 Last Updated0Min 31 Sec ago English Edition\nWednesday 01 Feb 2017 01.55 PM\nനേരിട്ടുള്ള പണമിടപാട് മൂന്നു ലക്ഷം വരെ; ആദായ നികുതിയില് ഇളവ്; രാഷ്ട്രീയ സംഭാവനകള്‍ക്ക് പിടിവീണു\nസാമ്പത്തിക കുറ്റകൃത്യങ്ങള്‍ക്കു ശേഷം രാജ്യം വിടുന്നവരുടെ സ്വത്ത് ജപ്തി ചെയ്യുന്നത് അടക്കം കര്‍ശന നിയമനനിര്‍മ്മാണവും സര്‍ക്കാര് ലക്ഷ്യമിടുന്നു.\nന്യുഡല്‍ഹി: ആദായ നികുതി ഘടനയില് മാറ്റം വരുത്തി നോട്ട് അസാധുവാക്കലിന് ശേഷമുള്ള ആദ്യ ബജറ്റ്. സാമ്പത്തിക രംഗം കെട്ടുറപ്പുള്ളതാക്കുന്നതിനൊപ്പം പണരഹിത ഇടപാടുകള് പ്രോത്സാഹിപ്പിക്കുന്നതിനുള്ള പദ്ധതികളും ബജറ്റില് പ്രഖ്യാപിച്ചിട്ടുണ്ട്. സാമ്പത്തിക കുറ്റകൃത്യങ്ങള്‍ക്കു ശേഷം രാജ്യം വിടുന്നവരുടെ സ്വത്ത് ജപ്തി ചെയ്യുന്നത് അടക്കം കര്‍ശന നിയമനനിര്‍മ്മാണവും സര്‍ക്കാര് ലക്ഷ്യമിടുന്നു. രാഷ്ട്രീയ പാര്‍ട്ടികള്‍ക്ക് ഒരു വ്യക്തിയില് നിന്ന് സ്വീകരിക്കാവുന്ന സംഭാവന 2000 രൂപയാക്കി പരിമിതപ്പെടുത്തി.\nമൂന്നു ലക്ഷം രൂപ വരെ നേരിട്ടുള്ള പണമിടപാടിനാണ് അനുമതിയുള്ളത്. മൂന്നു ലക്ഷം രൂപ വരെ നികുതി ഇളവ് നല്‍കുന്നതിനുള്ള നടപടി സര്‍ക്കാര് സ്വീകരിച്ചിട്ടുണ്ട്. 2.5 ലക്ഷം മുതല് അഞ്ചു ലക്ഷം രൂപ വരെ വാര്‍ഷിക വരുമാനത്തിനുള്ള നികുതി 10 ശതമാനത്തില് നിന്ന് അഞ്ചു ശതമാനമാക്കി കുറച്ചു. ധനികരില് നിന്ന് അധിക നികുതി ഈടാക്കുന്ന പദ്ധതിയും ബജറ്റില് പ്രഖ്യാപിച്ചിട്ടുണ്ട്. 50 ലക്ഷം മുതല് ഒരു കോടി രൂപ വരെ വരുമാനമുള്ളവര് 10% സര്‍ചാര്‍ജും ഒരു കോടിക്കു മുകളില് 15% സര്‍ചാര്‍ജും നല്‍കണം. ജി.എസ്.ടി വഴി സംസ്ഥാനങ്ങള്‍ക്കും കേന്ദ്രത്തിനുമുള്ള നികുതി വരുമാനം വര്‍ധിക്കുമെന്നും ധനമന്ത്രി അരുണ് ജെയ്റ്റ്‌ലി വ്യക്തമാക്കി.\nഅഞ്ചു ലക്ഷം രൂപ വരെ വരുമാനമുള്ളവര്‍ക്ക് ടാക്‌സ് റിട്ടേണ് ഒരു പേജില് നല്‍കിയാല് മതിയാകും. മൂലധന നികുതി ഘടനയിലും മാറ്റം വരുത്തി. രണ്ട് വര്‍ഷത്തിനുള്ളില് വസതു വിറ്റാല് നികുതിയുണ്ടാവില്ല. മുന്‍പ് ഇത് മൂന്നു വര്‍ഷമായിരുന്നു. ഐ.ആര്.സി.ടി.സി വഴിയുള്ള ബുക്കിംഗുകള്‍ക്ക് സര്‍വീസ് ചാര്‍ജ് എടുത്തുനീക്കി.\n50 കോടി രൂപ വരെ ടേണ്‍ഓവറുള്ള കമ്പനികളുടെ വരുമാന നികുതി 25% ആക്കി. രാഷ്ട്രീയ കക്ഷികളുടെ സംഭാവനകള് ചെക്ക്, ഡിജിറ്റല് വഴിയാക്കും. ഇതിനായി ഇലക്ടറല് ബോണ്ടുകള് കൊണ്ടുവരും. നോട്ട് പിവലിക്കാനുള്ള തീരുമാനത്തെ തുടര്‍ന്ന് ആദായ നികുതി വരുമാനത്തില് 35% വര്‍ധനവുണ്ടായെന്നും ജെയ്റ്റ്‌ലി അറിയിച്ചു.\n21.47 ട്രില്യണ് രൂപയുടെ ബജറ്റാണ് ജെയ്റ്റ്‌ലി പ്രഖ്യാപിച്ചത്. പ്രതിരോധ മേഖലയ്ക്ക് 2.74 കോടി രൂപ അനുവദിച്ചു.3.2% ധനകമ്മിയാണ് പ്രതീക്ഷിക്കുന്നതെന്നും ബജറ്റില് പറയുന്നു.\nവന്‍കിട പദ്ധതികളോ ജനകീയ പ്രഖ്യാപനങ്ങളോ ജെയ്റ്റ്‌ലി നടത്തിയിട്ടില്ല. അതേസമയം, നികുതി തട്ടിപ്പുകാര് ഒഴികെ ആരേയും തന്നെ ഭയപ്പെടുത്തിന്ന നിര്‍ദേശങ്ങളൊന്നും തന്നെ ബജറ്റില് നല്‍കിയിട്ടുമില്ല. അടിസ്ഥാന സൗകര്യ വികസനം, കൃഷി, ഗ്രാമീണ മേഖലയിലെ തൊഴില് എന്നിവയ്ക്കായിരിക്കും തന്റെ ബജറ്റില് ഊന്നല് നല്‍കുകയെന്ന ആമുഖത്തില് തന്നെ ജെയ്റ്റ്‌ലി വ്യക്തമാക്കിയിരുന്നു.\nവിമുക്ത ഭടന്മാര്‍ക്ക് പെന്‍ഷന് വിതരണത്തിന് വെബ് അധിഷ്ഠിത സംവിധാനം, സര്‍ക്കാര് ഉടമസ്ഥതയിലുള്ള ഐആര്‍സിഒഎന്, ഐആര്‍സിടിസി എന്നിവയെ സ്‌റ്റോക്ക് എക്‌സ്‌ചേഞ്ചില് ലിസ്റ്റ് ചെയ്യും, 2020 ഓടെ ആധാര് കാര്‍ഡ് അധിഷ്ഠിതമായ 20 ലക്ഷം സൈ്വപ്പ് മെഷീനുകള് കൊണ്ടുവരും. ഡിജിറ്റല് പണമിടപാടുകള് മൊബൈലുകള് വഴി വ്യാപിപ്പിക്കുന്നതിന് ഭീം ആപ്പുകള്, ബാങ്കുകളുടെ മൂലധന ഇടപാടിന് 10,000 കോടി, വിദേശ നിക്ഷേപം പ്രോത്സാഹിപ്പിക്കുന്നതിന് വിദേശ നിക്ഷേപ പ്രമോഷന് ബോര്‍ഡ് നിര്‍ത്തലാക്കും.\nഒഡീഷ, രാജസ്ഥാന് എന്നിവിടങ്ങളില് രണ്ട് എണ്ണ സംഭരണശാലകള്, 20,000 മെഗാവാട്ടിന്റെ സോളര് പവര് കപാസിറ്റി സ്ഥാപിക്കും. ദേശീയപാത വികസനത്തിന് 64,900 കോടിയും അനുവദിച്ചു.\nകാര്‍ഷിക മേഖലയില് 4.1 ശതമാനം വളര്‍ച്ചയാണ് ലക്ഷ്യമിടുന്നത്. കാര്‍ഷിക വായ്പ 10 ലക്ഷം കോടിയായി ഉയര്‍ത്തും. കൂടുതല് കാര്‍ഷിക ലാബുകള് സ്ഥാപിക്കും.\nജലസേചനത്തിന് കൂടുതല് നബാര്‍ഡ് പദ്ധതികള്. ഇതിലേക്ക് 500 കോടി വകയിരുത്തും. ഒരു കോടി ഗ്രാമീണ കുടുംബങ്ങളെ ദാരിദ്ര്യ രഹിതമാക്കും\nകരാര് കൃഷിക്ക് ചട്ടങ്ങള് കൊണ്ടുവരും വിള ഇന്‍ഷുറന്‍സ് 40% ആയി ഉയര്‍ത്തും; 900 കോടി വകയിരുത്തും. ഡയറി പ്രൊസസിംഗ് ഇന്‍ഫ്ര ഫണ്ട് 2,000 കോടി രൂപ കൂടി. ഇതോടെ 8000 കോടിയായി ഉയരും. കാര്‍ഷിക വരുമാനം അഞ്ചു വര്‍ഷത്തിനുള്ളില് ഇരട്ടിയാക്കുമെന്നും ബജറ്റില് അവകാശപ്പെടുന്നു.\n1500 ഗ്രാമങ്ങളെ ദാരിദ്ര്യ രഹിതമാക്കും. തൊഴിലുറപ്പ് പദ്ധതിക്ക് 48,000 കോടി അനുവദിക്കും. എല്ലാവര്‍ക്കും നൂറു തൊഴില് ദിനങ്ങള് ഉറപ്പാക്കും. 2019ഓടെ ദരിദ്രര്‍ക്കായി ഒരു കോടി വീടുകള്. ഗ്രാമങ്ങള് 100% വൈദ്യൂതീകരണത്തിന്റെ പാതയിലാണ്. പ്രതിദിനം 133 കിലോമീറ്റര് റോഡ് നിര്‍മ്മിക്കുമെന്നും ബജറ്റില് പറയുന്നു.\nവിദ്യാഭ്യാസ മേഖലയില് മാറ്റങ്ങളുടെ ഭാഗമായി യു.ജി.സിയില് പരിഷ്‌കാരങ്ങള് കൊണ്ടുവരുമെന്ന് ജെയ്റ്റ്‌ലി. 100 രാജ്യാന്തര നൈപുണ്യ സെന്ററുകള് സ്ഥാപിക്കും. പ്രവേശന പരീക്ഷകള് നടത്താന് ഏക അധികാര കേന്ദ്രമായി നാഷണല് ടെസ്റ്റിംഗ് ഏജന്‍സികള്, സ്‌കൂളുകളില് ശാസ്ത്ര പഠനത്തിന് ഊന്നല്. കോളജുകള്‍ക്ക് സ്വയംഭരണാവകാശം നല്‍കും.\nകേരളത്തിന് ഇത്തവണയും എയിംസ് നിഷേധിച്ചു. -മഹിളാ ശാക്തീകരണ പദ്ധതിക്ക് 500 കോടി, ബജറ്റ് വീടുകളുടെ അടിസ്ഥാന സൗകര്യ പദവി നല്‍കും. ക്ഷയരോഗം 2015 ഓടെ തുടച്ചുനീക്കുകയാണ് ലക്ഷ്യം. ഝാര്‍ഖണ്ഡിലും ഗുജറാത്തിലും രണ്ട് പുതിയ എയിംസ് ആശുപത്രികള്.\nനോട്ട് നിരോധനം സര്‍ക്കാര് സ്വീകരിച്ച ധീരമായ നടപടിയാണെന്ന് ധനമന്ത്രി പറഞ്ഞു. ജനങ്ങളുടെ പിന്തുണയ്ക്ക് നന്ദി അറിയിക്കുന്നതായും ബജറ്റ് അവതരണത്തിന്റെ തുടക്കത്തില് ജെയ്റ്റ്‌ലി വ്യക്തമാക്കി.\nലോകത്തെ ആറാമത്തെ വലിയ ഉത്പാദക രാഷ്ട്രമായി ഇന്ത്യ മാറി. അഴിമതി തുടച്ചുനീക്കാന് നോട്ട് നിരോധനത്തിന് കഴിഞ്ഞു. ജനങ്ങളുടെ പ്രതീക്ഷകള് കൂടുതല് പൂര്‍ത്തിയാക്കാനുണ്ട്. വായ്പകളുടെ പലിശ നിരക്ക് കുറയ്ക്കാന് ബാങ്കുകള്‍ക്ക് കഴിഞ്ഞിട്ടുണ്ടെന്നും ജെയ്റ്റലി ബജറ്റിന്റെ ആരംഭത്തില് ചൂണ്ടിക്കാട്ടിയിരുന്നു.\nകേരളത്തില് കാലവര്‍ഷമെത്തി ; ശക്തമായ മഴയ്ക്കും കാറ്റിനും സാധ്യത\nമേഘവിസ്‌ഫോടനം: ബിഹാറിലും ഝാര്‍ഖണ്ഡിലും യു.പിയിലും 38 മരണം; ഉത്തരേന്ത്യന് സംസ്ഥാനങ്ങളില് പൊടിക്കാറ്റിന് സാധ്യത; കേരളത്തില് കാലവര്‍ഷമെത്തി\nകെവിനും നീനുവും തമ്മില് വിവാഹം കഴിച്ചിരുന്നില്ലെന്ന് റിപ്പോര്‍ട്ട് ; രേഖകളുടെ പകര്‍പ്പുകള് നല്‍കുയോ ഫോട്ടോയില് ഒപ്പിടുകയോ ചെയ്തിരുന്നില്ല


മൂന്നാര് സ്‌പെഷ്യല് ട്രൈബ്യൂണല് നിര്‍ത്തലാക്കല്: തീരുമാനം മന്ത്രി ബന്ധുവിന്റെ കേസ് പരിഗണിക്കാനിരിക്കെ\nWed Feb 20 2019 20:11:06 GMT+0530 (IST)\nതൊടുപുഴ: മൂന്നാര് സ്‌പെഷ്യല് ട്രൈബ്യൂണല് നിര്‍ത്തലാക്കാനുള്ള തീരുമാനമെടുത്തത് സിപിഎം മന്ത്രിയുടെ ബന്ധുവിന്റെ അടക്കം പ്രമുഖരുടെ കേസുകള് പരിഗണിക്കാനിരിക്കെ. വൈദ്യുതി മന്ത്രി എം എം മണിയുടെ സഹോദരന് എം എം ലംബോധരന്റെ മകന് ലജീഷ് ലംബോധരന് പ്രതിയായ ഭൂമി കൈയേറ്റവുമായി ബന്ധപ്പെട്ട കേസ്, ഡിഐജി ടോമിന് ജെ തച്ചങ്കരിയുടെ ഉടമസ്ഥതയിലുള്ള മൂന്നാര് കാറ്ററിങ് കോളജ് ഹോസ്റ്റല് നിര്‍മിക്കുന്ന ഭൂമി സംബന്ധിച്ച കേസ് തുടങ്ങിയവയൊക്കെ പരിഗണിക്കുന്നതിനായി മാറ്റിവച്ചിരിക്കെയാണ് ട്രൈബ്യൂണല് നിര്‍ത്തലാക്കാനുള്ള തീരുമാനം.\nമന്ത്രിയുടെ സഹോദര പുത്രന് ലജീഷ് ലംബോധരന് പ്രതിയായ എംടിഒപി 29/2011 കേസ് ഹൈക്കോടതിയാണ് ട്രൈബ്യൂണലിലേക്ക് റഫര് ചെയ്തത്. ഇതിന്റെ വിചാരണ നടപടികള് അന്തിമഘട്ടത്തിലിരിക്കെയാണ് ചെയര്‍മാന്റെ കാലാവധി കഴിഞ്ഞത്. ഒരു വര്‍ഷമായിട്ടും പുതിയ ചെയര്‍മാനെ നിയമിക്കാതെ വന്നതോടെ ഈ കേസ് വിധി പറയാനായില്ല.\nവ്യാജ പട്ടയമെന്നു കണ്ടെത്തിയതിനെ തുടര്‍ന്ന് മുന് ഇടതു സര്‍ക്കാരിന്റെ കാലത്ത് മുഖ്യമന്ത്രി വി എസ് അച്യുതാനന്ദന് നിയോഗിച്ച മൂന്നാര് ദൗത്യസംഘം ഏറ്റെടുത്ത് ലാന്‍ഡ് ബാങ്കില് നിക്ഷേപിച്ച ഭൂമിയാണ് ഇത്. ചിന്നക്കനാല് ഗ്യാപ്പിലെ 250 ഏക്കര് കാടിന്റെ നടുവില് കോടികള് മതിക്കുന്ന നാലേക്കര് ഭൂമിയാണ് ലജീഷിനുള്ളത്. ഇതിന് എല്‍എ പട്ടയം ഉണ്ടെങ്കിലും അത് വ്യാജമാണെന്നു ബോധ്യപ്പെട്ടതിനെ തുടര്‍ന്നാണ് ദൗത്യസംഘം നടപടിയെടുത്തത്. നടപടിക്കെതിരേ ലജീഷ് ഹൈക്കോടതിയെ സമീപിച്ചു. എന്നാല്, ട്രൈബ്യൂണലിനെ സമീപിക്കാന് ഹൈക്കോടതി ഉത്തരവിടുകയായിരുന്നു. ടോമിന് ജെ തച്ചങ്കരിയുടെ കാറ്ററിങ് കോളജ് ഹോസ്റ്റല് സ്ഥിതി ചെയ്യുന്ന എട്ടേക്കര് ഭൂമി സംബന്ധിച്ച 59/2015 കേസും അനിശ്ചിതത്വത്തിലാണ്. ഇത്തരത്തില് വി എസ് സര്‍ക്കാരിന്റെ മൂന്നാര് ദൗത്യസംഘം ഏറ്റെടുത്ത പ്രമുഖരുടെ കേസുകളെല്ലാം പരിഗണിക്കാനിരിക്കെയാണ് ട്രൈബ്യൂണല് നിര്‍ത്തലാക്കാന് തീരുമാനമെടുത്തത്.\nസര്‍ക്കാരിന്റെ ഭൂമി കൈയേറ്റക്കാരുടെ പട്ടികയിലെ പ്രഥമ സ്ഥാനീയനായ വെള്ളുക്കുന്നേല് ജിമ്മി സ്‌കറിയയുടെ കൈയേറ്റം സംബന്ധിച്ച എട്ടു കേസുകളില് ട്രൈബ്യൂണല് വിധി സര്‍ക്കാരിന് അനുകൂലമായിരുന്നു. വ്യാജ പട്ടയം ഉപയോഗിച്ച് സര്‍ക്കാരിന്റെ 70 ഏക്കര് പുല്‍മേട് കൈയേറി ബോംബെ കമ്പനിക്ക് വിറ്റു. മൂന്നാര് ദൗത്യസംഘം ഈ ഭൂമിയും ഏറ്റെടുത്തിരുന്നു. ജിമ്മി പ്രതിയായ കേസിലും സര്‍ക്കാരിനൊപ്പമായിരുന്നു ട്രൈബ്യൂണല്.


Emalayalee.com - " ഓഡിഷന് ചെല്ലുമ്ബോള് കതക് അടയ്ക്കും" മനസ്തുറന്ന് രാഖി സാവന്ത്\n" ഓഡിഷന് ചെല്ലുമ്ബോള് കതക് അടയ്ക്കും" മനസ്തുറന്ന് രാഖി സാവന്ത്\nബോളിവുഡിലെ വിവാദ നായിക രാഖി സാവന്ത് തന്റെ മനസ് തുറക്കുന്നു . ഗ്ലാമര് വേഷങ്ങളിലൂടെയാണ് നടി സിനിമയില് കൂടുതല് തിളങ്ങിയിരുന്നത്. ഒരു കാലത്ത് ഐറ്റം ഡാന്‍സുകളിലൂടെയും രാഖി ബോളിവുഡില് തരംഗം സൃഷ്ടിച്ചിരുന്നു. തന്റെ ചെറുപ്പകാലത്ത് നേരിട്ട ദുരിതാനുഭവങ്ങള് നടി വെളിപ്പെടുത്തിയിരുന്നു.\nവിശപ്പടക്കാന് ഒരു നേരത്തെ ഭക്ഷണം പോലും കിട്ടാതിരുന്ന ഒരു കുട്ടിക്കാലം തനിക്ക് ഉണ്ടായിരുന്നുവെന്ന് രാഖി പറഞ്ഞു. അമ്മ ആശുപത്രി ജീവനക്കാരിയായിരുന്നു. അന്ന് മറ്റുളളവര് ഉപേക്ഷിക്കുന്ന ഭക്ഷണം പോലും കഴിച്ചിട്ടുണ്ട്. ചവറ്റുകൊട്ടയില് നിന്നുവരെ അമ്മ ഭക്ഷണം ശേഖരിച്ച് വീട്ടില് കൊണ്ടുവന്ന് തരുമായിരുന്നു.\nകരിയറിന്റെ തുടക്കത്തില് താന് നേരിട്ട മോശം അനുഭവങ്ങളും നടി അഭിമുഖത്തില് പങ്കുവെച്ചിരുന്നു.ആദ്യ കാലത്ത് അവസരം ചോദിച്ച് ചെല്ലുമ്ബോള് നിങ്ങളുടെ കഴിവുകള് പുറത്തുകാണിക്കൂ എന്ന് എല്ലാവരും പറയുമായിരുന്നു. അവരെന്ത് കഴിവിനെക്കുറിച്ചാണ് സംസാരിക്കുന്നതെന്ന് എനിക്ക് മനസിലായിരുന്നു. വിവിധ പോസിലുളള ചിത്രങ്ങളുമായി സിനിമാക്കാരെ കാണാന് ഓഡിഷന് ചെല്ലുമ്ബോള് അവര് എനിക്ക് പിന്നിലെ കതക് വലിച്ചടക്കും.പിന്നെ എങ്ങനെയെങ്കിലും കഷ്ടപ്പെട്ടാണ് അവിടെ നിന്ന് രക്ഷപ്പെടുക. രാഖി സാവന്ത് തുറന്നുപറഞ്ഞു.


കിംഗ് ഖാന്റെ പിറന്നാളിന് മുന്‍പ് അടുത്ത ചിത്രത്തിന്റെ സംവിധായകനായി ആറ്റ്‌ലിയുടെ പേരാണ് ഏറ്റവുമധികം കേട്ടത്. 'സന്‍കി' എന്നാണ് ചിത്രത്തിന്റെ പേരെന്നും പിറന്നാളിന് പ്രഖ്യാപനം ഉണ്ടാവുമെന്നുമായിരുന്നു പ്രമുഖ ദേശീയ മാധ്യമങ്ങളടക്കം റിപ്പോര്‍ട്ട് ചെയ്തിരുന്നത്.\nThiruvananthapuram, First Published Nov 3, 2019, 3:19 PM IST\nഷാരൂഖ് ഖാന്റെ അടുത്ത ചിത്രം ഏതാണ്? 'സീറോ'യ്ക്ക് ശേഷം അഭിനയത്തില് നിന്ന് ഒരിടവേള എടുത്തിരിക്കുകയായിരുന്ന കിംഗ് ഖാന്റെ പുതിയ ചിത്രത്തെക്കുറിച്ചുള്ള സര്‍പ്രൈസ് പ്രഖ്യാപനം അദ്ദേഹത്തിന്റെ പിറന്നാള് ദിനമായിരുന്ന ഇന്നലെ പുറത്തുവരുമെന്നാണ് പ്രതീക്ഷിക്കപ്പെട്ടിരുന്നത്. എന്നാല് അങ്ങനെയൊന്ന് ഇതുവരെ സംഭവിച്ചിട്ടില്ല. 'ബിഗില്' സംവിധായകന് ആറ്റ്‌ലിയാണ് ഷാരൂഖിന്റെ അടുത്ത ചിത്രത്തിന്റെ സംവിധായകനെന്നായിരുന്നു ബോളിവുഡ് വൃത്തങ്ങളില് കേട്ട ഒരു സംസാരം. ഇപ്പോഴിതാ മറ്റൊരു തമിഴ് സംവിധായകന്റെ പേരും എസ്ആര്‍കെയുടെ പുതിയ പ്രോജക്ടിനൊപ്പം പറഞ്ഞുകേള്‍ക്കുന്നു.\nമറ്റാരുമല്ല, വെട്രിമാരനാണ് അത്. ബോക്‌സ്ഓഫീസില് അര്‍ഹിക്കുന്ന വിജയം നേടാതെപോയ 'വട ചെന്നൈ'ക്ക് ശേഷം കരിയറില് ഒരു സാമ്പത്തിക വിജയം നേടി നില്‍ക്കുകയാണ് നിലവില് അദ്ദേഹം. ധനുഷും മഞ്ജു വാര്യരും ഒരുമിച്ചെത്തിയ 'അസുരന്' മികച്ച ബോക്‌സ്ഓഫീസ് വിജയം നേടി ഇപ്പോഴും തീയേറ്ററുകളില് തുടരുന്നുണ്ട്. കിംഗ് ഖാന്റെ പിറന്നാളിന് പിന്നാലെ അദ്ദേഹം വെട്രിമാരനൊപ്പവും ആറ്റ്‌ലിക്കൊപ്പവും നില്‍ക്കുന്ന രണ്ട് ചിത്രങ്ങള് ട്വിറ്ററില് പ്രചരിക്കുന്നുണ്ട്. താനും ഭാര്യ പ്രിയയും മെഗാ താരത്തിനൊപ്പം നില്‍ക്കുന്ന ചിത്രം ആറ്റ്‌ലി തന്നെയാണ് ട്വിറ്ററിലൂടെ പങ്കുവച്ചത്, അദ്ദേഹത്തിന് പിറന്നാള് ആശംസകള് നേര്‍ന്നുകൊണ്ട്. എന്നാല് വെട്രിമാരന് ഷാരൂഖ് ഖാനൊപ്പം നില്‍ക്കുന്ന ചിത്രം വെട്രിമാരനോ എസ്ആര്‍കെയോ പങ്കുവച്ചതല്ല.\nവെട്രിമാരന്റെ 'അസുരന്' ഷാരൂഖ് ഖാന് കണ്ടുവെന്നും അതിന്റെ ഒരു ഹിന്ദി റീമേക്കില് താല്‍പര്യം പ്രകടിപ്പിച്ചിട്ടുണ്ടെന്നും പ്രചരണമുണ്ട്. എന്നാല് ഇതില് ഔദ്യോഗിക സ്ഥിരീകരണമൊന്നും പുറത്തുവന്നിട്ടില്ല. അതേസമയം ചിത്രം തെലുങ്ക് റീമേക്കിന് ധാരണയായിട്ടുണ്ട്. ധനുഷ് അവതരിപ്പിച്ച റോളില് വെങ്കടേഷ് ആണ് വരുക.\nഅതേസമയം കിംഗ് ഖാന്റെ പിറന്നാളിന് മുന്‍പ് അടുത്ത ചിത്രത്തിന്റെ സംവിധായകനായി ആറ്റ്‌ലിയുടെ പേരാണ് ഏറ്റവുമധികം കേട്ടത്. 'സന്‍കി' എന്നാണ് ചിത്രത്തിന്റെ പേരെന്നും പിറന്നാളിന് പ്രഖ്യാപനം ഉണ്ടാവുമെന്നുമായിരുന്നു പ്രമുഖ ദേശീയ മാധ്യമങ്ങളടക്കം റിപ്പോര്‍ട്ട് ചെയ്തിരുന്നത്. പിറന്നാള് ദിനത്തില് അത്തരത്തിലൊന്ന് നടന്നില്ലെങ്കിലും തുടര്‍ദിനങ്ങളില് സംഭവിച്ചേക്കാം എന്ന പ്രതീക്ഷയിലാണ് കിംഗ് ഖാന് ആരാധകര്.\nLast Updated Nov 3, 2019, 3:19 PM IST


“അയൽ‌വാസി ഒരു ദരിദ്രവാസി!” ട്രം‌പ് ന്യൂയോർക്കിൽ നിന്ന് താമസം മാറുന്നു\nSunday, June 07, 2020 14:54:22 PM\nസ്വന്തം ലേഖകൻ: സ്ഥിരതാമസം ന്യൂയോര്‍ക്കില്‍നിന്ന് ഫ്‌ളോറിഡയിലേക്ക് മാറ്റാനൊരുങ്ങി അമേരിക്കന് പ്രസിഡന്റ് ഡൊണാള്‍ഡ് ട്രംപ്. താനും കുടുംബവും ഫ്‌ളോറിഡയിലെ പാം ബീച്ചിലേക്ക് സ്ഥിരതാമസം മാറുകയാണെന്ന കാര്യം കാര്യം വ്യാഴാഴ്ചയാണ് ട്രംപ് ട്വിറ്റലൂടെ പ്രഖ്യാപിച്ചത്.\nജന്മനഗരമായ ന്യൂയോര്‍ക്ക് സിറ്റിയിലെയും ന്യൂയോര്‍ക്ക് സംസ്ഥാനത്തെയും രാഷ്ട്രീയനേതാക്കള് തന്നോട് വളരെ മോശമായി പെരുമാറുന്നതിനാലാണ് ഫ്‌ളോറിഡയിലേക്ക് സ്ഥിരതാമസം മാറുന്നതെന്ന് ട്രംപ് ട്വിറ്ററില് വ്യക്തമാക്കി.\n“ന്യൂയോര്‍ക്ക് എനിക്ക് വിലപ്പെട്ടതാണ്, ന്യൂയോര്‍ക്കിലെ ജനങ്ങളും. എന്നും അങ്ങനെ ആയിരിക്കുകയും ചെയ്യും. എന്നാല് ദൗര്‍ഭാഗ്യകരമെന്നു പറയട്ടെ, നഗരത്തിനും സംസ്ഥാനത്തിനും ലോക്കല് ടാക്‌സിനും വേണ്ടി ദശലക്ഷക്കണക്കിന് ഡോളര് ചെലവഴിച്ചിട്ടും ന്യൂയോര്‍ക്ക് സിറ്റിയിലെയും സംസ്ഥാനത്തെയും രാഷ്ട്രീയ നേതാക്കള് വളരെ മോശമായാണ് പെരുമാറുന്നത്. ചിലര് അത്യധകം മോശമായാണ് പെരുമാറുന്നത്,” ട്രംപ് ട്വീറ്റ് ചെയ്തു.\nഎന്നാൽ പ്രസിഡന്റ് താമസം മാറുന്നതായുള്ള റിപ്പോർട്ടുകളെക്കുറിച്ച് വൈറ്റ് ഹൌസ് ഇതുവരെ ഔദ്യോഗിക വിശദീകരണമൊന്നും നൽകിയിട്ടില്ല. സുരക്ഷാ പ്രശ്നങ്ങൾ കാരണം താമസം മാറ്റം പെട്ടെന്ന് നടക്കില്ലെന്നും സൂചനയുണ്ട്. എന്തായാലും ട്രം‌പിന്റെ മുഖത്തടിച്ച പോലുള്ള ട്വീറ്റ് അയൽക്കാരുടെ മുഖം കറുപ്പിച്ചിരിക്കുകയാണ്.


ജലനിരപ്പ് ക്രമീകരിക്കാന് 18 ഡാമുകള് തുറന്നു\nകനത്ത മഴയുണ്ടാകുമെന്ന മുന്നറിയിപ്പ് കണക്കിലെടുത്ത് ജലനിരപ്പ് നിയന്ത്രിക്കാന് പല അണക്കെട്ടുകളുടെയും ഷട്ടറുകള് തുറന്നു.\n05 Oct, 2018 at 08:41 AM\nകനത്ത മഴക്കുള്ള സാധ്യത കണക്കിലെടുത്ത് സംസ്ഥാനത്തെ അണക്കെട്ടുകള് തുറന്ന് ജലനിരപ്പ് ക്രമീകരിക്കാന് നടപടികള് തുടങ്ങി. ഇതിനകം 18 ഡാമുകള് തുറന്നു. ഇടുക്കി അണക്കെട്ടിന്റെ ഒരു ഷട്ടര് നാളെ രാവിലെ ആറ് മണിക്ക് തുറക്കും. കെ.എസ്.ഇ.ബിയുടെയും ജലവിഭവവകുപ്പിന്റെയും നേതൃത്വത്തിലാണ് നടപടികള് പുരോഗമിക്കുന്നത്.\nസംസ്ഥാനത്തെ മിക്ക അണക്കെട്ടുകളുടെയും ജലനിരപ്പ് പരമാവധി ശേഷിക്ക് അടുത്താണ്. കനത്ത മഴയുണ്ടാകുമെന്ന മുന്നറിയിപ്പ് കണക്കിലെടുത്ത് ജലനിരപ്പ് നിയന്ത്രിക്കാന് പല അണക്കെട്ടുകളുടെയും ഷട്ടറുകള് തുറന്നു.\nമലങ്കര, ഷോളയാര്, തെന്‍മല പരപ്പാര്, പെരിങ്ങല്‍ക്കുത്ത്, നെയ്യാര്, കല്ലട, കുറ്റിയാടി, പോത്തുണ്ടി, മംഗലം, ചിമ്മിനി, പീച്ചി, കക്കയം, ബാണാസുര, മൂഴിയാര്, കക്കി, പമ്പ എന്നീ അണക്കെട്ടുകളാണ് ഇന്ന് തുറന്നത്. കക്കി ആനത്തോട് ഡാമിന്റെ നാല് ഷട്ടറുകളും പമ്പാ ഡാമിന്റെ ആറ് ഷട്ടറുകളും മുപ്പത് സെന്റിമീറ്റര് വീതം ഉയര്‍ത്തി.\nമൂഴിയാര് ഡാം തുറന്നതിനാല് മൂഴിയാര്, ആങ്ങമൂഴി, സീതത്തോട് തുടങ്ങിയ സ്ഥലങ്ങളില് കൂടി ഒഴുകുന്ന കക്കാട്ടാറിലെ ജലനിരപ്പ് ഉയരും. പമ്പാതീരത്തും ജാഗ്രതാ നിര്‍ദേശം നല്‍കിയിട്ടുണ്ട്. നീരൊഴുക്ക് വര്‍ധിച്ചതോടെ കൊല്ലം തെന്മല ഡാമിന്റെ ഷട്ടറുകള് 15 സെന്റിമീറ്റര് ഉയര്‍ത്തി. പാലക്കാട് മലമ്പുഴ, ഇടുക്കി മാട്ടുപ്പെട്ടി എന്നീ അണക്കെട്ടുകളുടെ ഏതാനും ഷട്ടറുകള് ഇന്നലെ തന്നെ തുറന്നിരുന്നു.


industrial growth dips in indiaവ്യാവസായിക വളര്‍ച്ച\nരാജ്യത്തെ വ്യാവസായിക വളര്‍ച്ചയില് വന് ഇടിവ്\nThursday 12th August 2010 1:07pm\nമുംബൈ: രാജ്യത്തിന്റെ വ്യാവസായിക വളര്‍ച്ചയില് ഇടിവ് രേഖപ്പെടുത്തി. കഴിഞ്ഞ എട്ടുമാസമായി ഇരട്ടസംഖ്യയില് കുതിക്കുന്ന വ്യാവസായിക വളര്‍ച്ച 7.1 ശതമാനത്തിലേക്കാണ് കൂപ്പുകുത്തിയത്. വളര്‍ച്ചാ നിരക്ക് കഴിഞ്ഞ മേയില് 11.5 ശതമാനമായിരുന്നു. മണ്‍സൂണിന്റെ ഏറ്റക്കുറച്ചിലും സിമന്റുല്‍പ്പാദനം കുറഞ്ഞതുമാണ് നിരക്ക് കുറയാന് കാരണമായത്.\nഎന്നാല് വ്യാവനസായിക വളര്‍ച്ചാ നിരക്ക് കുറഞ്ഞതില് ആശങ്കപ്പെടേണ്ടെന്ന് പ്രമുഖ സാമ്പത്തിക ശാസ്ത്രഞ്ജനായ ഡോ. ശുഭദ റാവു അഭിപ്രായപ്പെട്ടു. വ്യാവസായിക വളര്‍ച്ചാ നിരക്കില് അടിക്കടി മാറ്റങ്ങളുണ്ടാകും . എല്ലായ്‌പ്പോഴും ഇരട്ടസംഖ്യാ വളര്‍ച്ച നേടാന് കഴിയില്ല. ഈ സാമ്പത്തിക വര്‍ഷം നിരക്ക് കുറയാന് സാധ്യതയുണ്ടായിരുന്നതായും ശുഭദ കൂട്ടിച്ചേര്‍ത്തു. കാര്‍ഷികമേഖലയിലെ വളര്‍ച്ച കുറയുമ്പോഴും വ്യാവസായിക വളര്‍ച്ചയില് ഇടിവില്ലാതിരുന്നത് ഇ്ന്ത്യന് സമ്പദ് വ്യവസ്ഥയെ അലോസരപ്പെടുത്തിയിരുന്നില്ല. എന്നാല് പുതിയ സംഭവവികാസങ്ങള് സാമ്പത്തികരംഗത്ത് ആശങ്കയുണ്ടാക്കുമെന്നാണ് കരുതുന്നത് .


അമ്പലപ്പുഴ പോലീസ് സ്റ്റേഷനിൽ കേസുകൾ കെട്ടിക്കിടക്കുന്നു : Deepika.com Nattu Visesham\nഅമ്പലപ്പുഴ: അമ്പലപ്പുഴ പോലീസ് സ്റ്റേഷനിൽ കേസുകൾ കെട്ടിക്കിടക്കുന്നെന്ന് വ്യാപക ആക്ഷേപം. നിരവധി താക്കീതുകളും മെമ്മോകളും ഉന്നത ഉദ്യോഗസ്ഥർ നൽകിയിട്ടുപോലും യാതൊരു നടപടിയും ഉണ്ടാകുന്നില്ല. തോട്ടപ്പള്ളിയിൽ മത്സ്യത്തൊഴിലാളി സജീവനെ കാണാതായിട്ട് മാസങ്ങൾ പിന്നിടുന്നു.\nകാണാതാകുന്നതിനു മുന്നേ സജീവനെ കണ്ട നാട്ടുകാർ പറയുന്ന മൊഴികളൊന്നും വിശ്വാസത്തിലെടുക്കാതെ ഫയൽ തീർപ്പാക്കാനുള്ള ശ്രമത്തിലാണ് പോലീസ്. അമ്പലപ്പുഴ തെക്ക് പഞ്ചായത്ത് ഓഫീസിലെ തീപിടിത്തം അന്വേഷണം പാതിവഴിയിലാണ്. നിരവധി ആരാധനാലയങ്ങളിൽ മോഷണം നടന്നിട്ടും ആരെയും പിടികൂടാനായിട്ടില്ല. വണ്ടാനം മെഡിക്കൽ കോളജ് ആശുപത്രിയിൽ ചികിൽസയ്ക്കെത്തിയ വിദ്യാർഥിനിയെ സുരക്ഷാ ജീവനക്കാർ മർദ്ദിച്ച സംഭവത്തിൽ കേസെടുത്തിട്ടും തുടർ നടപടികളില്ല.\nപ്രായപൂർത്തിയാകാത്ത പെൺകുട്ടിയുടെ വീഡിയോ എടുക്കുകയും പ്രചരിപ്പിക്കുകയും ചെയ്ത ഗുരുതരമായ പരാതിയും മാതാപിതാക്കൾ നൽകിയിട്ടുണ്ട്. ഒന്നിനും നടപടിയില്ല. ഉന്നത ഉദ്യോഗസ്ഥർക്ക് പരാതി നൽകിയിട്ടും അമ്പലപ്പുഴ പോലീസ് ഉറക്കത്തിലാണ്. ഇതിനിടെ കാക്കി ഉപയോഗിക്കുന്ന സെക്യുരിറ്റിക്കാർക്കെതിരേ കേസെടുക്കാൻ ഡിജിപി വരെ സർക്കുലറിൽ നിർദ്ദേശിച്ചു. ഇതനുസരിച്ച് കേസെടുക്കണമെന്ന് ആവശ്യപെട്ട് നസീർ താഴ്ചയിൽ അമ്പലപ്പുഴ ഡിവൈഎസ്പിക്ക് വീണ്ടും പരാതി നൽകിയിട്ടും നടപടിയില്ല. നൽകുന്ന പരാതികളിൽമേൽ മറുപടി പോലും നൽകാൻ പോലീസ് തയാറായിട്ടില്ല.\nഭരണകക്ഷിയിലെ ചില നേതാക്കളുടെ പിന്തുണയിലാണ് പോലീസ് അനാസ്ഥ തുടരുന്നതിനു പിന്നിലെന്നും ആക്ഷേപമുണ്ട്. ഇക്കൂട്ടരുടെ ചില വഴിവിട്ട ഇടപാടുകൾക്ക് പോലീസ് സഹായം ചെയ്യുന്നതിനാലാണ് നേതാക്കൾ സംരക്ഷണം നൽകുന്നതെന്നാണ് ആക്ഷേപം.


മോഡിയുടെ നോട്ട് നിരോധനം; കള്ളപ്പണത്തിന്റെ പേരില് ഇത് വരെ അറസ്റ്റ് ചെയ്തത് 33 ബിജെപി നേതാക്കളെ – Chandrika Daily\nBy chandrika Friday June 30, 2017 17:18 pm\nമോഡിയുടെ നോട്ട് നിരോധനം; കള്ളപ്പണത്തിന്റെ പേരില് ഇത് വരെ അറസ്റ്റ് ചെയ്തത് 33 ബിജെപി നേതാക്കളെ\nന്യൂഡല്‍ഹി: കേരളത്തില് ബിജെപി നേതാക്കളായ സഹോദരന്‍മാരെ കള്ളനോട്ടും കള്ളനോട്ടടി യന്ത്രവുമായി പിടികൂടിയ സാഹചര്യത്തില് ബിജെപിയുടെ കള്ളപ്പണ ബന്ധം കൂടുതല് ചര്‍ച്ച ചെയ്യപ്പെടുകയാണ്. നോട്ട് നിരോധനത്തിന്റെ പിറ്റേദിവസം മുതല്…\nന്യൂഡല്‍ഹി: കേരളത്തില് ബിജെപി നേതാക്കളായ സഹോദരന്‍മാരെ കള്ളനോട്ടും കള്ളനോട്ടടി യന്ത്രവുമായി പിടികൂടിയ സാഹചര്യത്തില് ബിജെപിയുടെ കള്ളപ്പണ ബന്ധം കൂടുതല് ചര്‍ച്ച ചെയ്യപ്പെടുകയാണ്. നോട്ട് നിരോധനത്തിന്റെ പിറ്റേദിവസം മുതല് ഇന്നേവരെ കള്ളപ്പണത്തിന്റെ പേരില് പിടിക്കപ്പെട്ടവരില് കൂടുതലും ബിജെപിക്കാരെന്നാണ് കണ്ടത്തല്. മോഡി സര്‍ക്കാരിന്റെ നോട്ട് നിരോധനത്തിന് ശേഷം കള്ളനോട്ടും കള്ളപ്പണവുമായി ബന്ധപ്പെട്ടുള്ള കേസുകളില് രാജ്യത്ത് വിവിധയിടങ്ങളിലായി അറസ്റ്റിലായത് 33 ബിജെപി നേതാക്കള്. 30 കേസുകളിലാണ് ബിജെപി നേതാക്കള് പ്രതികളായിട്ടുള്ളത്. കേസുകളുമായി ബന്ധപ്പെട്ട രേഖകള് ആദായ നികുതിവകുപ്പ് എന്‍ഫോഴ്സ്മെന്റ് ഡയറക്ടറേറ്റിനും സിബിഐയ്ക്കും കൈമാറിയിട്ടുണ്ട്.\nനോട്ട് നിരോധനത്തിന്റെ പിറ്റേ ദിവസം തന്നെ രാജസ്ഥാനില് ബിജെപിയുടെ നഗരസഭാ അദ്ധ്യക്ഷയെയും ഭര്‍ത്താവിനെയും അഴിമതി നിരോധന വകുപ്പ് പിടികൂടി. കൈക്കൂലിയായി വാങ്ങിയ ഒരു ലക്ഷം രൂപ ഇവരില് നിന്ന് പിടിച്ചെടുത്തു. നിരോധിച്ച ആയിരം നോട്ടുകളായിട്ടായിരുന്നു തുക. റിയല് എസ്റ്റേറ്റ് വ്യാപാരിയില് നിന്നും മൂന്ന് ലക്ഷം രൂപ ഇവര് കൈക്കൂലി വാങ്ങിയതായും അന്വേഷണത്തില് തെളിഞ്ഞു.\nതമിഴ്നാട്ടില് സേലം യുവമോര്‍ച്ച സെക്രട്ടറിയായ ജെവിആര് അരുണില് നിന്ന് 20.5 ലക്ഷം രൂപ കണ്ടെടുത്തു. പിടിച്ചെടുത്ത തുകയില് 2000ന്റെ 926 പുതിയ നോട്ടുകളും ഉണ്ടായിരുന്നു. തമിഴ്നാട്ടില് വിവിധകേസുകളിലായി പിടിച്ചെടുത്ത കോടിക്കണക്കിന് രൂപയും 100 കിലോയിലധികം സ്വര്‍ണത്തിന്റെയും അന്വേഷണം ചെന്നെത്തിയതും ബിജെപി നേതാക്കളിലാണ്.\nപശ്ചിമബംഗാളില് മനീഷ് ശര്‍മയെന്ന ബിജെപി നേതാവില് നിന്ന് 33 ലക്ഷം രൂപയാണ് പിടിച്ചെടുത്തത്. പത്തുലക്ഷം രൂപയും പുതിയ 2000ന്റെ നോട്ടുകളായിരുന്നു. മധ്യപ്രദേശ് മുന്‍മന്ത്രിയും ബിജെപി നേതാവുമായ സുശീല് വസ്വാനിയുടെ വീട്ടില് സിബിഐ നടത്തിയ റെയ്ഡില് പണവും ആയുധങ്ങളും കണ്ടെത്തിയെന്ന് റിപ്പോര്‍ട്ടുകളുണ്ടായിരുന്നു.\nമഹാരാഷ്ട്ര സഹകരണവകുപ്പ് മന്ത്രി സുഭാഷ് ദേശ്മുഖിന്റെ പക്കല് നിന്നും അസാധുവാക്കപ്പെട്ട കറന്‍സിയിലുള്ള 91.50 ലക്ഷം രൂപ കണ്ടെടുത്തു. ഗാസിയാബാദ് ബിജെപി മുന്‍അദ്ധ്യക്ഷന് അശോക് മോംഗയില് നിന്ന് മൂന്ന് കോടി രൂപയാണ് പിടിച്ചെടുത്തത്.\nകര്‍ണാടകയില് ആത്മഹത്യ ചെയ്ത രമേശ് ഗൗഡയുടെ ആത്മഹത്യാകുറിപ്പില് ബിജെപി നേതാവായ ഗലി ജനാര്‍ദ്ദന റെഡ്ഡിയ്ക്കെതിരെ 100 കോടിരൂപയുടെ കള്ളപ്പണ ആരോപണമുണ്ടായിരുന്നു.\nകള്ളപ്പണവുമായി ബന്ധപ്പെട്ട് ബിജെപി ദേശീയ അദ്ധ്യക്ഷന് അമിത് ഷായ്ക്കെതിരെയും ആരോപണം ഉയര്‍ന്നു. അമിത് ഷാ ഡയറ്കറായിട്ടുള്ള അഹമ്മദാബാദ് ജില്ലാ സഹകരണബാങ്കില് നോട്ട് നിരോധനത്തിന് ശേഷം 500 കോടി രൂപയാണ് നിക്ഷേപിക്കപ്പെട്ടത്. ഗുജറാത്ത് ബിജെപി മന്ത്രി സഭാംഗമായ ശങ്കര്‍ഭായ് ചൗധരി അദ്ധ്യക്ഷനായ ഗുജറാത്ത് സഹകരണബാങ്കില് 200 കോടി രൂപ നിക്ഷേപിക്കപ്പെട്ടതും വന്‍വിവാദത്തിന് വഴിവെച്ചിരുന്നു.\nകേരളത്തില് ബിജെപി നേതാക്കളായ സഹോദരന്‍മാരെ കള്ളനോട്ടും കള്ളനോട്ടടി യന്ത്രവുമായി പിടികൂടിയത് കഴിഞ്ഞയാഴ്ച്ചയാണ്. യുവമോര്‍ച്ച നേതാക്കളായ രാഗേഷ് ഏഴാച്ചേരിയുടെയും രാജീവ് ഏഴാച്ചേരിയുടെയും വീട്ടില് നിന്നും ഒന്നര ലക്ഷം രൂപയും കണ്ടെടുത്തു. അഞ്ഞൂറിന്റെയും രണ്ടായിരത്തിന്റെയും പുതിയ നോട്ടുകളാണ് കൊടുങ്ങല്ലൂര് മതിലകത്തുള്ള ഇവരുടെ വീട്ടില് നിന്നും പിടിച്ചെടുത്തത്.\nCategories: Culture, More, Views Tags: bjp leaders in arrested, Black money, modi, money ban


കൗതുകമുണർത്തും ഈ വീട്.!! വീടിനുള്ളിൽ വെള്ളച്ചാട്ടം, തോണി അകത്തും പുറത്തും ചെടിത്തോട്ടം, കൗതുകം നിറയെ ഉളെളാരു വീട്.!!\nവീടിനുള്ളിലും പുറത്തും വ്യത്യസ്തത ആരാണാഗ്രഹിക്കാത്തത് അല്ലെ. കൗതുകമുണർത്തുന്ന ഓരോ കാര്യങ്ങൾ നമ്മുടെ വീടിനെ കൂടുതൽ മോഡി പിടിപ്പിക്കാറുണ്ട്. കൂടുതൽ മികവുറ്റ കാഴ്ചകളും സൗകര്യങ്ങളും ഉൾപ്പെടുത്തി വീട് മനോഹാരമാക്കുവാൻ ശ്രമിക്കുന്നവരാണ് നമ്മളിൽ പലരും. വ്യത്യസ്തമായ വീട് നിർമിക്കുവാൻ ആഗ്രഹിക്കുന്ന ഏതൊരാൾക്കും, തീർച്ചയായും ഇഷ്ടമാകുന്ന രീതിയിലുള്ള വീട് നമുക്കിവിടെ പരിചയപ്പെടാം.\nപ്രകൃതിക്കനുയോജ്യമായ രീതിയിൽ തന്നെയാണ് ഈ വീടിന്റെ നിർമാണം. ഒരുപാട് ആർട്ട് വർക്കുകൾ ഈ വീട്ടിൽ ഉൾപ്പെടുത്തിയിട്ടുണ്ട്. ലാന്റ്സ്കേപ്പിംഗ് മുതൽ ഈ വീടിന്റെ ആർട്ട് വർക്കുകൾ മനോഹരമാക്കിയിട്ടുണ്ട്. പോൾ ലാൻഡ് എന്ന ആർകിടെക്ട് കമ്പനി ആണ് ഈ വീട് ഇത്രയും മനോഹരമാക്കുന്നതിൽ പ്രധാനമായും പങ്കുവഹിച്ചിരിക്കുന്നത്. കിണർ ഉൾപ്പെടുന്ന ഭാഗം പോലും അതിമനോഹരമാക്കുവാൻ ഇവർ പ്രത്യേകം ശ്രദ്ധിച്ചിരിക്കുന്നു.\nവീടിനകത്തും പുറത്തും ഉള്ള മനോഹരമായ ചെടിത്തോട്ടം ആണ് ഈ ഒരു വീടിനെ ഏറെ മനോഹരമാക്കിയിരിക്കുന്നത്. പച്ചക്കറിത്തോട്ടം, വെർട്ടിക്കൽ ഗാർഡൻ തുടങ്ങിയവയിൽ വീടിന്റെ ചുറ്റുവശം മനോഹാരമാക്കുവാൻ ഇവിടെ ഏറെ ശ്രദ്ധിച്ചിട്ടുണ്ട്. ഇനി നമുക്ക് വീടിനകത്തെ കാഴ്ചകൾ പരിചയപ്പെടാം. വീടിനകത്ത് കയറുന്ന ഭാഗത്ത് തന്നെ ചെറിയ ഒരു ലിവിങ് സ്‌പേസ് ഉൾപ്പെടുത്തിയിട്ടുണ്ട്.\nഇതുകൂടാതെ ഉള്ളിലേക്ക് കയറിയതിനുശേഷം വിശാലമായ ഒരു ലിവിങ് സ്‌പേസ് കൂടി ഇവിടെ ഉൾപ്പെടുത്തിയിട്ടുണ്ട്. മനോഹരമായ ഒരു വെള്ളച്ചാട്ടം തികച്ചും പ്രകൃതിയോടിണങ്ങുന്ന രീതിയിൽ ഉള്ള ഒന്നാണ് ഇവിടെ സെറ്റ് ചെയ്തിരിക്കുന്നത്. തികച്ചും ആർട്ടിഫിഷ്യൽ ആണെന്ന് തോന്നാത്ത രീതിയിൽ ആണിവയുടെ നിർമാണം. ഇനിയുമുണ്ട് ഈ വീടിന്റെ വിശേഷങ്ങൾ. കൂടുതൽ കാര്യങ്ങൾ അറിയുവാൻ വീഡിയോ കാണൂ..


Dmk starts mission 200 to destroy aiadmk in tamil nadu, stalin will lead | രജനിയും കമലുമില്ല, ഒറ്റയ്ക്ക് സ്റ്റാലിന്, 200 സീറ്റ് പിടിക്കാനിറങ്ങി ഡിഎംകെ,3ശത്രുക്കള്!! - Malayalam Oneindia\ndmk mk stalin aiadmk kamal haasan tamil nadu rajinikanth bjp ഡിഎംകെ എംകെ സ്റ്റാലിന് തമിഴ്‌നാട് രജനീകാന്ത് ബിജെപി politics Tamil Nadu Assembly Election 2021 തമിഴ്നാട് നിയമസഭാ തിരഞ്ഞെടുപ്പ് 2021\nUpdated: Sat, Dec 26, 2020, 14:27 [IST]\nചെന്നൈ: തമിഴകം പിടിക്കാന് വമ്പന് നീക്കങ്ങളുമായി ഡിഎംകെ അധ്യക്ഷന് എംകെ സ്റ്റാലിന്. നേരിട്ട് അടിത്തട്ടിലേക്കാണ് ഇറങ്ങുന്നത്. ഏറെ പ്രതീക്ഷ വെച്ചിരുന്നെങ്കിലും രജനീകാന്തും കമല് ഹാസനും തന്റെ രാഷ്ട്രീയ ശത്രുക്കള് എന്ന നയത്തിലാണ് സ്റ്റാലിന്. കോണ്‍ഗ്രസിനെയും ഇടതുപക്ഷത്തെയും ശക്തമായി തന്നെ ഡിഎംകെ കൂടെ നിര്‍ത്തും. വന് നീക്കങ്ങളാണ് മിഷന് 200 പ്ലസ് എന്ന പദ്ധതിയിലൂടെ സ്റ്റാലിന് നടപ്പാക്കുന്നത്. ലോക്‌സഭാ തിരഞ്ഞെടുപ്പിന് ശേഷം സ്റ്റാലിന്റെ മാസ്റ്റര് പ്ലാന് കൂടിയാണിത്.\nനിയമസഭാ തിരഞ്ഞെടുപ്പില് 200 സീറ്റാണ് സ്റ്റാലിന്റെ ലക്ഷ്യം. ഇതിന് വേണ്ടിയാണ് നേരത്തെ പ്രചാരണത്തിനിറങ്ങുന്നത്. നേരത്തെ മുഖ്യമന്ത്രി എടപ്പാടി പളനിസാമി ഇത്തരമൊരു നീക്കത്തിന് തുടക്കമിട്ടിരുന്നു. അതിനെ വെല്ലുന്ന സംഘടനാ മികവോടെ അണ്ണാഡിഎംകെയെ ഞെട്ടിക്കാനാണ് സ്റ്റാലിന്റെ നീക്കം. ജനുവരി ആദ്യവാരമാണ് പ്രചാരണം തുടങ്ങുന്നത്. ഇന്നലെ ചേര്‍ന്ന പാര്‍ട്ടി ഭാരവാഹികളുടെ യോഗത്തിലാണ് ഇക്കാര്യം ദളപതി പ്രഖ്യാപിച്ചത്. ഡിഎംകെ സ്റ്റാലിനെ സ്‌നേഹപൂര്‍വം വിളിക്കുന്ന പേരാണ് ദളപതി.\nസ്റ്റാലിന്റെ പ്രചാരണത്തിന് വലിയ സ്വാധീനം ഉണ്ടാക്കാനാവുമെന്ന് രാഷ്ട്രീയ നിരീക്ഷകര് പറയുന്നു. കാരണം കഴിഞ്ഞ നിയമസഭാ തിരഞ്ഞെടുപ്പില് നിരവധി സീറ്റുകളില് വെറും ഒരു ശതമാനം വോട്ടുകള്‍ക്ക് താഴെയാണ് ഡിഎംകെ തോറ്റത്. ഒന്ന് ശ്രമിച്ചിരുന്നെങ്കില് വലിയ നേട്ടം ഡിഎംകെയ്ക്ക് ലഭിക്കുമായിരുന്നു. അമിത ആത്മവിശ്വാസമാണ് ആ സമയത്തെ തോല്‍വിക്ക് കാരണമായത്. എംഎല്‍എയും മന്ത്രിയുമാകാനല്ല, കലൈജ്ഞറുടെ സ്വപ്നത്തെ അധികാരത്തിലേറ്റാനാണ് പ്രവര്‍ത്തകര് ശ്രമിക്കേണ്ടതെന്ന് സ്റ്റാലിന് വ്യക്തമാക്കി.\nകേവല ഭൂരിപക്ഷമായ 117 സീറ്റിന് വേണ്ടിയാവരുത് ഡിഎംകെയുടെ മത്സരമെന്ന് സ്റ്റാലിന് കര്‍ശനമായി നിര്‍ദേശിക്കുന്നു. 200 സീറ്റില് കുറഞ്ഞതൊന്നും ഡിഎംകെ ലക്ഷ്യമിടുന്നില്ല. സംസ്ഥാന സര്‍ക്കാരിന്റെ ഭരണപരാജയവും നീറ്റ് ഉള്‍പ്പെടെയുള്ള പ്രശ്‌നങ്ങളില് കേന്ദ്ര സര്‍ക്കാര് നിലപാടുകളും ഉയര്‍ത്തി കാണിച്ചാണ് ഡിഎംകെയുടെ പ്രചാരണം നടക്കുക. അതേസമയം ബിജെപിക്കെതിരായ ഹിന്ദി വിരുദ്ധ സമരങ്ങള്‍ക്കും വലിയ പ്രചാരണം സ്റ്റാലിന് നടത്തും. ലോക്‌സഭാ തിരഞ്ഞെടുപ്പിന്റെ സമയത്ത് ഇത് വിജയിച്ചിരുന്നു.\nപത്ത് വര്‍ഷത്തെ അണ്ണാഡിഎംകെ ഭരണത്തിലെ വീഴ്ച്ചകളാണ് പ്രധാന പ്രചാരണ വിഷയം. വി റിജക്ട് എഡിഎംകെ അഥവാ തമിഴ്‌നാട് അണ്ണാഡിഎംകെയെ ഒഴിവാക്കുന്നു എന്നാണ് പ്രചാരണ വിഷയം. ഹിന്ദി അടിച്ചേല്‍പ്പിക്കല് അടക്കമുള്ള തമിഴ് വൈകാരിക വിഷയങ്ങളും ശക്തമായി സ്റ്റാലിന് ഉന്നയിക്കുന്നുണ്ട്. ഇത്തവണ വലിയൊരു ടീം തന്നെ പല ജില്ലകള് കേന്ദ്രീകരിച്ച് സ്റ്റാലിനൊപ്പം പ്രവര്‍ത്തിക്കുന്നുണ്ട്. പളനിസാമിയുടെയും പനീര്‍സെല്‍വത്തിന്റെയും കോട്ടകളില് വരെ വിട്ടുവീഴ്ച്ച വേണ്ടെന്നാണ് തീരുമാനം.\nഭാവി തലമുറ കളത്തില്\nസ്റ്റാലിന്റെ മകന് ഉദയനിധി സ്റ്റാലിന്റെ ഗംഭീര പ്രചാരണവുമായി നേരത്തെ രാഷ്ട്രീയ നീക്കങ്ങള് തുടങ്ങി കഴിഞ്ഞു. കനിമൊഴിയും ഒപ്പമുണ്ട്. 75 ദിവസത്തെ ക്യാമ്പയിനാണ് ഇത്. കൊവിഡിനെ തുടര്‍ന്ന് വിര്‍ച്വല് പ്രചാരണമായിരുന്നു സ്റ്റാലിന് ആരംഭിച്ചത്. എന്നാല് സ്റ്റാലിന് ഗ്രൗണ്ടിലേക്ക് ഇറങ്ങുന്നതോടെ പ്രചാരണം സ്‌ട്രോങ്ങാവും. അണ്ണാഡിഎംകെ ഇത്തവണ ത്രികോണ വെല്ലുവിളിയാണ് നേരിടുന്നത്. എംജിആര് രാഷ്ട്രീയം എടുത്തണിഞ്ഞ് കമല്‍ഹാസനും രജനീകാന്തും സ്റ്റാലിനൊപ്പം പളനിസാമിക്ക് വെല്ലുവിളിയാണ്.\nപാര്‍ലമെന്റ് തിരഞ്ഞെടുപ്പ് പ്രചാരണത്തില് ഡിഎംകെയെ വന് വിജയത്തിലെത്തിച്ചത് ഗ്രാമസഭകളാണ്. അതേ ഫോര്‍മുല ഇത്തവണയും ഉണ്ടാവും. 23 മുതല് അടുത്ത മാസം പത്ത് വരെ 1600 ഗ്രാമസഭകള് സംഘടിപ്പിക്കും. അണ്ണാഡിഎംകെയുടെ ഭരണത്തിലെ വീഴ്ച്ചകള് പരമാവധി ഗ്രാമീണ മേഖലയിലേക്ക് എത്തിക്കാനാണ് സ്റ്റാലിന്റെ ശ്രമം. വിദ്യാഭ്യാസ-കാര്‍ഷിക മേഖലയില് തമിഴ്‌നാട് വളരെ പിന്നോക്കം പോയത് പളനിസാമിക്ക് വലിയ വെല്ലുവിളിയാവും. ക്ഷേമ പദ്ധതികള് നേട്ടമായില്ലെന്നതും സ്റ്റാലിന് പ്രചാരണത്തിനുള്ള വകയാവും.\nരജനിയും കമലും ശത്രുക്കള്\nരജനീകാന്തും കമല്‍ഹാസനും ഡിഎംകെയ്‌ക്കൊപ്പം നില്‍ക്കുമെന്ന വാദത്തെ പൊളിക്കുകയാണ് സ്റ്റാലിന്. കോണ്‍ഗ്രസ് തന്നെയാണ് ഇത്തവണ പ്രബല ശക്തി. കഴിഞ്ഞ തവണ നല്‍കിയ അതേ സീറ്റുകള് ഇത്തവണയും കോണ്‍ഗ്രസിന് നല്‍കും. അതേസമയം കമലും രജനിയും രാഷ്ട്രീയത്തില് ഇറങ്ങാന് നിര്‍ബന്ധിതരായതാണെന്നും, ഡിഎംകെ അധികാരത്തില് എത്തുന്നത് തടയാനാണ് ഇവര് എത്തുന്നതെന്നും സ്റ്റാലിന് പഞ്ഞു. പണം കൊണ്ട് തിരഞ്ഞെടുപ്പ് ജയിക്കാന് സാധിക്കുമെങ്കില്, ഒരു കാര്യം നിങ്ങളെ ഞാന് ഓര്‍മിപ്പിക്കുകയാണ്. പണം വോട്ടിനായി നല്‍കിയിട്ടും അണ്ണാഡിഎംകെ തോറ്റിട്ടുണ്ടെന്നും സ്റ്റാലിന് പറഞ്ഞു. അതേസമയം രജനിയും കമലും കൈകോര്‍ത്താലും ഡിഎംകെയ്ക്ക് യാതൊരു നഷ്ടവും വരില്ലെന്ന് ടികെഎസ് ഇളങ്കോവന് പറഞ്ഞു.\ndmk starts mission 200 to destroy aiadmk in tamil nadu, stalin will lead


ബാര്‍സ ലാലിഗ നേടിയില്ലെങ്കിലും ഗോള്‍ഡന് ഷൂ മെസ്സിക്ക്; നേട്ടത്തില് റൊണാള്‍ഡോക്കൊപ്പം-\nMay 16, 2017, 06:58:00 am\nമാഡ്രിഡ്: സ്പാനിഷ് ലീഗില് കിരീടത്തിനായി ഇഞ്ചോടിഞ്ച് പോരാട്ടം നടത്തുകയാണ് റയല് മാഡ്രിഡും ബാര്‍സലോണയും. 87 പോയിന്റോടെ ഇരുടീമുകളും പോയിന്റ് ടേബിളിലെ മുകള്‍ത്തട്ടില് നില്‍ക്കുകയാണെങ്കിലും ബാര്‍സയേക്കാള് ഒരു മത്സരം അധികം കളിക്കാനുള്ള റയല് മാഡ്രിഡിന് വ്യക്തമായ സാധ്യതയുണ്ട്. റയല് സെല്‍റ്റ വിഗോ, മാലഗ എന്നിവയുമായുള്ള മത്സരങ്ങളില് ഒന്നെങ്കിലും തോല്‍ക്കുകയും തങ്ങള് അവസാന മത്സരത്തില് എയ്ബറിനെ വീഴ്ത്തുകയും ചെയ്താല് മാത്രമേ ബാര്‍സലോണക്ക് കിരീട സാധ്യതയുള്ളൂ.\nഎന്നാല്, വ്യക്തിഗത മികവില് ചിരവൈരിയായ ക്രിസ്റ്റിയാനോ റൊണാള്‍ഡോയെ പിന്തള്ളി ഒരു പുരസ്‌കാര നേട്ടം ഉറപ്പിച്ചിരിക്കുകയാണ് ബാര്‍സയുടെ സൂപ്പര് താരം ലയണല് മെസ്സി. യൂറോപ്പിലെ മുന്‍നിര ലീഗുകളിലെ ടോപ് സ്‌കോറര്‍ക്ക് ലഭിക്കുന്ന ഗോള്‍ഡന് ഷൂ, ഇത്തവണ അത്ഭുതങ്ങള് സംഭവിച്ചില്ലെങ്കില് മെസ്സിയുടെ കൈകളിലെത്തും. 35 ഗോളുകള് നേടിയ മെസ്സിക്കു പിറകില് 31 ഗോളോടെ പോര്‍ച്ചുഗീസ് ലീഗില് സ്‌പോര്‍ട്ടിംഗ് ലിസ്ബന്റെ ബാസ് ദോസ്താണ് രണ്ടാം സ്ഥാനത്ത്. ഒരു മത്സരം കൂടി കളിക്കാനുള്ള ദോസ്ത് കുറഞ്ഞത് അഞ്ച് ഗോളെങ്കിലും നേടേണ്ടി വരും മെസ്സിയെ പിറകിലാക്കാന്. ഒപ്പം, മെസ്സി അവസാന മത്സരത്തില് ഗോളടിക്കാതിരിക്കുകയും വേണം.\nഏറ്റവും കൂടുതല് ഗോള്‍ഡന് ഷൂ എന്ന റെക്കോര്‍ഡില് ക്രിസ്റ്റിയാനോ റൊണാള്‍ഡോയ്ക്ക് ഒപ്പമെത്തുകയാണ് ഈ നേട്ടത്തിലൂടെ മെസ്സി. ബാളന് ഡിഓര് പുരസ്‌കാരങ്ങളില് മെസ്സിയുടെ മുന്‍തൂക്കത്തിന് മറുപടിയായി റൊണാള്‍ഡോ ആരാധകര് ഉന്നയിക്കാറുള്ളത് 32-കാരന്റെ ഗോള്‍ഡന് ഷൂ മികവായിരുന്നു. ഈ സീസണോടെ പോര്‍ച്ചുഗീസ് താരത്തിന് ആ മുന്‍തൂക്കം നഷ്ടമാവുകയാണ്.\nഅതേസമയം, സ്പാനിഷ് ലീഗിനും യുവേഫ ചാമ്പ്യന്‍സ് ലീഗിനും തൊട്ടടുത്തെത്തിയ റൊണാള്‍ഡോ കഴിഞ്ഞ വര്‍ഷം നേടിയ ബാളന് ഡിഓര് പുരസ്‌കാരം നിലനിര്‍ത്താനുള്ള സാധ്യതകള് തെളിയുന്നുണ്ട്. ചാമ്പ്യന്‍സ് ലീഗ് നോക്കൗട്ട് ഘട്ടത്തില് റൊണാള്‍ഡോ നടത്തിയ അസാമാന്യ മികവാണ് റയലിന് ഫൈനല് പ്രവേശം എളുപ്പമാക്കിയത്. ലാലിഗയില് റയലിന്റെ ടോപ് സ്‌കോററും ക്രിസ്റ്റിയാനോ തന്നെ. ലാലിഗയില് 22-ഉം ചാമ്പ്യന്‍സ് ലീഗില് 10-ഉം ഗോളുകള് ക്രിസ്റ്റിയാനോ നേടിയിട്ടുണ്ട്. ഫൈനലില് ഒന്നിലധികം ഗോളടിക്കാനായാല് ചാമ്പ്യന്‍സ് ലീഗ് ടോപ് സ്‌കോറര് എന്ന നേട്ടം മെസ്സിയില് (11) നിന്ന് തട്ടിയെടുക്കാന് ക്രിസ്റ്റ്യാനോക്കാവും.\nയൂറോപ്യന് ലീഗുകളിലെ ടോപ് സ്‌കോറര്‍മാര്:


Pig Kidney transplant inahuman patient | US Surgeons | Gulf Malayaly\nHomeSpecialHealth Scanമനുഷ്യന് പന്നിയുടെ വൃക്ക മാറ്റിവച്ചു; ആദ്യ പരീക്ഷണം വിജയം\nവാഷിങ്ടണ്: വൃക്ക രോഗങ്ങള്‍ക്കുള്ള ചികില്‍സയില് വിപ്ലവകരമായ മാറ്റങ്ങള്‍ക്കു വഴിവച്ചേക്കാവുന്ന പരീക്ഷണവുമായി അമേരിക്കയിലെ ഡോക്ടര്‍മാര്. മനുഷ്യരില് പന്നിയുടെ കിഡ്‌നി(pig kidney) ആദ്യമായി വിജയകരമായി മാറ്റിവച്ചു(kidney transplantation). സ്വീകര്‍ത്താവിന്റെ പ്രതിരോധ സംവിധാനം പന്നിയുടെ വൃക്ക തള്ളിക്കളയുന്നതിന്റെ സൂചനകളൊന്നും കാണിച്ചില്ല.\nകിഡ്‌നി പ്രവര്‍ത്തന രഹിതമായ ബ്രെയിന് ഡെഡ് ആയ ഒരാളുടെ ശരീരത്തിന് പുറത്ത് രണ്ട് വലിയ രക്തധമനികള് വഴിയാണ് പന്നിയുടെ വൃക്ക പിടിപ്പിച്ചത്. രണ്ട് ദിവസം ഇതുപയോഗിച്ച് നിരീക്ഷണം നടത്തി. പന്നിയുടെ കിഡ്‌നി മാലിന്യം അരിച്ചെടുക്കുകയും മൂത്രം ഉല്‍പ്പാദിപ്പിക്കുകയും ചെയ്യുന്നുണ്ട്. മാത്രമല്ല അന്യവസ്തു എന്ന രീതിയില് വൃക്കയെ തള്ളിക്കളയുന്നതായ ഒരു സൂചനയും ലഭിച്ചില്ല.\nന്യൂയോര്‍ക്ക് സിറ്റിയിലെ എന്‍വൈയു ലാങോണ് ഹെല്‍ത്തിലാണ് പരീക്ഷണം നടന്നത്. മനുഷ്യ ശരീരം തള്ളിക്കളയുന്നത് ഒഴിവാക്കാന് പന്നിയുടെ വൃക്കയിലെ ചില ജീനുകളില് മാറ്റം വരുത്തിയിരുന്നു. മൃഗത്തില് നിന്ന് മനുഷ്യരിലേക്കുള്ള അവയവ മാറ്റത്തില് സുപ്രധാന ചുവട് വയ്പ്പാണ് ഈ പരീക്ഷണ വിജയമെന്ന് ഗവേഷകര് പറഞ്ഞു.\nവൃക്ക ശരിയായി പ്രവര്‍ത്തിക്കാത്തതിന്റെ ലക്ഷണമായ അസാധാരണ ക്രിയാറ്റിനിന് ലവല് പന്നിയുടെ വൃക്ക പിടിപ്പിച്ചതോടെ സാധാരണ നിലയിലായി.\nPrevious articleടിക് ടോക് ഉപയോഗം പെണ്‍കുട്ടികളില് ടിക്‌സ് എന്ന രോഗത്തിന് കാരണമാവുന്നതായി പഠനം\nNext articleയുഎഇ ഉന്നത തല സംഘം ഖത്തറില്; ബന്ധം മുറുകുന്നു\nmtp - October 20, 2021, 2:15 pm\nmtp - September 26, 2021, 4:24 pm


Ranchi, First Published 21, Oct 2019, 8:35 PM IST\nകഴിഞ്ഞ അഞ്ചുവര്‍ഷം ടെസ്റ്റില് കളിക്കാതിരുന്നതിന്റെ ക്ഷീണം തീര്‍ക്കുകയാണ് രോഹിത്ത് ഇപ്പോള്. രോഹിത് ഇതാ ടെസ്റ്റിലും അവതരിച്ചു കഴിഞ്ഞിരിക്കുന്നു.\nകറാച്ചി: ഇന്ത്യയുടെ ടെസ്റ്റ് ഓപ്പണറായി അരങ്ങേറി അടിച്ചു തകര്‍ക്കുന്ന രോഹിത് ശര്‍മ പ്രതികാരം തീര്‍ക്കുകയാണെന്ന് മുന് പാക് താരം ഷൊയൈബ് അക്തര്. ഇത്രകാലം ടെസ്റ്റില് തിളങ്ങാനാവാതിരുന്നതിന് രോഹിത് സ്വയം പ്രതികാരം തീര്‍ക്കുന്നതാണ് ഇപ്പോള് ദക്ഷിണാഫ്രിക്കയ്ക്കെതിരെ കാണുന്നതെന്നും അക്തര് പറഞ്ഞു.\nഇപ്പോള് രോഹിത് മഹാനായ ബാറ്റ്സ്മാനാണെന്ന് എല്ലാവരും അംഗീകരിക്കും. ഏകദിന ക്രിക്കറ്റില് റണ്‍സടിച്ചുകൂട്ടിയിട്ടും രോഹിത്തിന് ടെസ്റ്റില് കാര്യമായി തിളങ്ങാനാവാതിരുന്നത് രോഹിത്തിനെ ശരിക്കും അലട്ടിയിരിക്കാം. ഇപ്പോഴാണ് ടെസ്റ്റിലെ കഴിവുകള് അദ്ദേഹം സ്വയം തിരിച്ചറിയുന്നത്. ഏകദിന ശൈലിയില് ടെസ്റ്റിലും ബാറ്റ് ചെയ്യാമെന്ന്. ഏകദിനശൈലിയില് സിക്സറുകള് അടിക്കാമെന്നും റണ്‍സടിച്ചുകൂട്ടാമെന്നും.\nഅതുകൊണ്ടുതന്നെ ഇത് രോഹിത് തന്നോട് തന്നെ പ്രതികാരം തീര്‍ക്കുന്നതാണെന്നാണ് തോന്നുന്നത്. കഴിഞ്ഞ അഞ്ചുവര്‍ഷം ടെസ്റ്റില് കളിക്കാതിരുന്നതിന്റെ ക്ഷീണം തീര്‍ക്കുകയാണ് രോഹിത്ത് ഇപ്പോള്. രോഹിത് ഇതാ ടെസ്റ്റിലും അവതരിച്ചു കഴിഞ്ഞിരിക്കുന്നു. ഇനി ടെസ്റ്റിലും രോഹിത് വലിയാ ബ്രാന്‍ഡ് ആവുമെന്നും അക്തര് പറഞ്ഞു.\nദക്ഷിണാഫ്രിക്കയ്ക്കെതിരായ ടെസ്റ്റ് പരമ്പരയില് ഒറു ഡബിള് സെഞ്ചുറി ഉള്‍പ്പെടെ മൂന്ന് സെഞ്ചുറികള് നേടിയ രോഹിത് 500ലേറെ റണ്‍സ് അടിച്ച് റെക്കോര്‍ഡിട്ടിരുന്നു.\nLast Updated 21, Oct 2019, 8:35 PM IST\nരോഹിത് ശര്‍മ്മയ്‌ക്ക് പ്രത്യേക കയ്യടി; ഇന്ത്യന് പേസര്‍മാരെയും പ്രശംസകൊണ്ട് മൂടി കപില് ദേവ്\nരോഹിത്തിനെ വീഴ്ത്തി ദക്ഷിണാഫ്രിക്ക; തിരിച്ചടിയുമായി മായങ്കും പൂജാരയും\nലോകത്തിലെ ഏറ്റവും മലിനമായ 20 നഗരങ്ങളുടെ പട്ടികയിൽ ഇന്ത്യയിലെ 14 നഗരങ്ങള്, കുട്ടികള് നേരിടാന് പോകുന്നത് ഗുരുതര ആരോഗ്യപ്രശ്‍നങ്ങളെന്ന് പഠനം\n'കുങ്ഫു മാസ്റ്ററു'മായി എബ്രിഡ് ഷൈന്; ചിത്രീകരിച്ചത് ഹിമാലയത്തില്\nറോഡരികിൽ വിൽപ്പന; പച്ചക്കറിക്ക് മേൽ കാർ കയറ്റിയിറക്കി സർക്കാർ ഉദ്യോഗസ്ഥൻ- വീഡിയോ\n'റോഡ് അപകടങ്ങള്‍ക്ക് കാരണം നിയമം കർശനമായി പാലിക്കാത്തത്'; അത്തരക്കാരുടെ ലൈസൻസ് റദ്ദാക്കണമെന്ന് മന്ത്രി സുധാകരന്\nതിരിച്ചുവരവില് 'അടിയോടടി'യുമായി പൃഥ്വി ഷാ; അതിവേഗം അര്‍ധശതകം\nസ്പ്രിന്റർ ടിന്റു ലൂക്ക വിവാഹിതയാകുന്നു\nഒരാള് മരിച്ചാല് ഐഐടിയില് പേര് പോലും പറയില്ല;ഫാത്തിമയുടെ അച്ഛന് സംസാരിക്കുന്നു\n'ഇനി എനിക്ക് ഒന്നും നഷ്ടപ്പെടാനില്ല'; ബാലഭാസ്‌കറിന്റേത് അപകടമല്ലെന്ന് ആവര്‍ത്തിച്ച് കുടുംബം\nശബരിമല യുവതീപ്രവേശനം; നിയമപരമായി സ്റ്റേ ഇല്ല, പ്രായാഗികമായി സ്റ്റേ ഉണ്ടെന്ന് എകെ ബാലന്\nതുടക്കം മുതല് അട്ടിമറിക്കപ്പെട്ട വാഹനാപകട കേസ്; ബഷീറിന്റെ മരണത്തില് കുറ്റപത്രം സമര്‍പ്പിക്കാതെ പൊലീസ്


സ്നേഹഭവനം താക്കോൽദാനം | Malayali Manasu\nHome Kerala സ്നേഹഭവനം താക്കോൽദാനം\nകോട്ടയ്ക്കൽ. വ്യാപാരി വ്യവസായി ഏകോപന സമിതി യൂണിറ്റ് കമ്മിറ്റി ക്ലാരി സൗത്തിലെ വ്യാപാരിക്കായി നിർമിക്കുന്ന വീടിന്റെ (സ്നേഹഭവനം) താക്കോൽദാനം നാളെ (ഞായർ ) നടക്കും.9ലക്ഷം രൂപ ചെലവഴിച്ചാണ് 700 ചതുരശ്ര അടി വിസ്തൃതിയുള്ള വീട് നിർമിച്ചത്. യൂണിറ്റ് കമ്മിറ്റി നിർമിക്കുന്ന രണ്ടാമത്തെ വീടാണിത്. ജില്ലാ പ്രസിഡന്റ് പി.കുഞ്ഞാവുഹാജി ഉദ്ഘാടനം ചെയ്യും. യൂണിറ്റ് പ്രസിഡന്റ് കെ.പി കെ.ബാവഹാജി അധ്യക്ഷത വഹിക്കും. കെ.കെ.ആബിദ് ഹുസൈൻ തങ്ങൾ\nഎംഎൽഎ താക്കോൽ ദാനം നടത്തുമെന്ന് ഭാരവാഹികളായ ടി. അബ്ദുൽ ഗഫൂർ, സി.അബ്ദുൽകരിം, മുനീർ ഫിഫ, വി.പി.മുജീബ് എന്നിവർ പറഞ്ഞു.\nPrevious articleരാത്രി നിർത്തിയിട്ട വാഹനങ്ങളിൽനിന്ന് വാഹന ബാറ്ററി മോഷണം: യുവാവ് പിടിയിൽ\nNext articleകുവൈറ്റിൽ കുട്ടി ഡ്രൈവർമാർ കൂടുന്നു; 10 മാസത്തിനിടെ പിടിയിലായത് 1808 കൗമാരക്കാർ.


വര്‍ക്കേഴ്സ് ഫോറം: കയ്യൂര് രക്തസാക്ഷിത്വത്തിന് എഴുപത് വര്‍ഷം\nകയ്യൂരിന്റെ അനശ്വരരക്തസാക്ഷിത്വത്തിന് എഴുപത് വര്‍ഷം. പോരാട്ടവഴിയിലെ ജ്വലിക്കുന്നൊരേടായ കയ്യൂര് ഇന്ത്യന് വിപ്ലവ പ്രസ്ഥാനത്തിലെ അഗ്നിബിന്ദുവായിരുന്നു. കുറ്റാരോപണത്തിന്റെ പേരില് നടന്ന ഗൂഢാലോചനയിലാണത്രെ ആ നാലു ചെറുപ്പക്കാര്‍ക്ക് ജീവന് നഷ്ടപ്പെട്ടത്. വിചാരണ ചെയ്യുന്ന ജഡ്ജിയുടെ മുന്നില് അവര് ശരിയുടെയും സത്യത്തിന്റെയും കെട്ടുകളഴിച്ച് നിവര്‍ത്തിക്കാട്ടിയെങ്കിലും അതൊന്നുമുള്‍ക്കൊള്ളാതെ വിധിപ്രസ്താവം വന്നു. അഞ്ചുപേരെയാണ് വധശിക്ഷയ്ക്ക് വിധിച്ചത്. അതിലൊരാള്‍ക്ക് വയസ്സ് കുറവായിരുന്നു. അതുകൊണ്ട് ഒഴിവാക്കപ്പെട്ടു. വേലക്കാര് മരിച്ചുപോകുന്നവരാണ്, എന്നാല് വേല അനശ്വരമാണ് എന്ന് പറഞ്ഞതുപോലെ ജീവന് വെടിഞ്ഞെങ്കിലും ആ നാലുയോദ്ധാക്കള് അമരന്‍മാരാണ്. അവരെക്കുറിച്ച് നിരഞ്ജന ഒരു നോവലും ഒരു ചെറുകഥയുമെഴുതിയിട്ടുണ്ട്.\nഗര്‍ഭത്തില് കുഞ്ഞിനെ വഹിക്കുന്ന സുന്ദരിയായ മാതാവിനെപോലെ വശ്യത തോന്നിപ്പിക്കുന്നതാണ് തേജസ്വിനി നദിയെന്ന് നിരഞ്ജന എഴുതുന്നു. മലകള്‍ക്കിടയിലൂടെ കാടുകള് പിന്നിട്ട് കണ്ണുപൊത്തിക്കളിച്ചുകൊണ്ട് ഒഴുകിവരുന്ന തേജസ്വിനിക്ക് നവയുവതിയുടെ പ്രസരിപ്പും ചുറുചുറുക്കുമുണ്ട്. തേജസ്വിനിയുടെ തീരത്ത് നെല്‍വയലുകളാണ്. നീണ്ടുപരന്നു കിടക്കുന്ന വയലുകള്. പൊന്നുവിളയുന്ന ഭൂമിയെന്നാണ് പറയുക. കയ്യൂരെന്നഗ്രാമത്തിന്റെ ഭാഗമാണാഭൂമി. കണ്ണാടിപോലെ ഒളിമിന്നുന്ന പുഴയ്ക്കരയിലെ ഗ്രാമത്തില് തൊഴിലാളികളും കൃഷിക്കാരും സംഘടിക്കുകയായിരുന്നു. പത്രങ്ങള് വായിച്ചും കാര്യങ്ങള് ചര്‍ച്ചചെയ്തും അവര് സ്വാതന്ത്ര്യത്തെക്കുറിച്ചും ചൂഷണത്തെക്കുറിച്ചും ബോധവാന്‍മാരാവുകയായിരുന്നു. സന്ധ്യയ്ക്ക് ചിമ്മിണി വിളക്ക് കൊളുത്തിവെച്ച് അവര് അക്ഷരം പഠിക്കാന് ശ്രമിച്ചു. രാത്രികളില് കുന്നിന് ചരിവിലിരുന്ന് ആശയങ്ങള് തൊട്ടറിഞ്ഞു. കര്‍ഷകസംഘത്തില് ചേര്‍ന്നവരെല്ലാം ഉത്തരവാദിത്വമുള്ള പുരുഷന്‍മാരാവുകയായിരുന്നു. നാടുവാഴിത്തത്തിനും ജന്മിത്തത്തിനുമെതിരെയുള്ള സന്ദേശവുമായി നേതാക്കള് രാത്രികാലങ്ങളില് കയ്യൂരില് സഞ്ചരിച്ചു. നേതാക്കളുടെ വാക്കുകള് ജനതയെ ഉണര്‍ത്തുകയും ഉത്തേജിപ്പിക്കയും ചെയ്തുകൊണ്ടിരുന്നു. മറുഭാഗത്ത് പോലീസും ഗുണ്ടകളും നാട്ടില് അഴിഞ്ഞാടി. സംഘം പ്രവര്‍ത്തകര്‍വേട്ടയാടപ്പെട്ടു. പോലീസ് ഭീകരതയ്ക്കെതിരെ പൊരുതിയിറങ്ങിയ കയ്യൂരിലെ ജനത പുതിയ ചരിത്രം രചിക്കുകയായിരുന്നു.\nമാനവചരിത്രത്തിലെ ഒരു നാഴികക്കല്ലായാണ് സോവിയറ്റുറഷ്യയിലെ ഒക്ടോബര് വിപ്ലവം വിലയിരുത്തപ്പെടുന്നത്. ലോകത്തെങ്ങുമുള്ള കോളനികളില് ആ വിപ്ലവത്തിന്റെ അലകളിളകി. സ്വാതന്ത്ര്യത്തിനായുള്ള ജനാഭിലാഷം അവിടങ്ങളിലെല്ലാം ത്വരിതപ്പെട്ടു. ഇന്ത്യയിലും റഷ്യന് വിപ്ലവം തിരയടിച്ചു. പണ്ഡിറ്റ് ജവഹര്‍ലാല് നെഹ്റുവിനെ അത് വളരെയധികം സ്വാധീനിച്ചു. ഇതുസംബന്ധിച്ചുള്ള അദ്ദേഹത്തിന്റെ ലേഖനങ്ങള് ഇന്ത്യയിലെ ഉല്‍പതിഷ്ണുക്കളെ ആവേശം കൊള്ളിച്ചു. കേരളത്തിലും കമ്യൂണിസ്റ്റ് ദര്‍ശനത്തിന്റെ തിരയിളക്കങ്ങളുണ്ടായി. കമ്യൂണിസ്റ്റ് മാനിഫെസ്റ്റോവിന്റെ ഭാഗങ്ങള് പരിഭാഷപ്പെടുത്തി കേരളത്തിലെ പാര്‍ടിപ്രവര്‍ത്തകര്‍ക്കിടയിലും വിതരണം ചെയ്തു. സാമ്രാജ്യത്വത്തിനും ജന്മിത്തത്തിനുമെതിരായി സംഘടിതമായ മുന്നേറ്റം അനിവാര്യമാക്കുന്ന അന്തരീക്ഷം സംജാതമായി. കര്‍ഷകരും തൊഴിലാളികളും സംഘടിച്ചു. 1939ല് കമ്യൂണിസ്റ്റ് പാര്‍ടി രൂപംകൊണ്ടു. മലബാര് തീവ്രസമരങ്ങളുടെ അരങ്ങായിത്തീര്‍ന്നു. യുദ്ധം, ദാരിദ്ര്യം, പട്ടിണി, രോഗം, ചൂഷണം, അടിമത്തം തുടങ്ങിയവ ഇല്ലാതാക്കാനുള്ള പോരാട്ടം നാടിന്റെ നാനാഭാഗങ്ങളിലും നടന്നു. കൃഷ്ണപിള്ളയെപ്പോലുള്ളവര് ഒളിവിലിരുന്ന് പാര്‍ടി പ്രവര്‍ത്തനങ്ങള്‍ക്ക് നേതൃത്വം നല്‍കി. സ്വാതന്ത്ര്യത്തിനുവേണ്ടിയുള്ള ബഹുജനപ്രക്ഷോഭങ്ങള് തീവ്രഗതിയിലായി. 1946 സപ്തംബര് 15ന് വടക്കെമലബാറില് പലയിടങ്ങളിലും സംഘര്‍ഷങ്ങളുണ്ടായി. കണ്ണൂര് ജില്ലയിലെ മൊറാഴയില് അതിരൂക്ഷമായ സംഘട്ടനം തന്നെ നടന്നു. ഒരുപോലീസ് സബ് ഇന്‍സ്പെക്ടര് മരണപ്പെട്ടതിനെത്തുടര്‍ന്ന് കെ പി ആര് ഗോപാലനെ വധശിക്ഷയ്ക്ക് വിധിച്ചു. കര്‍ഷകസംഘവും കമ്യൂണിസ്റ്റ്പാര്‍ടിയും നയിച്ച സാമ്രാജ്യത്വവിരുദ്ധ- ജന്മിത്വവിരുദ്ധ സമരങ്ങള് ഇന്നത്തെ കാസര്‍ഗോഡ്ജില്ലയിലെ കയ്യൂരിനെ വേറിട്ടൊരു പ്രക്ഷോഭത്തിലേക്ക് നയിച്ചു. അങ്ങനെ കയ്യൂരെന്ന കര്‍ഷകഗ്രാമം വിമോചനസമരങ്ങളുടെ ഭൂപടത്തില് ഏറ്റവും ശ്രദ്ധേയമായിത്തീര്‍ന്നു.\n1941 മാര്‍ച്ച് 28നാണ് കയ്യൂര് സംഭവം നടന്നത്. അന്ന് കയ്യൂരില് മര്‍ദനത്തിനെതിരെ പ്രതിഷേധജാഥ നടക്കുകയായിരുന്നു. രണ്ടുദിവസം മുമ്പ് കയ്യൂരില് വന്നിറങ്ങിയ പോലീസ് സംഘം പാര്‍ട്ടി പ്രവര്‍ത്തകരെ ആക്രമിച്ചിരുന്നു. അന്ന് പലര്‍ക്കും സാരമായ അടിയേറ്റു. രണ്ടുപ്രവര്‍ത്തകരെ അറസ്റ്റുചെയ്യുകയുമുണ്ടായി. ജനങ്ങളെ ഇതെല്ലാം അരിശം കൊള്ളിച്ചിരുന്നു. ചുവന്ന കൊടികളേന്തി മുദ്രാവാക്യം വിളിച്ചുകൊണ്ട് പ്രതിഷേധ ജാഥ കയ്യൂരിന്റെ ഒരറ്റത്തുനിന്നാരംഭിച്ചു. കാക്കിട്രൗസ്സറും ഷര്‍ട്ടും ധരിച്ച വളണ്ടിയര്‍മാരും ജാഥയിലണിനിരന്നിരുന്നു. ജന്മിത്തം നശിക്കട്ടെ എന്നും സാമ്രാജ്യത്വം നശിക്കട്ടെ എന്നും അവര് വിളിച്ചുപറഞ്ഞുകൊണ്ടിരുന്നു. ജാഥയെ ഒറ്റയ്ക്ക് നേരിടാനുള്ള ധിക്കാരമാണ് പോലീസ് കോണ്‍സ്റ്റബിള് പ്രകടിപ്പിച്ചതെന്ന് ചൂരിക്കാടന് കൃഷ്ണന്‍നായര് രേഖപ്പെടുത്തുന്നു. പ്രായമെത്താത്തതിന്റെ പേരില് വധശിക്ഷയില്‍നിന്നും ഒഴിവാക്കപ്പെട്ട വ്യക്തിയാണ് കൃഷ്ണന് നായര്. ഇരുനൂറോളം വരുന്ന ജനങ്ങളുടെ വികാരത്തെ ഒറ്റയ്ക്ക് തളര്‍ത്തിക്കളയാമെന്നത് വെറും വ്യാമോഹം മാത്രമായിരുന്നു. പരാജിതനായ അയാള് ചെങ്കൊടി പിടിച്ച് നടക്കാന് നിര്‍ബ്ബന്ധിതനായി. അപമാനിതനായ കോണ്‍സ്റ്റബിളിന്റെ പരാക്രമമാണ് പിന്നീടുണ്ടായതത്രെ. രംഗം സംഘര്‍ഷത്തിലെത്തിയപ്പോള് രക്ഷപ്പെടാനുള്ള വഴിയാണ് അയാള് ചിന്തിച്ചത്. പുഴയിലൂടെ നീന്തിരക്ഷപ്പെടാന് സാധിക്കുമെന്നയാള് കരുതിയിരിക്കണം. പക്ഷേ ആ ശ്രമം പരാജയപ്പെട്ടു. അയാള്‍ക്ക് ജീവാപായം സംഭവിക്കുകയും ചെയ്തു. കോണ്‍സ്റ്റബിളിന്റെ മരണത്തോടെ കയ്യൂര് സമരം വഴിത്തിരിവായി.പോലീസ് സംഘര്‍ഷത്തിന്റെ കൈപ്പിടിയിലായി പിന്നീടാഗ്രാമം. പുരുഷന്‍മാരെല്ലാം ഒളിവില് പോയി. കാടുകളിലും കുന്നിന്‍പുറങ്ങളിലും അവരഭയം തേടി. പോലീസ് നായാട്ട് ഹോസ്ദുര്‍ഗ് ഉപതാലൂക്കിലാകെ വ്യാപിച്ചു. കോണ്‍സ്റ്റബിളിന്റെ മരണത്തെത്തുടര്‍ന്ന് കൊലക്കേസ് റജിസ്റ്റര്‍ചെയ്തു. പ്രതികളെ പടികൂടാനായി പിന്നത്തെ ശ്രമം. കയ്യൂരിന്റെ കുന്നിന്‍പുറങ്ങളിലും കാടുകളിലും ഏറെക്കാലം ഒളിവില് കഴിയുക അസാധ്യമായിരുന്നു. പോലീസിനെ സഹായിക്കാന് ജന്മിമാരുടെ ഗുണ്ടകളും രംഗത്തിറങ്ങി. കര്‍ഷകസംഘത്തിന്റെ പ്രധാനപ്രവര്‍ത്തകരെയെല്ലാം പ്രതികളാക്കി. ക്യൂണിസ്റ്റുപ്രസ്ഥാനത്തെ ഇല്ലാതാക്കാനുള്ള ഒരു ശ്രമം എന്ന നിലയിലാണ് സര്‍ക്കാര് ഈ സന്ദര്‍ഭം പ്രയോജനപ്പെടുത്തിയത്. കേസ്സിന്റെ ബലത്തിനായി സാക്ഷികളെയും ഉണ്ടാക്കി. അറുപത്തൊന്നുപേരെ പ്രതികളായി ചേര്‍ത്ത് പോലീസ് എഫ് ഐ ആര് തയ്യാറാക്കി. ഒളിവില് കഴിയുകയായിരുന്നു ഇ. കെ നായനാര് മൂന്നാം പ്രതിയായിരുന്നു. ഒന്നാംപ്രതിയാണ് മഠത്തില് അപ്പു. രണ്ടാംപ്രതി വി വി കുഞ്ഞമ്പുവും. നായനാരെ പിടികിട്ടാത്തതുകൊണ്ട് അദ്ദേഹത്തിന്റെ സ്വത്തുക്കള് ജപ്തിചെയ്യാന് മജിസ്ട്രേട്ട് ഉത്തരവ് പുറപ്പെടുവിച്ചു. എന്നിട്ടും പിടികിട്ടിയില്ല. അതുകൊണ്ട് നായനാരെ കേസ്സില് നിന്നൊഴിവാക്കി. അറുപതുപേരാണ് വിചാരണ നേരിട്ടത്. മംഗലാപുരം ഡിസ്ട്രിക്ട് ആന്റ് സെഷന്‍സ് കോടതി അഞ്ചുപേരെ വധിശിക്ഷയ്ക്ക് വിധിച്ചു. പ്രായപൂര്‍ത്തിയാകാത്തതിനാല് ഒരാളെ ദുര്‍ഗുണപരിഹാര പാഠശാലയിലേക്കയക്കാന് ജഡ്ജി ശുപാര്‍ശചെയ്തു.\n1943 മാര്‍ച്ച് 29ന് കണ്ണൂര് സെന്‍ട്രല് ജയിലില് വച്ച് നാലുപേരെയും വധശിക്ഷയ്ക്ക് വിധേയരാക്കി. കെ. മാധവന് തന്റെ ആത്മകഥയില് വിവരിക്കുന്നു: ""ലോകതൊഴിലാളിവര്‍ഗത്തെ ഒന്നടങ്കം ദു:ഖത്തിലാഴ്ത്തിയ അതിദാരുണരംഗം കണ്ണൂര്‍ജയിലില് അരങ്ങേറി. മഠത്തില് അപ്പു, കോയിത്താറ്റില് ചിരുകണ്ഠന്, പൊടോരകുഞ്ഞമ്പുനായര്, പള്ളിക്കല് അബൂബക്കര് എന്നീസഖാക്കളുടെ ഭൗതികമായ ജീവിതം വൈദേശികമേധാവിത്വം നശിപ്പിച്ചു. എങ്കിലും അവര് ഞങ്ങളോടൊപ്പമുണ്ട്. ലോകത്ത് തൊഴിലാളിവര്‍ഗം ഉള്ളിടത്തോളം കാലം ആ സഖാക്കള്‍ക്ക് മരണമില്ല. ഞങ്ങളെല്ലാം മരിച്ചാലും അവര് ജീവിക്കും. അവര് അനശ്വരരാണ്..""\nകയ്യൂര് പ്രതികളുടെ ജീവന് രക്ഷിക്കാനാവശ്യമായ എല്ലാ നടപടികളും കൈയ്ക്കൊണ്ടിരുന്നു. മേല്‍കോടതികളില് അപ്പീല് നല്കി. പ്രതികളുടെ ജീവന് രക്ഷിക്കണമെന്നാവശ്യപ്പെട്ടുകൊണ്ടുള്ള കത്തുകളും കമ്പികളും നിവേദനങ്ങളും പ്രവഹിച്ചു. ബ്രിട്ടീഷ് പാര്‍ലമെന്റിലും പ്രശ്നം അവതരിപ്പിക്കപ്പെട്ടു. പക്ഷേ, ബഹുജനാഭിപ്രായം മാനിക്കുവാന് സര്‍ക്കാര് തയ്യാറായില്ല. കയ്യൂര് പ്രതികളോട് യാതൊരു ദയയും ഗവര്‍മ്മെണ്ട് കാട്ടിയില്ല. പിസി ജോഷിയും കൃഷ്ണപിള്ളയും സന്ദരയ്യയും വി വി കുഞ്ഞമ്പുവും ജയിലില് ചെന്ന് കയ്യൂര്‍സഖാക്കളെ കണ്ടിരുന്നു. ജോഷിയോട് കയ്യൂര്‍സഖാക്കള് പറഞ്ഞ മറുപടി ചരിത്രത്തിന്റെ തുടിപ്പുകളായി എന്നെന്നും നിലനില്‍ക്കും. കനത്ത ഇരുമ്പുവാതിലിന്നിടയിലൂടെയാണ് നേതാക്കള് കടന്നുചെന്നത്. നേതാക്കളെ കണ്ടതും അവര് മുഷ്ടിചുരുട്ടിലാല്‍സലാം പറഞ്ഞു. നാലുപേരെയും നാലുസെല്ലുകളിലാണ് അടച്ചിട്ടിരുന്നത്. നാടിന്റെ നാനാഭാഗത്തുനിന്നും കയ്യൂര്‍സഖാക്കള്‍ക്കെഴുതിയ അഭിവാദ്യക്കത്തുകള് ജോഷിയുടെ പക്കലുണ്ടായിരുന്നു. അവയിലെ ഉള്ളടക്കം കേട്ട് അവര് മന്ദഹസിച്ചു. കൃഷ്ണപിള്ളയാണ് മൊഴിമാറ്റം നടത്തിയത്. ജോഷിയുടെ കണ്ണുകള് നിറഞ്ഞൊഴുകുകയായിരുന്നു. പാര്‍ട്ടി മറ്റാരെക്കാളും നിങ്ങള്‍നാലുപേരെയും കുറിച്ച് അഭിമാനിക്കുന്നെന്ന് അദ്ദേഹം പറഞ്ഞു. നിങ്ങളുയര്‍ത്തിയ കൊടി ഞങ്ങള് ഉയരത്തില് പറപ്പിക്കും. ഡോ. സി. ബാലന് എഡിറ്റുചെയ്ത "വടക്കന് പെരുമ" എന്ന ഗ്രന്ഥത്തില് ജോഷിയുടെ വാക്കുകള് വിവരിക്കുന്നുണ്ട്. അനശ്വരമായ ഒരു ലക്ഷ്യത്തിനുവേണ്ടിയാണ് നിങ്ങള് മരിക്കുന്നത്. മാതൃരാജ്യത്തിന്റെ സ്വാതന്ത്ര്യത്തിനും ലോകത്തിന്റെ മുഴുവന് മോചനത്തിനും നന്മയ്ക്കും നീതിക്കും വേണ്ടിയാണ് നാം പോരാടുന്നത്. പ്രിയസഖാക്കളേ, നിങ്ങളെ പാര്‍ടിക്ക് നഷ്ടമാവുകയാണ്. പാര്‍ടിയെ ഇന്നു കാണുന്ന രീതിയില് വളര്‍ത്തിയത് നിങ്ങളെപോലുള്ളവരുടെ ആത്മാര്‍പ്പണമാണ്. രാജ്യമെങ്ങുമുള്ള നല്ല മനുഷ്യര് ഇതിലണിചേരുന്നു. നിങ്ങളെപ്പോലുള്ള ചെറുപ്പക്കാരായ രക്തസാക്ഷികളെ ഊട്ടിവളര്‍ത്തിയ പ്രസ്ഥാനത്തില് അണിചേരാന് ദേശാഭിമാനികളായ യുവാക്കള് കൊതിക്കും. സഖാക്കളേ, നമ്മളൊടുവില് വിജയിക്കുക തന്നെ ചെയ്യും. നമ്മുടെ പ്രസ്ഥാനവും ലക്ഷ്യവും അനശ്വരമാണ്. നിങ്ങളുടെ രക്തസാക്ഷിത്വം പാര്‍ടിയുടെ യശസ്സ് ഉയര്‍ത്തുകയും ശക്തി വര്‍ദ്ധിപ്പിക്കുകയും ചെയ്യുന്നു. ഒരു കമ്മ്യൂണിസ്റ്റുകാരനും ഇതിലേറെ ഉദാത്തമായ അന്ത്യം വന്നു ചേരാനില്ല. നിങ്ങളെ കാണാന് കഴിഞ്ഞത് ജീവിതത്തിലെ ഏറ്റവും വലിയ സൗഭാഗ്യമാണ്. നിങ്ങള് സ്നേഹിച്ച പാര്‍ടിയുടെ അഭിവാദ്യങ്ങള് ഞാനറിയിക്കുന്നു.""\nവടക്കെമലബാറിലെ തേജസ്വിനിക്കരയിലെ കയ്യൂരെന്നഗ്രാമം. കമ്യൂണിസ്റ്റ്- കര്‍ഷകപ്രസ്ഥാനത്തിന്റെ ചെമ്പതാക വാനത്തും ജനഹൃദയങ്ങളിലും ഉയരെ പാറിച്ചുക്കൊണ്ടേയിരിക്കുന്നു. ഞങ്ങള് നാലുകര്‍ഷകര് മരണപ്പെട്ടാലും പുറത്തുള്ള പരശ്ശതം ജനതയെ തൂക്കിലേറ്റാനാവില്ല എന്നാണ് അവര് പറഞ്ഞത്. പാര്‍ടിയുടെ വളര്‍ച്ച കണ്ടുകൊണ്ട് മരിക്കാനുള്ള ഭാഗ്യമുണ്ടായതില് അവര് നാലുപേരും ചരിതാര്‍ത്ഥരായിരുന്നു. ഇനിയും ജന്മമുണ്ടായാല് പാര്‍ടിക്കുവേണ്ടി ജീവന് ത്യജിക്കാനാവസരം ലഭിക്കണേ എന്നാണവരാഗ്രഹിച്ചത്. ഇരുമ്പുകവാടങ്ങള്‍ക്കിടയിലൂടെ പി സി ജോഷി അവരുടെ കൈകള് സ്പര്‍ശിച്ചു.. ജയിലഴികള്‍ക്കപ്പുറത്ത് പൂവുകള് കൊഴിഞ്ഞുവീണുകൊണ്ടിരുന്നു. ആ പൂവുകള് നശിച്ചുപോവും. പക്ഷേ സഖാക്കളേ, നിങ്ങള് അനശ്വരമായ മാനവികതയുടെ പൂവുകളാണ്. ഒരിക്കലും നശിക്കാതെ സുഗന്ധം പരത്തിക്കൊണ്ടിരിക്കും.\nകൊലമരത്തില് നിന്നുള്ള കുറിപ്പുകളില് ജൂലിയസ് ഫ്യൂച്ചിക്ക് ഓര്‍മ്മിക്കുന്നു..."" ഈ ചരിത്ര കാലഘട്ടത്തില് ജീവിക്കുന്നവരോട് എനിക്കൊന്ന് പറയാനുണ്ട്. ഈ സമരത്തില് പങ്കെടുത്തവരെ ഒരിക്കലും മറക്കാതിരിക്കുക. നല്ലതിനെയും ചീത്തയെയും ഓര്‍ത്തിരിക്കുക. നിങ്ങള്‍ക്കുവേണ്ടിയും തങ്ങള്‍ക്കുവേണ്ടിയും മരിച്ചവരെപ്പറ്റി കഴിയുന്നത്ര വിവരങ്ങള് ശേഖരിക്കുക. വര്‍ത്തമാനകാലം അചിരേണ ഭൂതകാലമായി മാറും. ചരിത്രം സൃഷ്ടിച്ച, പേരറിയപ്പെടാത്ത വീരനായകന്‍മാരെക്കൊണ്ട് നിറഞ്ഞ മഹനീയ കാലഘട്ടമായി ഇതറിയപ്പെടും. അവര്‍ക്ക് പേരുകളും മുഖങ്ങളും ആഗ്രഹങ്ങളുമുണ്ടായിരുന്നു. നിങ്ങളവരെ അറിഞ്ഞിരുന്നാല് പോര. നിങ്ങളുടെ കുടുംബാംഗങ്ങളായിരുന്നാലെന്നതുപോലെ, അഥവാ നിങ്ങള്‍തന്നെ ആയിരുന്നാലെന്നതുപോലെ അത്ര അടുപ്പം അവരോട് തോന്നണമെന്നാണ് ഞാനാഗ്രഹിക്കുന്നത്.?\nപയ്യന്നൂര് കുഞ്ഞിരാമന് ചിന്ത 22 മാര്‍ച്ച് 2013\nLabels: കയ്യൂര്, രാഷ്ട്രീയം


അമ്മയെ നഷ്ടപ്പെട്ട എനിക്ക് പാര്‍ട്ടിയായിരുന്നു എല്ലാം\nWednesday 19 July 2017 7:44 am IST\nന്യൂദല്‍ഹി: പാര്‍ട്ടിയെ ഉപേക്ഷിക്കുക എന്നത് വളരെ വേദനാജനകമാണെന്ന് എന്‍ഡിഎ ഉപരാഷ്ട്രപതി സ്ഥാനാര്‍ത്ഥി വെങ്കയ്യ നായിഡു. ചെറിയ പ്രായത്തില് തന്നെ അമ്മയെ നഷ്ടപ്പെട്ട എനിക്ക് പാര്‍ട്ടിയായിരുന്നു അമ്മ വെങ്കയ്യ പറഞ്ഞു. മന്ത്രിസ്ഥാനം രാജിവെച്ച ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം. കഴിഞ്ഞ നാലുദശകത്തിലേറെയായി സജീവ രാഷ്ട്രീയപ്രവര്‍ത്തനത്തിലുള്ളയാളാണ് താന്. ഉപരാഷ്ട്രപതി സ്ഥാനാര്‍ത്ഥിയായി തന്നെ നിര്‍ദ്ദേശിച്ചത് വലിയ അംഗീകാരമാണ്. ഉപരാഷ്ട്രപതിയായി തെരഞ്ഞെടുത്താല് ആ സ്ഥാനത്തോട് നീതി പുലര്‍ത്താന് കഴിയുമെന്ന് പൂര്‍ണവിശ്വാസമുണ്ടെന്നും അദ്ദേഹം പറഞ്ഞു. പാര്‍ലമെന്ററി ജനാധിപത്യ സംവിധാനത്തിലാണ് ഇന്ത്യയുടെ ശക്തിയും സൗന്ദര്യവും. അത് കൂടുതല് ശക്തമാക്കുക എന്ന ദൗത്യമാണ് എനിക്ക് ഇനി ഉണ്ടാവുക. ഉപരാഷ്ട്രപതിയായി തെരഞ്ഞെടുക്കപ്പെടുകയാണെങ്കില് എന്റെ മുന്‍ഗാമികള് കാത്തുസൂക്ഷിച്ച അതിന്റെ പാരമ്പര്യവും മഹത്വവും ഞാന് ഉയര്‍ത്തിപ്പിടിക്കുമെന്നും അദ്ദേഹം കൂട്ടിച്ചേര്‍ത്തു.\nഅമ്മയെ വന്ദിച്ചില്ലെങ്കില് വേറെ ആരെ വന്ദിക്കും, അഫ്സല് ഗുരുവിനെയോ?\nവെങ്കയ്യ ഒരു മാസത്തെ ശമ്പളം നല്‍കും\nഓണാശംസകള് നേര്‍ന്ന് ഉപരാഷ്ട്രപതി\nതമാശ പറഞ്ഞ് ഉപരാഷ്ട്രപതി; ആര്‍ത്തു ചിരിച്ച് സദസ്സ്\nഭീകരവാദത്തെ പാകിസ്ഥാന് സംസ്ഥാന നയമാക്കി മാറ്റി:വെങ്കയ്യ നായിഡു\nഅച്ചടക്കം ആവശ്യപ്പെടുന്നവരെ ഏകാധിപതികളായി ചിത്രീകരിക്കുന്നു: മോദി


നേഴ്സിങ് ജീവിതത്തിൽ ഒരിക്കലും മറക്കാനാവാത്ത ഒരു രാത്രിയുടെ കഥ • Tech Travel Eat\nനേഴ്സിങ് ജീവിതത്തിൽ ഒരിക്കലും മറക്കാനാവാത്ത ഒരു രാത്രിയുടെ കഥ\nഈ ചിത്രത്തിന് ഒരു കഥ പറയാനുണ്ട്. 1998ൽ തുടങ്ങിയ എന്റെ നേഴ്സിങ് ജീവിതത്തിൽ ഒരിക്കലും മറക്കാനാവാത്ത ഒരു രാത്രിയുടെ കഥ. അന്ന് ജനറൽ ഹോസ്പിറ്റൽ പത്തനംതിട്ടയിലെ ഒരു കാഷ്വാലിറ്റി നൈറ്റ് ഡ്യൂട്ടി വേറൊരു സിസ്റ്ററിന് വേണ്ടി അഡ്ജസ്റ്റ് ചെയ്ത് കയറിയതാണ് ഞാൻ. ഏകദേശം പത്തു മണിയായി കാണും കുറെ ആൾക്കാർ ഒന്നര വയസ്സു പ്രായമുള്ള ഒരു ആൺകുഞ്ഞിനെയുമെടുത്ത് കാഷ്വാലിറ്റിയിലേക്ക് ഓടിക്കയറി വന്നു.\nസീതത്തോട് ട്രൈബൽ കോളനിയിൽ നിന്നാണ് അവർ വന്നത്. അവന്റെ അമ്മയോട് വഴക്കുണ്ടാക്കി അച്ഛൻ അവനെ റോഡിലേക്ക് വലിച്ചെറിഞ്ഞത്രേ! അയാളുടെ ഉപദ്രവം സഹിക്കാനാവാതെ ഗർഭിണിയായ അമ്മ കാട്ടിലേക്കും ഓടിപ്പോയിരുന്നു. ഇതൊക്കെ കണ്ടു നിന്നവരാണ് ആ കുഞ്ഞിനെയുമെടുത്ത് കാഷ്വാലിറ്റിയിലേക്ക് ഓടിവന്നത്. പരിചയമില്ലാത്ത ആളുകളുടെ മുഖങ്ങളിലേക്ക് ആ കുഞ്ഞു മിഴികൾ പകച്ചു നോക്കുന്നത് ഞാൻ കണ്ടു.\nവല്ലാതെ പേടിച്ചരണ്ടിരുന്ന അവനുനേരെ ഞാനെന്റെ കൈകൾ നീട്ടി. പെട്ടെന്ന് ഒരഭയം കിട്ടിയതുപോലെ ആ കുഞ്ഞ് എന്റെ കൈകളിലേക്ക് ചാടിവീണ് എന്നെ കെട്ടിപ്പിടിച്ചു. എന്നിലെ മാതൃത്വം തരളിതമായി പോയി! ഞാനും അവനെ നെഞ്ചോട് ചേർത്ത് മുറുകെ പിടിച്ചു.” ഒന്നുമില്ലടാ മോനെ ഒന്നുമില്ലെടാ എന്ന് ആവർത്തിച്ച് ആവർത്തിച്ച് ഞാൻ പറഞ്ഞു കൊണ്ടിരുന്നു”. അവനു സിസ്റ്ററിനെ അവന്റെ അമ്മയായി തോന്നി കാണും എന്ന് കൂട്ടത്തിൽ വന്ന ഒരാൾ പറയുന്നുണ്ടായിരുന്നു. ശരിയാണ് ആ രാത്രി മുഴുവൻ ഞാൻ അവന്റെ അമ്മയായി.\nഒരു കൈകൊണ്ട് എന്റെ കോട്ടിന്റെ കോളറിൽ മുറുകെപ്പിടിച്ച് ഞാൻ കൂടെയുണ്ടെന്ന് ഉറപ്പിക്കാൻ എന്നപോലെ ഇടയ്ക്കിടെ എന്റെ മുഖത്തേക്ക് നോക്കിക്കൊണ്ടിരുന്നു. എന്നെ കൈവിടല്ലേ എന്ന് അവന്റെ നിറകണ്ണുകൾ എന്നോട് പറയാതെ പറയും പോലെ എനിക്ക് തോന്നി. പിറ്റേന്ന് നേരം വെളുക്കുന്നതുവരെ അവൻ ഒരു കുഞ്ഞ് പൂവ് പോലെ വാടിതളർന്നു എന്റെ നെഞ്ചിൽ പറ്റിച്ചേർന്നു കിടന്നു മയങ്ങി.\nസി റ്റി സ്കാൻ ചെയ്യാൻ പോയപ്പോൾ അവനെ ഞാൻ ടേബിളിൽ കിടത്താൻ ശ്രമിച്ചു. പക്ഷേ അപ്പോഴും അവൻ എന്നെ അങ്ങനെ തന്നെ മുറുകെ പിടിച്ചിരിക്കുകയാണ് ചെയ്തത്. ആ പിടിവിടുവിക്കാൻ എനിക്കും തോന്നിയില്ല.അവനോടൊപ്പം ഞാനും സിറ്റി ടേബിളിൽ അഡ്ജസ്റ്റ് ചെയ്ത് കിടന്നു. ഒരു പരുവത്തിൽ കിടന്നു എന്ന് പറയുന്നതാവും ശരി. അവനെ നെഞ്ചിൽനിന്ന് മാറ്റാതെ തന്നെ അവന്റെ മുഷിഞ്ഞ ഡ്രസ്സു മാറി വേറെ ധരിപ്പിച്ചു. ബിസ്ക്കറ്റും ജ്യൂസും കൊടുത്തു.\nഒരു കൈയിൽ അവനെയും എടുത്തു മറ്റേ കൈകൊണ്ട് ആവുംവിധം ആ രാത്രി ഞാൻ ഡ്യൂട്ടി ചെയ്തു. ഇടയ്ക്കിടെ മയക്കത്തിൽ നിന്ന് ഉണർന്ന് അവൻ എന്റെ മുഖത്തേക്ക് നോക്കുമായിരുന്നു. അപ്പോഴൊക്കെ അവനോട് പറഞ്ഞു “ഉറങ്ങിക്കോ കുട്ടാ ഞാനുണ്ടല്ലോ കൂടെ” എന്ന്. അവനത് മനസ്സിലായോ എന്തോ.\nപിറ്റേന്ന് വെളുപ്പിനെ എന്റെ ദേഹം മുഴുവൻ അവൻ ശർദ്ദിച്ചു. അവന്റെ ഉള്ളിൽ വിഷം ചെന്നിട്ടുണ്ടോ എന്ന്അപ്പോഴാണ് ഞങ്ങൾക്ക് സംശയം ഉണ്ടായത്. പിന്നെ എല്ലാം പെട്ടെന്നായിരുന്നു. സ്റ്റൊമക്ക് വാഷ് ഒക്കെ കൊടുത്തിട്ട് അവനെ കോട്ടയം മെഡിക്കൽ കോളേജിലേക്ക് റഫർ ചെയ്തു. പിന്നെയും അവനെ കുറിച്ച് ഞാൻ അന്വേഷിച്ചു കൊണ്ടിരുന്നു. കുഴപ്പമൊന്നുമില്ല എന്നറിഞ്ഞപ്പോൾ ആശ്വാസമായി. കോട്ടയത്ത് നിന്ന് ഡിസ്ചാർജ് ആയപ്പോൾ തണൽ പോലെ ഒരു സന്നദ്ധ സംഘടന അവനെ ഏറ്റെടുത്തു എന്നറിഞ്ഞു.\nകുറെ നാളുകൾക്കു ശേഷം അവർ അവനെ കാഷ്വാലിറ്റിയിൽ ചെക്കപ്പിന് കൊണ്ടുവന്നു. എന്നെ കണ്ടിട്ട് അവന് മനസ്സിലായിഎന്ന് എനിക്ക് തോന്നിയില്ല. എന്തോ ഒരു വിഷമം ഇടനെഞ്ചിൽ ഒരു വിങ്ങലായി എനിക്ക് തോന്നി. പിന്നെ ഞാൻ സ്വയം തിരുത്തി കുഞ്ഞല്ലേ അവന് എന്തറിയാം. പക്ഷേ കാഷ്വാലിറ്റി യുടെ പുറത്തേക്കിറങ്ങിയപ്പോൾ എടുത്തിരുന്ന ആളുടെ തോളിൽ നിന്ന് മുഖമുയർത്തി അവനെന്നെ നോക്കി ഒരു ചിരി ചിരിച്ചു ഒപ്പം ഒരു flying കിസ്സും. എന്റെ ദൈവമേ!!! ഒരു നിമിഷം…..\nആ കുഞ്ഞു മനസ്സിന്റെ ഉള്ളിൽ എവിടെയോ എന്റെ മുഖം പതിഞ്ഞു കിടപ്പുണ്ട് എന്നുള്ള അറിവിൽ എന്റെ മനസ്സ് തുളുമ്പിപ്പോയി. ജീവിതത്തിലെ വിലമതിക്കാനാവാത്ത സമ്മാനം കിട്ടിയ ചാരിതാർഥ്യം ഞാൻ അനുഭവിച്ചു. അവന്റെ നിഷ്കളങ്കമായ ആ ഉമ്മയാണ് എന്റെ സർവീസിൽ എനിക്ക് കിട്ടിയ ഏറ്റവും വലിയ അവാർഡ്!!!! അവനെക്കുറിച്ചുള്ള ഓർമ്മകളെ ഞാനിന്നും നെഞ്ചോടു ചേർത്തു വയ്ക്കുന്നു.\nഅതേ രാത്രിയിൽ എടുത്ത ഈ ഫോട്ടോ ഫേസ്ബുക്കിൽ വൈറലായി ഇത് കണ്ട് പലരും എന്നോട് ചോദിച്ചു ഒരു അന്യ കുഞ്ഞിനെ എങ്ങനെ നിനക്ക് ഇങ്ങനെ നെഞ്ചോട് ചേർത്തു പിടിക്കാൻ തോന്നി എന്ന്. അവരോട് ഞാൻ പറഞ്ഞു എല്ലാ കുഞ്ഞുങ്ങളും സ്വന്തം കുഞ്ഞുങ്ങൾ ആണെന്ന് കരുതിയാൽ നിങ്ങളുടെ ചോദ്യത്തിന് ഉത്തരം കിട്ടും എന്ന്. ഒരിക്കൽ കൂടി ഞാൻ മാതൃത്വം അനുഭവിച്ചറിഞ്ഞ എന്റെ സർവീസ് ജീവിതത്തിലെ അതിമനോഹരമായ ആ രാത്രി ഒരിക്കലും എനിക്ക് മറക്കാൻ ആവില്ല.\nജീവിതവഴിയിലെ പ്രതിസന്ധികളെ എല്ലാം സധൈര്യം തരണം ചെയ്തു തലയുയർത്തിപ്പിടിച്ച് ജീവിക്കാൻ, മറ്റുള്ളവരുടെ ജീവിതത്തിൽ നന്മയുടെയും കരുണയുടെയും പ്രകാശം പരത്താൻ, സഹായം തേടുന്നവരുടെ നേരെ ഇരുകൈകളും നീട്ടി ഞാനുണ്ട് കൂടെ എന്ന് സ്നേഹത്തോടെ പറയാൻ, എല്ലാ ഐശ്വര്യങ്ങളും നിറയെ നൽകി അവനെ സർവ്വേശ്വരൻ അനുഗ്രഹിക്കട്ടെ.\nകടപ്പാട് : Nancymol K S Biji.\nNurses day യോട് അനുബന്ധിച്ചു Muthoot group ഓൺലൈൻ ആയി ഒരു മത്സരം നടത്തിയിരുന്നു. ” നിങ്ങൾ ഒരു നേഴ്സ് ആണോ എങ്കിൽ നിങ്ങളുടെ service life ലെ മറക്കാനാവാത്ത അനുഭവക്കുറിപ്പ് അയയ്ക്കുക” എന്നതായിരുന്നു subject. അതിൽ ഒന്നാം സ്ഥാനം നേടിയ അനുഭവകുറിപ്പാണിത്. എന്റെ പ്രിയ സ്നേഹിത രഹനകൃഷ്ണന്റെ ഈ അനുഭവക്കുറിപ്പ് ഞാൻ അഭിമാനത്തോടെ സന്തോഷത്തോടെ നിങ്ങൾക്കായി സമർപ്പിക്കുന്നു.


ശബരിമലയില് വന് തിരക്ക്; ദര്‍ശനസമയം ഒരു മണിക്കൂര് നീട്ടി - Express Kerala\nപത്തനംതിട്ട: ശബരിമലയില് തിരക്ക് കണക്കിലെടുത്ത് ദര്‍ശനസമയം ഒരു മണിക്കൂര് നീട്ടി. ഇന്നുമുതല് 11 മണിക്കാണ് ഹരിവരാസനം. 10 മണിക്കായിരുന്നു ഇതുവരെ നട അടച്ചിരുന്നത്. മകരവിളക്ക് ഉത്സവത്തിന് തീര്‍ത്ഥാടകരെ പ്രവേശിപ്പിച്ച് തുടങ്ങിയ ഇന്ന് വന് തിരക്കാണ് രാവിലെ മുതല് അനുഭവപ്പെട്ടത്. രാവിലെ നാല് മണിക്ക് നട തുറന്നത് മുതല് വന് തീര്‍ത്ഥാടക പ്രവാഹമായിരുന്നു.\nമറ്റ് സംസ്ഥാനങ്ങളില് നിന്നുള്ള തീര്‍ത്ഥാടകരാണ് എത്തുന്നതില് കൂടുതലും. രണ്ട് ഡോസ് എടുത്തവരോ ആര്‍ടിപിസിആര് നെഗറ്റീവായവരോ ആയ എല്ലാ തീര്‍ത്ഥാടകരെയും കയറ്റിവിടാനാണ് നിര്‍ദ്ദേശം. രാവിലെ നാല് മണിക്കൂര് ക്യൂ നിന്നാണ് പലരും ദര്‍ശനം നടത്തിയത്. തിരക്ക് കൂടിയതോടെ കൊവിഡ് മാനദണ്ഡങ്ങള് പാലിക്കുന്നതിന് പ്രത്യേക ക്രമീകരണങ്ങളാണ് സന്നിധാനത്ത് ഏര്‍പ്പെടുത്തിയിരിക്കുന്നത്.\nരണ്ട് വര്‍ഷത്തിന് ശേഷം കാനനപാത വഴിയുള്ള തീര്‍ത്ഥാടനത്തിനും അനുമതി നല്‍കി. കര്‍ശന സുരക്ഷാ ക്രമീകരണങ്ങളോടെയാണ് കാനനപാതയിലൂടെയുള്ള തീര്‍ത്ഥാടനം വീണ്ടും തുടങ്ങിയത്. 11 മണിക്ക് മുന്‍പ് എരുമേലിയില് എത്തുന്നവരെയാണ് കയറ്റിവിടുന്നത്. 35 കിലോമീറ്ററില് ഭൂരിഭാഗവും വനത്തിനുള്ളിലൂടെയാണ് യാത്ര. 11 നാണ് പ്രസിദ്ധമായ എരുമേലി പേട്ട തുള്ളല്. 12 ന് തിരുവാഭരണഘോഷയാത്ര തുടങ്ങും. 14 നാണ് മകരവിളക്ക്. കാനനപാത തുറന്നതോടെ പുല്ലുമേട് വഴിയുള്ള തീര്‍ത്ഥാടനത്തിനും അനുമതി നല്‍കണമെന്ന ആവശ്യം ശക്തമാവുകയാണ്.


Alphenicol in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Alphenicol upayogangal, dossge, parswafalangal, prayojanangal, prathipravarthanangal, munnariyippu\nAlphenicol വിലയും പാക്ക് സൈസും - Alphenicol Price and Pack Size in Malayalam - Alphenicol vilayum pack saisum\nAlphenicol നേട്ടങ്ങളും ഉപയോഗങ്ങളും- Alphenicol Benefits & Uses in Malayalam- Alphenicol nettangalum upayogangalum\nAlphenicol ഡോസേജും കഴിക്കേണ്ട വിധവും- Alphenicol Dosage & How to Take in Malayalam - Alphenicol dosagum kazhikkenda vidavum\nAlphenicol പാർശ്വഫലങ്ങൾ- Alphenicol Side Effects in Malayalam- Alphenicol paarswafalangal\nAlphenicol ബന്ധപ്പെട്ട മുന്നറിയിപ്പുകൾ- Alphenicol Related Warnings in Malayalam- Alphenicol bandhappeṭṭa munnaṟiyippukaḷ\nAlphenicol-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Alphenicol with Other Drugs in Malayalam- Alphenicol-nu marunnukaḷumāyulla theevra pravarthanam\nAlphenicol വൈരുദ്ധ്യങ്ങൾ- Alphenicol Contraindications in Malayalam- Alphenicol vairudyangal\nAlphenicol സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Alphenicol in Malayalam- Alphenicol sambandhichu pothuveyulla chodyangal\nAlphenicol ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Alphenicol Interactions with Food and Alcohol in Malayalam- Alphenicol bhakshnavum madyavumaayulla prathipravarthanangal\nAlphenicol നേട്ടങ്ങളും ഉപയോഗങ്ങളും - Alphenicol Benefits & Uses in Malayalam - Alphenicol nettangalum upayogangalum\nAlphenicol പിൻവരുന്നവ ചികിത്സിക്കാൻ ഉപയോഗിക്കുന്നു\nAlphenicol ഡോസേജും കഴിക്കേണ്ട വിധവും - Alphenicol Dosage & How to Take in Malayalam - Alphenicol dosagum kazhikkenda vidavum\nAlphenicol-ന്റെ ചേരുവകൾ - Alphenicol Active Ingredients in Malayalam - Alphenicol-nte cheruvakal\nAlphenicol പാർശ്വഫലങ്ങൾ - Alphenicol Side Effects in Malayalam - Alphenicol paarswafalangal\nAlphenicol ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nAlphenicol ബന്ധപ്പെട്ട മുന്നറിയിപ്പുകൾ - Alphenicol Related Warnings in Malayalam - Alphenicol bandhappeṭṭa munnaṟiyippukaḷ\nAlphenicol-ന്റെ ഉപയോഗം ഗർഭിണികൾക്കു സുരക്ഷിതമാണോ?\nAlphenicol കഴിക്കാൻ ആഗ്രഹിക്കുന്ന ഗർഭിണികൾ അത് ഉപയോഗിക്കുന്നതു സംബന്ധിച്ച് ആദ്യം ഡോക്ടറുടെ ഉപദേശം തേടുക. അല്ലാത്തപക്ഷം അതു നിങ്ങളുടെ ആരോഗ്യത്തെ ഹാനികരമായി ബാധിക്കും.\nAlphenicol-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nആദ്യം ഡോക്ടറുടെ ഉപദേശം ആരായാതെ Alphenicol കഴിക്കരുത്, കാരണം മുലയൂട്ടുന്ന സ്ത്രീകളിൽ അതിന് കടുത്ത പാർശ്വഫലങ്ങൾ ഉണ്ടാകാനിടയുണ്ട്.\nAlphenicol വൃക്കകളെ എങ്ങനെയാണ് ബാധിക്കുന്നത്?\nAlphenicol-ന് വൃക്ക-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nAlphenicol കരളിനെ എങ്ങനെ ബാധിക്കുന്നു?\nAlphenicol കരൾ-നെ ബാധിച്ചേക്കാം. ഈ മരുന്നിന്റെ അനാവശ്യ ഫലങ്ങൾ നിങ്ങൾക്ക് ഉണ്ടാകുന്നെങ്കിൽ അത് കഴിക്കുന്നത് നിർത്തുക. വൈദ്യോപദേശം തേടിയ ശേഷമേ അതു വീണ്ടും കഴിക്കാവൂ.\nAlphenicol ഹൃദയത്തെ എങ്ങനെ ബാധിക്കുന്നു?\nAlphenicol ഹൃദയം-നെ ബാധിച്ചേക്കാം. ഈ മരുന്നിന്റെ അനാവശ്യ ഫലങ്ങൾ നിങ്ങൾക്ക് ഉണ്ടാകുന്നെങ്കിൽ അത് കഴിക്കുന്നത് നിർത്തുക. വൈദ്യോപദേശം തേടിയ ശേഷമേ അതു വീണ്ടും കഴിക്കാവൂ.\nAlphenicol-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Alphenicol with Other Drugs in Malayalam - Alphenicol-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Alphenicol പിൻവരുന്ന മരുന്നുകളോടൊപ്പം ഉപയോഗിക്കരുത് -\nAlphenicol വൈരുദ്ധ്യങ്ങൾ - Alphenicol Contraindications in Malayalam - Alphenicol vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Alphenicol കഴിക്കരുത് -നിങ്ങളോട്\nAlphenicol സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Alphenicol in Malayalam - Alphenicol sambandhichu pothuveyulla chodyangal\nAlphenicol ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Alphenicol-നോട് ആസക്തി ഉണ്ടാകുന്നില്ല.\nAlphenicol കഴിച്ചശേഷം നിങ്ങൾക്ക് സുരക്ഷിതമായി വാഹനമോടിക്കാനും യന്ത്രങ്ങൾ പ്രവർത്തിപ്പിക്കാനും കഴിയും. കാരണം അതു നിങ്ങളിൽ ഉറക്കം ഉണ്ടാക്കുകയില്ല.\nഅതെ, എന്നാൽ Alphenicol ഡോക്ടറുടെ ഉപദേശപ്രകാരം മാത്രം കഴിക്കുക.\nഇല്ല, Alphenicol മാനസികരോഗങ്ങൾക്ക് ഫലപ്രദമല്ല.\nAlphenicol ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Alphenicol Interactions with Food and Alcohol in Malayalam - Alphenicol bhakshnavum madyavumaayulla prathipravarthanangal\nആഹാരവും Alphenicol-ഉം തമ്മിലുള്ള പ്രതിപ്രവർത്തനം\nചില ഭക്ഷണങ്ങൾ കഴിക്കുമ്പോൾ Alphenicol-ന്റെ ഫലം കിട്ടാൻ കൂടുതൽ സമയം എടുക്കും. ഇക്കാര്യത്തിൽ ഡോക്ടറുമായി സംസാരിക്കുക.\nമദ്യവും Alphenicol-ഉം തമ്മിലുള്ള പ്രതിപ്രവർത്തനം\nAlphenicol-നും മദ്യവും എങ്ങനെ പ്രതിപ്രവർത്തിച്ചേക്കാം എന്നതു സംബന്ധിച്ചുള്ള വിവരങ്ങൾ ലഭ്യമല്ല, കാരണം ആ വിഷയത്തെ കുറിച്ച് ഇതുവരെ ഗവേഷണം നടത്തിയിട്ടില്ല.\nAlphenicol ന് പകരമുള്ള മറ്റു മരുന്നുകൾ എല്ലാം കാണുക - Substitutes for Alphenicol in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Alphenicol കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Alphenicol കഴിച്ചുവോ ?\nനിങ്ങൾ എത്രമാത്രം Alphenicol ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Alphenicol കഴിച്ചത്?\nനിങ്ങൾ എപ്പോഴാണ് Alphenicol ഉപയോഗിക്കുന്നത് ?


ജർമ്മൻസഭ പിളർപ്പിലേക്കോ?: സത്യവും മിഥ്യയും! – Nelson MCBS\nമലയാളത്തിലുള്ള ചില സാമൂഹ്യമാധ്യമങ്ങളിലും ചില ഓൺലൈൻ ചാനലുകളിലും ചില മലയാളി വൈദികരിലൂടെയും അദ്ധ്യാൽമികഗുരുക്കന്മാരിലൂടെയും പ്രചരിച്ച വാർത്തയായിരുന്നു ജർമ്മൻസഭ പിളർപ്പിലേക്ക് എന്നത്. ആരെയും കുറ്റപ്പെടുത്താനല്ല, സത്യാവസ്ഥ വ്യകതമാക്കൻ വേണ്ടി കുറിക്കുന്നു. 2021 മെയിമാസം പത്താം തിയതി ജർമനിയിലെ ചില സ്ഥലങ്ങളിൽ നടന്ന സ്വവർഗാനുരാഗികളുടെ ആശിർവാദവുമായി ബന്ധപ്പെട്ടാണ് ഇങ്ങനെയൊരു വാർത്ത പ്രചരിച്ചത്.\n1 . വസ്തുത:\nകത്തോലിക്കാസഭ സ്വവർഗ്ഗവിവാഹം അനുവദിക്കുന്നില്ല. 2021 ഫെബ്രുവരി 22 -ൽ Responsum ad dubiyum എന്ന പേരിൽ സ്വവർഗാനുരാഗികളായ കത്തോലിക്കരോട് അജപാലനപരമായി എങ്ങനെ പെരുമാറണം എന്നൊരു നിർദേശം വത്തിക്കാനിലെ വിശ്വാസതിരുസംഘം നല്കുകയുണ്ടതായി. മാർപ്പാപ്പയുടെ അറിവോടെ ആയിരുന്നു അത്. എന്നാൽ വിശ്വാസതിരുസംഘത്തിന്റെ ഒരെഴുത്തു മാർപ്പായുടെ കല്പനയല്ല. അതുകൊണ്ടു മാർപ്പായുടെ കൽപ്പന ജർമൻസഭ ലംഘിച്ചുവെന്ന് പറഞ്ഞു ചേരി തിരിയുന്നതിൽ അർത്ഥമില്ല. അങ്ങനെയൊരു കൽപ്പന മാർപ്പാപ്പ നൽകിയിട്ടില്ല.\n2. വിശ്വാസ തിരുസംഘത്തിന്റെ എഴുത്തിന്റെ ഉള്ളടക്കം:\nResponsum ad dubiyum എന്ന എഴുത്തിലൂടെ കത്തോലിക്കാസഭയുടെ വിശ്വാസതിരുസംഘം കൂദാശകളായോ കൂദാശാനുകരണങ്ങളായോ സ്വവർഗാനുരാഗികളുടെ കല്യാണം ആശീർവധിക്കാനാവില്ല എന്നു വ്യക്തമാക്കുന്നു. അതോടൊപ്പം സ്വവര്ഗാനുരാഗികളെ സഹായിക്കണമെന്നും അംഗീകരിക്കണമെന്നും ഈ രേഖ പറയുന്നു. മാമ്മോദിസയിലൂടെ ലഭിച്ച പ്രസാദവരം നിലനിർത്താൻ പ്രാർത്ഥനയും ആരാധനാക്രമത്തിലുള്ള പങ്കാളിത്തവും ദൈവവചനവായനയും അവർക്കു ആവശ്യമാണെന്നും അതിൽ പറയുന്നു. അവരെ കൂദാശാനുകരണങ്ങളെന്ന നിലയിൽ ആശീർവദിക്കാൻ ആവില്ലെന്ന് പറയുന്നുണ്ടെങ്കിലും സ്വവര്ഗാനുരാഗികളെ വ്യക്തിയെന്ന നിലയിൽ ആശീർവദിക്കുന്നതു സഭ അംഗീകരിക്കുന്നുവെന്നും പറയുന്നു. അതിനു കൃത്യമായൊരു ക്രമം ഇതുവരെ ഇല്ലായെന്നും കുറിച്ചിരിക്കുന്നു (വെഞ്ചരിപ്പുകൾക്കു വിവിധ ക്രമങ്ങൾ സഭ നൽകിയിട്ടുണ്ട്).\n3. എന്താണ് സംഭവിച്ചത്?\nജർമനി പോലുള്ള രാജ്യങ്ങളിലെ ഗവൺമെന്റുകൾ സ്വവർഗ്ഗവിവാഹം അനുവദിക്കുന്നുണ്ട്. ചില ക്രൈസ്തവസഭകളും സ്വവർഗ്ഗവിവാഹം അനുവദിക്കുന്നു. എന്നാൽ ഇത്തരം ക്രൈസ്തവ സഭകളും ഗവൺമെന്റുകളും വിവാഹത്തെ ഒരു കൂദാശയായി അംഗീകരിക്കുന്നില്ല. വേർപിരിയാൻ അനുവാദമുള്ള ഒരു ധാരണയും ഉടമ്പടിയും മാത്രമാണ് അവർക്കു വിവാഹം. കത്തോലിക്കർക്ക് വിവാഹം ഒരു കൂദാശയാണ്. വിവാഹമോചനം കത്തോലിക്കർക്ക് അനുവദനീയമല്ല. വിവാഹമോചിതരെ സഭ സ്നേഹത്തോടെ പരിചരിക്കുന്നുണ്ടെങ്കിലും.\nജർമനിയിലെ പ്രൊട്ടസ്റ്റന്റ് സഭ സ്വവർഗാനുരാഗികളുടെ കല്യാണത്തെ അംഗീകരിക്കുന്നതുകൊണ്ടു ജർമനിയിലെ പ്രൊട്ടസ്റ്റന്റ് മനോഭാവമുള്ള ഏതാനും കത്തോലിക്കർ അത് ശരിയാണെന്നു ചിന്തിക്കുന്നു. കൂദാശകളും കൂദാശാനുകരങ്ങളും തമ്മിലുള്ള വ്യത്യാസം അവരിൽ പലരും വിസ്മരിക്കുന്നു. കൂദാശാനുകരണങ്ങളല്ലാതെ വ്യക്തികളായി അവരെ ആശിർവദിക്കാം എന്ന് വിശ്വാസതിരുസംഘം പറഞ്ഞത് അവരും മാധ്യമങ്ങളും പൂർണ്ണമായും അവഗണിച്ചു.\nമലയാളത്തിലെ ചില ഓൺലൈൻ ചാനലുകൾ പറയുന്നതുപോലെ സ്വർഗ്ഗവിവാഹം കൂദാശയായി ആശീർവദിക്കണമെന്നു പറയുന്ന കത്തോലിക്കാ മെത്രാന്മാർ ആരും ഇന്ന് ജർമനിയിൽ ഇല്ല. സ്വർഗ്ഗവിവാഹം കുദാശയായി ആശീർവദിക്കണമെന്നു പരസ്യമായി പറയുന്ന കത്തോലിക്കരായ പുരോഹിതരെ ജർമനിയിൽ കണ്ടെത്തുന്നതും പ്രയാസമാണ്. അങ്ങനെയൊരു ആശിർവാദം ഇന്നുവരെ ജർമനിയിൽ നടന്നിട്ടുമില്ല. കാരണം പുരോഹിതന്റെ ആശിർവാദം മാത്രമല്ല, അതിനാവശ്യമായ മറ്റു ക്രമചട്ടങ്ങളും വിവാഹത്തിന് കത്തോലിക്കാസഭയിൽ പാലിക്കേണ്ടതായി ഉണ്ട്. അതിലൊന്നാണ് കുടുംബമായി രെജിസ്റ്റർ ചെയ്യുന്നത്. വിവാഹമെന്ന കൂദാശയുടെ കാർമ്മികൻ പുരോഹിതനല്ല എന്നും മനസിലാക്കണം. പള്ളിയിലെ ചടങ്ങിന് മുൻപ് നടക്കേണ്ട ചില കർമ്മങ്ങളുണ്ട്, വിവാഹം സാധു ആകുന്നതിന്. പലർക്കും ഈ വ്യത്യസവും ക്രമങ്ങളുടെ എണ്ണവും അറിയാത്തതുകൊണ്ടാകാം, തെറ്റുദ്ധാരണാജനകമായ ആശയങ്ങൾ പ്രചരിപ്പിക്കുന്നത്.\nകൂദാശാനുകരണങ്ങളായ ആശിർവാദങ്ങൾ പോലും സ്വവർഗാനുരാഗികളായ പലരും ആവശ്യപ്പെടുന്നില്ല. പ്രാർത്ഥനയും അനുഗ്രഹവും ആശിർവാദവും ആണ് ആവശ്യപ്പെടുന്നത്. സഭ അത് നല്കാൻ തയാറാണെന്നു വിശ്വാസതിരുസംഘം വ്യക്തമായി പറയുന്നുമുണ്ട്.\nജർമൻ ബിഷപ്‌സ് കോൺഫറൻസിന്റെ പ്രസിഡന്റ് ബാറ്റസിങ് പറഞ്ഞത് ആശിർവദിക്കുന്ന കാര്യത്തിൽ പുരോഹിതർ മനഃസാക്ഷിയനുസരിച്ചു പ്രവർത്തിക്കണമെന്നാണ്. അതേസമയം പ്രതിഷേധസൂചകമായി അത്തരം ആശിർവാദങ്ങൾ ശരിയല്ലെന്നും അദ്ദേഹം പറഞ്ഞു. എന്നിരുന്നാലും വ്യക്തിയെന്ന നിലയിൽ ആശിർവദിക്കാം എന്ന് വിശ്വാസതിരുസംഘം പറഞ്ഞിട്ടുള്ളതുകൊണ്ടു ബാറ്റ്‌സിംഗിന്റെ നിർദേശത്തിൽ തത്വത്തിൽ യാതൊരുവിധ വൈരുധ്യതയും സഭാപഠനങ്ങളുടെ ലംഘനവും ഇല്ല. വിശ്വാസതിരുസംഘത്തിന്റെ നിർദ്ദേശങ്ങൾ അജപാലനപരമായി വിവേകപൂർവം അനുവർത്തിക്കണമെന്നു നിർദേശിച്ചതായി അതിനെ വ്യാഖ്യാനിക്കാം.\nആശീർവദിക്കണമെന്നു പറയുന്നതും കൗദാശികമായി ആശീര്വദിക്കണമെന്നു പറയുന്നതും കൂദാശാനുകരണമായി വെഞ്ചരിക്കണമെന്നു പറയുന്നതും കൈവച്ചു പ്രാർത്ഥിക്കണമെന്നും പറയുന്നതും ഹന്നാൻവെള്ളം തളിച്ചു വെഞ്ചരിക്കണമെന്നു പറയുന്നതും തലക്കു പിടിക്കണമെന്നു പറയുന്നതും പുരോഹിതന്റെ പ്രാർത്ഥനയും അനുഗ്രഹവും ആശിർവാദവും ചോദിച്ചു വരുന്നവർക്ക് അത് കൊടുക്കണമെന്ന് പറയുന്നതും ഒന്നല്ല; വ്യത്യസ്തങ്ങളായ ശുശ്രുഷകളാണ്.\nകത്തോലിക്കാസഭയിലെ വ്യത്യസ്തങ്ങളായ ശുശ്രുഷയുടെ മാനങ്ങളറിയാതെ തെറ്റിദ്ധാരണകൾ പരത്തുന്നത് ശരിയല്ല. ഇത്തരം തെറ്റിദ്ധാരണകളുടെയും തെറ്റായ വ്യാഖ്യാനങ്ങളുടെയും പേരിൽ ജർമനിയിൽ പ്രതിഷേധം ഉണ്ടെന്നത് ശരിതന്നെ. ഒപ്പു ശേഖരണവും പതിഷേധപ്രകടനവും നടന്നുവെന്നതും ശരിതന്നെ. എന്നാൽ അതിന്റെപേരിൽ അമിതമായ ഉൽഘണ്ഠക്ക് കാര്യമില്ല. വിശ്വാസ തിരുസംഘം പറയുന്നതുപോലെ പാപത്തെയല്ല ആശിർവദിക്കുന്നത്, പാപികളെയാണ്. മാർപ്പാപ്പപോലും എന്നും കുർബാനക്കിടയിൽ താൻ പാപിയാണെന്നു ഏറ്റു പറയുന്നുണ്ട്. അതാണ് ക്രൈസ്തവപാരമ്പര്യം. എല്ലാവർക്കും ദൈവത്തിന്റെ കൃപയും കാരുണ്യവും ആവശ്യമാണ്. ആരും പൂർണ്ണരല്ല. ക്രൈസ്തവർക്കുവേണ്ടി മാത്രമല്ല അക്രൈസ്തവർക്കുവേണ്ടിയും നമ്മൾ പ്രാർത്ഥിക്കും. എന്നാൽ ചില കർമ്മങ്ങൾക്കും അനുഷ്ഠാനങ്ങൾക്കും ചില നിബന്ധനകളും ഉണ്ട് എന്ന് മാത്രം.\n4. ഉത്തരം കൊടുക്കേണ്ട അവരുടെ ചോദ്യങ്ങൾ!\nവീട്, കട, ഫാക്റ്ററി പോലുള്ള കെട്ടിടങ്ങൾ, കൊന്ത, കുരിശു പോലുള്ള വസ്തുക്കൾ, കാർ, പണിയായുധങ്ങൾ തുടങ്ങിയവ കത്തോലിക്കാ പുരോഹിതർ വെഞ്ചരിക്കുന്നുണ്ട്. കുട്ടികളെയും രോഗികളെയും പ്രായമായവരെയും അതിർവാദം ചോദിക്കുന്നവരെയും എപ്പോൾ വേണമെങ്കിലും ആശീർവദിക്കുന്നു. അടുക്കള മുതൽ കിടപ്പുമുറി വരെയും കുഴിമാടങ്ങൾ മുതൽ കക്കൂസ് വരെയും പുരോഹിതർ വെഞ്ചരിക്കുന്നു. പട്ടിയെയും പന്നിയെയും, കെട്ടിടവും കാറും ബസും തോക്കും യുദ്ധവിമാനങ്ങളും ആശീർവദിക്കാമെങ്കിൽ എന്തുകൊണ്ട് ഒരു മനുഷ്യനെ ആശിർവദിക്കുന്നതും വെഞ്ചരിക്കുന്നതും വിലക്കുന്നുവെന്നവർ ചോദിക്കുന്നു. കർഷകർ താമസിക്കുന്ന ചില സ്ഥലങ്ങളിൽ കുർബാനക്ക് മുൻപ് കന്നുകാലികളെ പ്രദിക്ഷണമായി കൊണ്ടുപോകുന്ന പതിവും പശുക്കൂട്ടങ്ങളെ വെഞ്ചരിക്കുന്ന പതിവും പശുക്കൂട്ടങ്ങളുടെ മുൻപിൽ കുർബാന ചൊല്ലുന്ന പതിവുംപോലും ജർമനിയിൽ ഉണ്ട്. നല്ല കറവയും മെഴുത്തുകൊഴുത്തു ഇഷ്ടംപോലെ ഇറച്ചിയും കിട്ടണേ എന്നാണ് പ്രാർത്ഥന. എങ്കിൽപ്പിന്നെ രണ്ടു മനുഷ്യരെ വെഞ്ചരിക്കുന്നതിലും ആശിർവദിക്കുന്നതിലും എന്താണ് തെറ്റ് എന്നു ഭൂരിപക്ഷം പ്രതിഷേധക്കാരും ചോദിക്കുന്നു. സ്വവര്ഗാനുരാഗികളോട് മുൻ വിധി അരുതെന്നും സമൂഹത്തിൽ അവർ വിവേചിക്കപ്പെട്ടവരാണെന്നും മാർപ്പാപ്പ തന്നെ പറയുന്നുണ്ട്. പഠനം അനുസരിച്ചു അവരിൽ മൂന്നിലൊന്നു പേർ ജോലിസ്ഥലങ്ങളിൽ അവഗണനയും വിവേചനവും അനുഭവിക്കുന്നവരാണ്. സഭ അവർക്കു അനുഗ്രഹവും പ്രാർത്ഥനയും ആശിർവാദവും വ്യക്തിയെന്ന നിലയിൽ നിഷേധിക്കുന്നില്ല.\nമലയാളത്തിൽ ഇതൊരു വിഷയമാക്കിയവർ സത്യാവസ്ഥ മറന്നു. കേരളത്തിൽ ഇതൊരു വിഷയമാകുക വഴി ക്രൈസ്തവവിരോധികളായ പലർക്കും അടിക്കാൻ നമ്മൾ നല്ലൊരു വടി കൊടുത്തു. പ്രശ്നങ്ങളെ പെരുപ്പിക്കുക വഴി ഇല്ലാത്ത പ്രശ്നനങ്ങളുണ്ടാക്കി. ഇന്ന് കേരളത്തിലെ സഭയുടെ പ്രശ്നങ്ങൾ ഇതിലും കുറവൊന്നുമല്ല എന്ന് മറക്കരുത്. എന്തെല്ലാം അപവാദങ്ങളായിരുന്നു കഴിഞ്ഞ വർഷങ്ങളിൽ. സ്വന്തം അടുക്കള കത്തുമ്പോഴും അയൽവക്കത്തെ അടുപ്പിലെ തീചൂണ്ടിക്കാട്ടി അവിടെ തീ പിടിക്കാൻ പോണു എന്ന് പറയുന്നതിലും ഒരു സുഖമുണ്ടല്ലോ. ജർമൻ സഭയിൽ പ്രശ്നനങ്ങളും കൊള്ളരുതായ്മകളും ഇല്ലെന്നല്ല ഇതിനർത്ഥം.\nTagged as: Fr Joseph Pandiappallil


മണിപ്പൂരില് മിഷ്ണറി സ്കൂള് അഗ്നിക്കിരയാക്കി – KE™\nമണിപ്പൂരില് മിഷ്ണറി സ്കൂള് അഗ്നിക്കിരയാക്കി\nOn Apr 28, 2019 1,103\nഇംഫാല്: മണിപ്പൂരിലെ ഏറ്റവും പഴക്കമേറിയ മിഷ്ണറി സ്കൂള് അഗ്നിക്കിരയാക്കി. ആറു വിദ്യാര്‍ഥികള്‍ക്കെതിരേ അച്ചടക്കനടപടി സ്വീകരിച്ചതിന്റെ പ്രതികാരമായിട്ടാണ് സ്‌കൂള് അഗ്‌നിക്കിരയാക്കിയതെന്നാണ് പ്രാദേശിക മാധ്യമങ്ങള് റിപ്പോര്‍ട്ട് ചെയ്യുന്നത്. സുഖ്‌നുവിലെ സെന്റ് ജോസഫ്‌സ് ഹയര് സെക്കന്‍ഡറി സ്‌കൂളാണ് അഗ്നിക്കിരയായത്. സുപ്രധാനമായ രേഖകളും പഠനോപകരണങ്ങളും സൂക്ഷിച്ചിരുന്ന രണ്ടു മുറികള് ഉള്‍പ്പെടെ 10 മുറികള് പൂര്‍ണമായും കത്തിനശിച്ചു.\nസ്‌കൂളിനും ക്ലാസ് ടീച്ചര്‍ക്കുമെതിരേ സാമൂഹ്യ മാധ്യമങ്ങളില് അപമാനകരമായ പോസ്റ്റിട്ടതിനാണ് ആറ് വിദ്യാര്‍ഥികള്‍ക്കെതിരേ ഒരാഴ്ച മുന്പ് അധികൃതര് അച്ചടക്ക നടപടികള് സ്വീകരിച്ചത്. എന്നാല്, ഇവരെ ക്ലാസുകളില് ഇരിക്കാന് അനുവദിച്ചിരുന്നുവെന്നു പ്രിന്‍സിപ്പല് ഫാ. ഡോമിനിക് പറഞ്ഞു. അക്രമത്തെ അപലപിച്ച സംസ്ഥാന മന്ത്രി ലെറ്റ്പാവോ ഹോക്കിപ്, സ്‌കൂള് അഗ്‌നിക്കിരയാക്കിയത് തീവ്രവാദികളാണെന്നു പറഞ്ഞു. ഇതിനു പിന്നില് പ്രവര്‍ത്തിച്ചവരെ മുഴുവന് പിടികൂടി നിയമത്തിനു മുന്നില് കൊണ്ടുവരുമെന്നും അവര്‍ക്ക് മാതൃകാപരമായ ശിക്ഷ വാങ്ങിക്കൊടുക്കുമെന്നും അദ്ദേഹം കൂട്ടിച്ചേര്‍ത്തു.\nഅതേസമയം അക്രമത്തിന് പിന്നില് അച്ചടക്ക നടപടികളില് രോഷംപൂണ്ട പ്രാദേശിക വിദ്യാര്‍ഥി സംഘടനയുണ്ടെന്ന സംശയം വ്യാപകമാണ്. വിദ്യാര്‍ഥികള്‍ക്കെതിരേ സ്വീകരിച്ച നടപടികള് റദ്ദാക്കാന് അവര് സമ്മര്‍ദ്ധം ചെലുത്തി വരുകയായിരുന്നു. ആയിരത്തിഅഞ്ഞൂറിനടുത്ത് കുട്ടികളാണ് സെന്റ് ജോസഫ്‌സ് ഹയര് സെക്കന്‍ഡറി സ്‌കൂളില് പഠിച്ചുകൊണ്ടിരിക്കുന്നത്. പുനര്‍നിര്‍മ്മാണത്തിന് സഹായം ലഭ്യമാക്കുമെന്ന് മന്ത്രി അറിയിച്ചിട്ടുണ്ട്.\nന്യൂ ടെസ്റ്റ്മെന്‍റ് ചർച്ച് കുവൈറ്റ് കണ്‍വൻഷൻ മെയ് 14 മുതൽ\nമിഷനറിമാർ വാഹനാപകടത്തിൽ മരണമടഞ്ഞു


കേരള സര്‍വകലാശാലാ യുവജനോത്സവം 2017 - Official Website of Kerala Chief Minister\nനിങ്ങളുടെ ജീവിതത്തിലുടനീളം മിന്നിത്തിളങ്ങി നില്‍ക്കുന്ന ഓര്‍മകളാവും ഈ യുവജനോത്സവത്തില് പങ്കെടുത്തതിന്‍റെ അനുഭവങ്ങള് എന്നതു തീര്‍ച്ചയാണ്. അങ്ങനെ നോക്കുമ്പോള് കലോത്സവം നടക്കുന്ന ഈ നാലഞ്ചു ദിവസങ്ങളില് മാത്രമല്ല, ജീവിതത്തിലുടനീളം ഇതിന്‍റെ ചൈതന്യം നിങ്ങളുടെ കൂടെ വരും. ഈ തിരിച്ചറിവോടെ നന്മയുടെയും സൗഹൃദത്തിന്‍റെയും സാഹോദര്യത്തിന്‍റെയും നിമിഷങ്ങളാക്കി ഈ കലോത്സവത്തിന്‍റെ ദിവസങ്ങളെ നിങ്ങള്‍ക്കു മാറ്റാന് കഴിയട്ടെ എന്ന് ആശംസിക്കുന്നു.\nഎന്നെഴുതിയിട്ടുള്ളത് മഹാകവി കുമാരനാശാനാണ്. ആഗ്രഹങ്ങളുടെ സാഫല്യത്തിനുവേണ്ടിയുള്ള സ്വാതന്ത്ര്യമാണ് യുവാക്കള് ഇച്ഛിക്കുന്നത്. ആ ആഗ്രഹങ്ങളുടെ സര്‍ഗാത്മകമായ പ്രതിഫലനമാകും ഇനി ഇവിടെ നടക്കാന് പോകുന്ന കലാ ആവിഷ്കാരങ്ങള് എന്നു ഞാന് പ്രതീക്ഷിക്കുന്നു. ഈ കലോത്സവം ശ്രദ്ധേയമാകാന് പോകുന്നത് ഇവിടെ അവതരിപ്പിക്കപ്പെടാന് പോകുന്ന കലാരൂപങ്ങളുടെ വൈവിധ്യസമൃദ്ധി കൊണ്ടാണ്. ഒരു വൈവിധ്യവുമില്ലാത്ത ഏകതാനതയാണ് കലോത്സവത്തിന് മുഖമുദ്രയെങ്കില് അത് എത്ര വിരസമായിരിക്കും.\nഇത് കലയുടെ കാര്യത്തില് മാത്രമല്ല സമൂഹത്തിന്‍റെ കാര്യത്തില് ആകെത്തന്നെ പ്രസക്തമാണ്. നമ്മുടെ സമൂഹം പല ഭാഷകള് കൊണ്ടും സംസ്കാരങ്ങള് കൊണ്ടും കലാരൂപങ്ങള് കൊണ്ടും ജീവിതചര്യകള് കൊണ്ടും വൈവിധ്യസമൃദ്ധമാണ്. ഈ വൈവിധ്യത്തെ അപ്പാടെ ഇല്ലാതാക്കി ഏതെങ്കിലും ഒരു രീതി മാത്രം അടിച്ചേല്‍പിക്കുന്നു എന്നു വെക്കുക. വിരസം മാത്രമല്ല ആപല്‍കരം കൂടിയാകും അത്. അങ്ങനെ ഏകശിലാരൂപത്തിലുള്ള ഏതെങ്കിലും സമ്പ്രദായം അടിച്ചേല്‍പിക്കാന് ചിലര് നടത്തുന്ന ശ്രമങ്ങള്‍ക്കെതിരായി ജാഗ്രത പാലിക്കുക എന്നത് വളരെ പ്രധാനമാണ്. ഇത്തരം കലാമേളകളില് കൂടി നമ്മളുടെ യുവജനങ്ങള്‍ക്ക് അതിനു കഴിയട്ടെ എന്ന് ആശംസിക്കുകയാണ്.\nഅഞ്ചുദിവസങ്ങളിലായി നടക്കാന് പോകുന്ന ഈ കലോത്സവത്തില് നിരവധി പ്രതിഭകള് മാറ്റുരയ്ക്കും. ഒരു തലമുറയുടെ മുഴുവന് സര്‍ഗവൈഭവവുമാണ്ഇവിടെ മാറ്റുരയ്ക്കപ്പെടുന്നതു എന്നു നിസ്സംശയം പറയാം. മനുഷ്യന് ഇതുവരെ ആര്‍ജിച്ച എല്ലാതരം കലാവൈഭവങ്ങളുടേയും വിചിത്രവും മായികവുമായ ഒരു ലോകം നിങ്ങള്‍ക്കിവിടെ ദര്‍ശിക്കാനാകും. ക്ലാസിക്കല് കലകള്‍ക്കൊപ്പം അന്യംനിന്നു പോവുന്ന ഒട്ടേറെ നാടന്‍കലകളും അനുഷ്ഠാനകലകളും ഇതിലൂടെ പുനര്‍ജനിക്കുന്നു എന്നത് ശുഭകരമായ കാര്യം തന്നെയാണ്. നാട്ടിന്‍പുറങ്ങളിലെ അനേകം കലാചാര്യന്മാരാണ് ഇതുവഴി പരോക്ഷമായി മാനിക്കപ്പെടുകയും വാഴ്ത്തപ്പെടുകയും ചെയ്യുന്നത്. അവരുള്ളതു കൊണ്ടാണല്ലൊ, അവരുടെ ശിഷ്യഗണങ്ങള്‍ക്ക് ഈ കഴിവും മികവും പകര്‍ന്നുകിട്ടിയത്. വിദ്യാര്‍ഥികള് മികവിലേക്കുയരുമ്പോള് അവരെ പ്രാപ്തരാക്കിയ ഗുരുജനങ്ങള് കൂടി ആദരിക്കപ്പെടുകയാണ്. ഒരുപാടു പേരുടെ ജീവസന്ധാരണ മാര്‍ഗമായി കല പുതിയ ഒരു തലം തേടുകയുമാണ്.\nപഠനപ്രക്രിയയ്ക്ക് പുറത്തുള്ള സംഗതിയാണ് കലാസാഹിത്യരംഗത്തെ പ്രവര്‍ത്തനങ്ങളെന്ന കാഴ്ചപ്പാടിന് മാറ്റം വന്നിട്ടുണ്ട്. കേവലം വൈജ്ഞാനിക വികാസം മാത്രമല്ല, മറിച്ച് വിദ്യാര്‍ഥിയുടെ കലാപരവും കായികവുമായ കഴിവുകളുടെയും വ്യക്തിത്വത്തിന്‍റെ തന്നെയും സര്‍വ്വതല സ്പര്‍ശിയായ വികാസമാണ് വിദ്യാഭ്യാസത്തിലൂടെ ലക്ഷ്യമിടുന്നത്. അതുകൊണ്ടുതന്നെ വിദ്യാഭ്യാസ പ്രക്രിയയുടെ അനിവാര്യമായ ഭാഗമാണ് കലാസാഹിത്യ പ്രവര്‍ത്തനങ്ങളും അതിന്‍റെ മൂര്‍ത്തീഭാവമായ ഇത്തരം മേളകളും.\nഓരോ വിദ്യാര്‍ത്ഥിയിലും അന്തര്‍ലീനമായിരിക്കുന്ന കലാകാരനെ ഉണര്‍ത്തിയെടുക്കാനുള്ള പ്രക്രിയയാവണം വിദ്യാഭ്യാസം. എല്ലാ വിദ്യാര്‍ത്ഥികളും അതുല്യ പ്രതിഭകളായ കലാ പ്രവര്‍ത്തകരാകണമെന്നില്ല. എന്നിരിക്കിലും ഓരോ വിദ്യാര്‍ത്ഥിയിലും അന്തര്‍ലീനമായിരിക്കുന്ന കലാപരമായ കഴിവുകള് പ്രകാശിപ്പിക്കാന് കൂടി വിദ്യാഭ്യാസത്തിനു കഴിയണം. കലാപരമായ ശേഷികള് മാത്രമല്ല, നന്മ കൂടി പ്രകാശിപ്പിച്ചെടുക്കാന് കഴിയണം. ചുരുക്കത്തില് ഒരു മനുഷ്യന്‍റെ പൂര്‍ണ്ണമായ ജീവിതത്തെ അഭിസംബോധന ചെയ്യുന്നതാവണം അത്.\nരോഗാതുരമാവുന്ന മനുഷ്യമനസ്സിനെ ചികിത്സിക്കാന് ഏറ്റവും ഉത്തമമായ ഔഷധം കലയാണ്. മനുഷ്യരാശിക്കു നഷ്ടപ്പെടുന്ന നന്മ കലയിലൂടെ വീണ്ടെടുക്കാനാവും. വിദ്യാഭ്യാസത്തില് കലയ്ക്ക് കൂടുതല് പ്രാമുഖ്യം നല്‍കുകവഴി വ്യക്തികളിലെ ക്രിയാത്മകത വര്‍ദ്ധിപ്പിക്കാന് സാധിക്കും. മനുഷ്യരിലെ ഉപരിപ്ലവമായ വികാരങ്ങളെ ഉദ്ദീപിപ്പിക്കലല്ല കലയുടെ ലക്ഷ്യം. വ്യക്തികളിലെ നന്മകള് വളര്‍ത്തി അവരെ കൂടുതല് മനുഷ്യോന്മുഖരാക്കുകയാണ് കലയും സാഹിത്യവും ചെയ്യേണ്ടത്. മാനുഷികമായ സമസ്ത നന്മകള്‍ക്കും വേണ്ടി വെമ്പല് കൊള്ളാനായി ആസ്വാദകരെ പ്രചോദിപ്പിക്കാന് കലയ്ക്കും സാഹിത്യത്തിനും കഴിയും. ജീവിതത്തെ കൂടുതല് ജീവിതയോഗ്യമാക്കിയെടുക്കാന് അതു സഹായിക്കും.\nനല്ല കലാരൂപങ്ങളും അതിന്‍റെ സൃഷ്ടാക്കളും പല കാലത്തും ആക്രമണത്തിനു വിധേയമായിട്ടുണ്ട് എന്നതും നാം കാണണം. ഇതിനു വേണ്ടുവോളം ഉദാഹരണങ്ങള് നമ്മുടെ കൊച്ചു കേരളത്തില് തന്നെയുണ്ട്. ഫ്യൂഡല് വ്യവസ്ഥക്കെതിരെ ആഞ്ഞടിച്ച തോപ്പില് ഭാസിയുടെ ‘നിങ്ങളെന്നെ കമ്യൂണിസ്റ്റാക്കി’ എന്ന നാടകത്തിനെതിരെ നടന്ന അധികാരത്തിന്‍റെ ഭീകരതകള് വിവരണാതീതമാണ്. അടിയന്തിരാവസ്ഥക്കാലത്ത് നിശബ്ദരാക്കാന് അധികാരികള് ശ്രമിച്ചിട്ടും കലാകാരന്‍മാര് പ്രതികരിച്ചു. കഥാപ്രസംഗരംഗത്തെ കുലപതി വി സാംബശിവന് മുതല് അടിയന്തരാവസ്ഥക്കാലത്ത് മുഴുവന് ജയിലില് അടയ്ക്കപ്പെട്ടിരുന്ന അന്തരിച്ച കവി എം കൃഷ്ണന്‍കുട്ടി വരെയുള്ളവര് അന്നനുഭവിച്ച പീഡനങ്ങള് നാം മനസ്സിലാക്കേണ്ടതാണ്. ഞാനിതു പറയുന്നത് കലാരംഗത്തെ പ്രവര്‍ത്തനങ്ങള് ആയാസരഹിതമായതോ ത്യാഗമാവശ്യമില്ലാത്തതോ അല്ല എന്നു സൂചിപ്പിക്കാനാണ്. പ്രതികൂല സാഹചര്യങ്ങളില് മനസ്സു തളരാതെ അതിജീവിക്കാന് വേണ്ട മനസ്സിന്‍റെ ബലം കൂടി കലാരംഗത്തേക്കു കടക്കുന്നവര് ആര്‍ജിക്കണം എന്നു സൂചിപ്പിക്കാനാണ്.\nഅധികാരത്തിനു മാത്രമല്ല ജാതി-മത സംഘടനകള്‍ക്കും ഫാസിസ്റ്റുകള്‍ക്കും സാഹിത്യത്തിന്‍റെ സ്വാതന്ത്ര്യവാഞ്ഛ അംഗീകരിക്കാനാവില്ല. കെ ടി മുഹമ്മദിന്‍റെ ‘ഇതു ഭൂമിയാണ്’, കണിയാപുരം രാമചന്ദ്രന്‍റെ ‘ഭഗവാന് കാലുമാറുന്നു’ എന്നീ നാടകങ്ങള്‍ക്കു സംഭവിച്ചത് ഇതിന്‍റെ തെളിവാണ്. തെരുവു നാടകം അവതരിപ്പിക്കുന്നതിനിടയിലാണ് മഹാനായ കലാകാരന് സഫ്ദര് ഹശ്മി പൈശാചികമായി കൊല ചെയ്യപ്പെട്ടത്. ഞാനതിന്‍റെ വിശദാംശങ്ങളിലേക്കു കടക്കുന്നില്ല. കലയുടെ വഴി കല്ലും മുള്ളുമില്ലാത്തതല്ല; ഒരുപക്ഷെ ക്ലേശകരം തന്നെയാണുതാനും.\nസാഹിത്യകാരന്മാര് മാത്രമല്ല, പുരോഗമനപക്ഷത്തു നില്‍ക്കുകയും അഭിപ്രായം പറയുകയും ചെയ്യുന്നവര് ആകെത്തന്നെ ആക്രമിക്കപ്പെടുകയും അധിക്ഷേപിക്കപ്പെടുകയും കൊലചെയ്യപ്പെടുകയും ചെയ്യുന്ന അവസ്ഥ ഇന്നു രാജ്യത്തു നിലനില്‍ക്കുന്നു. പെരുമാള് മുരുകന് എഴുത്തുനിര്‍ത്തി. കല്‍ബുര്‍ഗി, ഗോവിന്ദ് പന്‍സാരെ, നരേന്ദ്ര ധാബോല്‍ക്കര് എന്നിവര് ഹീനമായി കൊലചെയ്യപ്പെട്ടു. എം ടിയും കമലും അധിക്ഷേപത്തിനുവിധേയരായി. ഇതൊക്കെ മനസ്സിലാക്കി അസഹിഷ്ണുതയെ കലയില് നിന്നെങ്കിലും വേര്‍പെടുത്താനുള്ള ശ്രമങ്ങള്‍ക്ക് കലാകാരന്മാര് തന്നെ മുന്‍കൈ എടുക്കണമെന്ന് അഭ്യര്‍ഥിക്കട്ടെ.\nഞങ്ങള് പറയുന്നതു മാത്രം കേട്ടുകൊള്ളണം, ഞങ്ങളെ പ്രകീര്‍ത്തിച്ചു മാത്രം എഴുതണം, ഞങ്ങള് ചരിത്രം വളച്ചൊടിക്കുമ്പോള് കൈയ്യടിക്കണം എന്നു കല്‍പിക്കുന്ന നിലയിലേക്കു രാജ്യത്തെ അധികാരമേഖല മാറിക്കഴിഞ്ഞു. ഓരോ വിഷയത്തിലും പ്രതികരിക്കുന്നവരുടെ ജാതിയും മതവും നോക്കി ആക്ഷേപിക്കുകയാണ്. എഴുത്തുകാരന് എഴുതിയാല് മാത്രം മതി, കലാകാരന് കലാപ്രവര്‍ത്തനം മാത്രം നടത്തിയതാല് മതി, ഒരു വിഷയത്തിലും അഭിപ്രായം പറയേണ്ടതില്ല എന്ന നിലയ്ക്കുള്ള ബാലിശമായ പരാമര്‍ശങ്ങള് പ്രബുദ്ധ കേരളത്തില്‍പോലും മുഴങ്ങിക്കേള്‍ക്കുന്നതു ലജ്ജാകരമാണ്.\nനോട്ട് റദ്ദാക്കലിനെക്കുറിച്ച് അഭിപ്രായം പറഞ്ഞതിന്‍റെ പേരില് എം ടിയുടെ നേര്‍ക്കുണ്ടായ ആക്രോശങ്ങള് നിങ്ങളുടെ ഓര്‍മയില് ഉണ്ടാകുമല്ലൊ. ഇതൊക്കെ കേട്ട് കേരളത്തിലെ കലാസാഹിത്യപ്രവര്‍ത്തനം അവസാനിക്കുമെന്നും സാംസ്ക്കാരിക പ്രവര്‍ത്തകര് വായ്മൂടിക്കെട്ടുമെന്നുമൊക്കെയാണു പലരും ധരിക്കുന്നത്. കേരളത്തിന്‍റെ സാംസ്ക്കാരിക മനസ്സിനെ തകര്‍ക്കാനുള്ള ഒരു ശ്രമവും ഇവിടെ വിലപ്പോകില്ല. കലാസാംസ്ക്കാരിക പ്രവര്‍ത്തകര്‍ക്ക് എല്ലാവിധ സംരക്ഷണവും നല്‍കാന് സര്‍ക്കാര് പ്രതിജ്ഞാബദ്ധമാണ് എന്നറിയിക്കട്ടെ.\nകാമ്പസുകള് സര്‍ഗ്ഗാത്മകവും മതനിരപേക്ഷവും ആകുന്നതിനെതിരെയുള്ള നീക്കങ്ങള് നാം കണ്ടതാണ്. ജെഎന്‍യു അടക്കമുള്ള കാമ്പസുകളില് മതേതരത്വത്തിന്‍റെയും ജനാധിപത്യത്തിന്‍റെയും മൂല്യങ്ങള് ഇല്ലാതാക്കാന് വര്‍ഗീയശക്തികള് കടന്നുകയറ്റം നടത്തുന്നു. കാമ്പസുകളാണ് നാളത്തെ രാഷ്ട്രീയത്തെ വാര്‍ത്തെടുക്കുന്നത് എന്ന തിരിച്ചറിവോടെ മതനിരപേക്ഷതയെ മുച്ചൂടും ഇല്ലാതാക്കാന് വര്‍ഗീയശക്തികള് പദ്ധതി തയ്യാറാക്കി പ്രവര്‍ത്തിക്കുന്നു. ജെഎന്‍യുവില് മാത്രമല്ല, ഹൈദ്രബാദ് സര്‍വകലാശാലയിലും അലഹബാദ് സര്‍വകലാശാലയിലും ഇപ്പോള് ഇതാ ഡെല്‍ഹി സര്‍വകലാശാലയിലും ഒക്കെ ഇതുതന്നെ നടക്കുന്നു.\nഡെല്‍ഹി യൂണിവേഴ്സിറ്റിയില് അടുത്തയിടെ വിദ്യാര്‍ഥികള് ചേര്‍ന്ന് അഭിപ്രായസ്വാതന്ത്ര്യത്തെ കുറിച്ച് ഒരു സെമിനാര് നടത്തി. ആ സെമിനാര് ഹാള് തന്നെ ചിലര് അടിച്ചുതകര്‍ത്തു. കാര്‍ഗില് യുദ്ധത്തില് കൊല്ലപ്പെട്ട സൈനികന്‍റെ മകള് ഗുല്‍മെഹര് അഭിപ്രായസ്വാതന്ത്ര്യം വേണമെന്നു ഫെയ്സ്ബുക്കില് പോസ്റ്റിട്ടു. അങ്ങനെ പോസ്റ്റിട്ടതിന് ഗുല്‍മെഹറെ ബലാല്‍സംഗം ചെയ്യുമെന്നു പരസ്യ ഭീഷണി ഉണ്ടായി വര്‍ഗീയശക്തികളില്‍നിന്ന്. വര്‍ഗീയതയ്ക്കെതിരെ സംസാരിച്ചാല് ബലാല്‍സംഗം ചെയ്യുമെന്ന നിലയിലേക്കു വരെ കാര്യങ്ങള് എത്തിയിരിക്കുന്നു. അതും രാജ്യത്തിനുവേണ്ടി പൊരുതിമരിച്ച സൈനികന്‍റെ മകളെ. ഇത്ര നികൃഷ്ടമായി പെരുമാറുന്ന വര്‍ഗീയശക്തികള്‍ക്ക് ദേശാഭിമാനത്തെക്കുറിച്ച് പറയാന് എന്താണധികാരം? ആ സര്‍വകലാശാലകളിലൊക്കെ നടക്കുന്ന വര്‍ഗീയ ഭീകര വാഴ്ചകള് ഇവിടെ ഉണ്ടാവരുത്. അതിനുള്ള ജാഗ്രത വിദ്യാര്‍ഥികളിലും അധ്യാപകരിലും സമൂഹത്തിലാകെയും ഉണ്ടാവണം. അത്തരമൊരു ബോധം വളര്‍ത്താനും, ഇത്തരം നീക്കങ്ങള്‍ക്കെതിരെ ജാഗ്രത പുലര്‍ത്താനും വൈവിധ്യമാര്‍ന്ന കലാരൂപങ്ങള് അടങ്ങിയ ഇതുപോലെയുള്ള കലോത്സവങ്ങള്‍ക്കു സാധിക്കും.\nഇത്തരം കലോത്സവങ്ങളില് വിജയികളാവുന്നവര് തന്നെയാണ് പില്‍ക്കാലത്ത് ഈ രംഗത്തെ പ്രഗത്ഭ കലാകാരന്‍മാരും കലാകാരികളുമായി മാറുന്നത്. നിരവധി ഉദാഹരണങ്ങള് എടുത്തു കാട്ടാനുണ്ട്. സമയക്കുറവുമൂലം ഞാനതിലേക്ക് കടക്കുന്നില്ല. എന്നാല്, ഒരു കാര്യം സൂചിപ്പിക്കാതിരിക്കാനാവില്ല. വിദ്യാഭ്യാസ കാലം കഴിയുന്നതോടെ കലാപ്രവര്‍ത്തനം അവസാനിപ്പിക്കുന്ന ഒരു വലിയ വിഭാഗമുണ്ട്. നമ്മുടെ പഴയ കലാപ്രതിഭകളുടെയും കലാതിലകങ്ങളുടെയും കണക്കെടുത്താല് ഇത് നിങ്ങള്‍ക്ക് ബോധ്യമാകും. കലാലയ വിദ്യാഭ്യാസം അവസാനിക്കുന്നതോടുകൂടി അവസാനിക്കുന്നതാവരുത് കലാജീവിതം. പ്രതിഭകള്‍ക്ക് കലയുടെ രംഗത്ത് ഉറച്ചുനില്‍ക്കാന് കഴിയുകയും അതിലൂടെ തന്നെ ഭൗതികജീവിത ഭദ്രത ഉറപ്പുവരുത്താന് കഴിയുകയും ചെയ്യുന്ന ഒരു സാമൂഹ്യാവസ്ഥ രൂപപ്പെടുത്തണം. ഈ വിഷയം ഗൗവരമായി കലാകേരളം ചര്‍ച്ച ചെയ്യണം. അതിന്‍റെ പ്രാധാന്യത്തെക്കുറിച്ചുള്ള തിരിച്ചറിവ് ഈ സര്‍ക്കാരിനുണ്ടെന്ന് അറിയിക്കട്ടെ.\nഇത്തരമൊരു കലോത്സവം ഒരുക്കിയ കേരള സര്‍വകലാശാലാ യൂണിയന് ഭാരവാഹികളെ അഭിനന്ദിക്കുന്നു. ഈ മേളയ്ക്കെത്തിയ എല്ലാ വിദ്യാര്‍ഥികളെയും അധ്യാപകരെയും ഈ മേളയുടെ നിറസാന്നിധ്യമായ ജനങ്ങളെയും അഭിവാദ്യം ചെയ്തുകൊണ്ട് വളരെ സന്തോഷപൂര്‍വ്വം ഈ കലോത്സവം ഉദ്ഘാടനം ചെയ്തതായി അറിയിക്കുന്നു.\n7 -3hours 23 minutes ago